title: পাঞ্জাবের হিন্দু উৎসবসমূহের তালিকা

text: এটি পাঞ্জাবে বসবাসরত হিন্দুদের প্রধান উৎসবসমূহের একটি তালিকা। পাঞ্জাবি হিন্দুদের প্রধান উৎসব হল মাঘী ও বৈশাখী, যা পাঞ্জাবি বর্ষপঞ্জির সৌর দৃষ্টিভভঙ্গি অনুসারে নির্ধারিত হয়। অন্যান্য উৎসবগুলো চন্দ্র দৃষ্টিভঙ্গি অনুসারে নির্ধারিত হয়।


title: পাঞ্জাবের হিন্দু উৎসবসমূহের তালিকা

text: পাঞ্জাবি হিন্দুরা পাঞ্জাবি বর্ষপঞ্জি অনুযায়ী এসব উৎসব উদযাপন করে থাকে।


title: চামিন্দা বান্দারা

text: কোনারা মুদিয়ানসেলাগে চামিন্দা বান্দারা (জন্ম: ২২ মে, ১৯৮৭) কেগালা এলাকায় জন্মগ্রহণকারী শ্রীলঙ্কার প্রথিতযশা ক্রিকেটার। শ্রীলঙ্কা ক্রিকেট দলের অন্যতম সদস্য চামিন্দা বান্দারা। দলে তিনি মূলতঃ বামহাতি মিডিয়াম ফাস্ট বোলাররূপে খেলে থাকেন।


title: চামিন্দা বান্দারা

text: জুন, ২০১৬ সালে ইংল্যান্ড সফরে শ্রীলঙ্কা দলের অন্যতম সদস্য মনোনীত হন। দুষ্মন্ত চামিরা'র আঘাতপ্রাপ্তির ফলে তৃতীয় টেস্টের জন্য তাকে অন্তর্ভূক্ত করা হয়। ২ জুলাই, ২০১৬ তারিখে স্বাগতিক ইংল্যান্ডের বিপক্ষে তার একদিনের আন্তর্জাতিকে অভিষেক ঘটে।


title: সিয়ার-ই নবী

text: সিয়ার-ই নবী মুহাম্মাদ (সা) এর জীবনীভিত্তিক তুর্কি মহাকাব্য। ১৩৮৮ সালের দিকে এটি লেখার কাজ সম্পন্ন হয়। কায়রোর মামলুক শাসক সুলতান বেরকুকের নির্দেশে এরজুরুমের মৌলভি তরিকার দরবেশ মুস্তাফা বিন ইউসুফ এটি রচনা করেছেন। ১৩শ শতাব্দীতে আল-বাকরির আরবিতে লিখিত সিরাতের ভিত্তিতে এটি প্রণীত হয় যার এর মূল উৎস আল-ওয়াকিদি (৭৪৮-৮২২) রচিত মুহাম্মাদ (সা) এর জীবনী।


title: সিয়ার-ই নবী

text: উসমানীয় সুলতান তৃতীয় মুরাদ (শাসনকাল: ১৫৭৪-১৫৯৫) এই গ্রন্থের একটি বিলাসবহুল ও চিত্রায়িত সংস্করণ তৈরীর নির্দেশ দেন। একে মুসলিম চিত্রশিল্পের ক্ষেত্রে "দীর্ঘতম একক চক্র" এবং মুহাম্মাদ (সা) এর জীবনের উপর "সবচেয়ে সম্পূর্ণ চিত্রায়িত কর্ম" হিসেবে বিবেচনা করা হয়। বিখ্যাত মানচিত্রবিদ লুতফি আবদুল্লাহ রাজপ্রাসাদের স্টুডিওর দায়িত্বে ছিলেন। তিনি মুরাদের উত্তরসূরি তৃতীয় মুহাম্মদের শাসনামলে ১৫৯৫ সালের ১৬ জানুয়ারি এই কাজ সম্পন্ন করেন। এই সংস্করণটি ছয়টি খন্ডে বিভক্ত এবং এতে ৮১৪টি অণুচিত্র রয়েছে। এসব চিত্রে তৎকালীন প্রথামাফিক মুহাম্মাদ (সা)কে চেহারা ঢাকা অবস্থায় দেখানো হয়েছে। এছাড়াও তাকে অগ্নিশিখা বেষ্টিত অবস্থায়ও দেখানো হয়েছে।


title: সিয়ার-ই নবী

text: প্রথম, দ্বিতীয় ও ষষ্ঠ খণ্ড তোপকাপি জাদুঘরে, তৃতীয় খন্ডটি নিউ ইয়র্ক পাবলিক লাইব্রেরি, চতুর্থ খন্ডটি ডাবলিনের চেস্টার বেটি লাইব্রেরিতে রক্ষিত রয়েছে। পঞ্চম খন্ডটির পাওয়া যায়নি। প্রায় দুই ডজন অণুচিত্র ব্যক্তিগত সংগ্রাহকদের নিকট রয়েছে। চারটি ১৯৮৪ সালের মার্চে হোটেল ড্রট অকশন হাউসে বিক্রি হয়।


title: সিয়ার-ই নবী

text: ১৭শ শতাব্দীতে রাজদরবারের শিল্পীদের প্রস্তুতকৃত চতুর্থ খন্ডের একটি কপি ইস্তানবুলের সুলতানআহমেদে অবস্থিত মিউজিয়াম অব টার্কিশ এন্ড ইসলামিক আর্টে সংরক্ষিত রয়েছে। এটি ইস্তানবুলের আকসারাইয়ের একটি মসজিদের গ্রন্থাগারে সুলতানের মা ১৮৬২-৬৩ সালে দান করেছিলেন।


title: যোগচূড়ামণ্যুপনিষদ্

text: যোগচূড়ামণি উপনিষদ্ (সংস্কৃত: योगचूडामणि उपनिषत्, IAST: Yogacūḍāmaṇi Upaniṣad, আক্ষরিক অর্থে ‘যোগের শিরোরত্ন’ ) বা যোগচূড়ামণ্যুপপনিষদ্ (সংস্কৃত:योगचूडामण्युपनिषत्) হল হিন্দুধর্মের একটি অপ্রধান উপনিষদ্। এটি সংস্কৃত ভাষায় রচিত। "সামবেদ" গ্রন্থের সঙ্গে যুক্ত এই উপনিষদ্‌টি কুড়িটি যোগ উপনিষদের অন্তর্গত।


title: যোগচূড়ামণ্যুপনিষদ্

text: এই গ্রন্থটি কুণ্ডলিনী যোগ সংক্রান্ত আলোচনার জন্য বিশেষভাবে উল্লেখযোগ্য।


title: যোগচূড়ামণ্যুপনিষদ্

text: "যোগচূড়ামণ্যুপনিষদ্" কুণ্ডলিনী তত্ত্ব ও তন্ত্র অধ্যয়নের একটি সূত্র। রিচার্ড রোজেনের মতে, এই উপনিষদ্‌টি খ্রিস্টীয় ১৪শ থেকে ১৫শ শতাব্দীর মধ্যে কোনও এক সময়ে রচিত। স্বামী সত্যধর্ম সরস্বতী বলেছেন যে, এই উপনিষদ্‌টি যোগীদের উচ্চস্তরের সাধনা সংক্রান্ত একটি উৎকৃষ্ট সন্দর্ভ। এই গ্রন্থের কুণ্ডলিনী আলোচনা পরবর্তীকালে এই বিষয়ে লেখা বইগুলির পূর্বসূরি।


title: যোগচূড়ামণ্যুপনিষদ্

text: এই গ্রন্থটিকে "যোগচূড়ামণি উপনিষদ্" ও "যোগচূড়ামণ্যুপনিষদ্" উভয় নামেই অভিহিত করা হয়। "মুক্তিকোপনিষদ্" নামক একটি আধুনিক কালের সংকলন গ্রন্থে রাম ও হনুমানের কথোপকথনের আকারে ১০৮টি উপনিষদের যে তালিকা দেওয়া হয়েছে, তাতে এই গ্রন্থটির ক্রম ৪৬তম। উল্লেখ্য, "মুক্তিকোপনিষদ্" ১৮৮৩ সালে তেলুগু ভাষায় প্রকাশিত হয় এবং এই গ্রন্থে কিছু ভুল রয়েছে। "সামবেদ" গ্রন্থের সঙ্গে যুক্ত যে দশটি উপনিষদ রাজযোগ গোত্রের অন্তর্গত, তার মধ্যে একটি হল "যোগচূড়ামণ্যুপনিষদ্"।


title: যোগচূড়ামণ্যুপনিষদ্

text:
"যোগচূড়ামণ্যুপনিষদ্" মূলত কাব্যিক শ্লোকে রচিত। এটি একটি অধ্যায়ে ১২১টি শ্লোকে বিন্যস্ত। প্রাথমিক শ্লোকগুলিতে এই উপনিষদের উদ্দেশ্য বর্ণিত হয়েছে। উদ্দেশ্যটি হল ‘কৈবল্য’ (মুক্তিদায়ী একাকীত্ব) প্রাপ্তি। প্রথম ৭০টি শ্লোকে কুণ্ডলিনী যোগের তত্ত্ব ব্যাখ্যাত হয়েছে। এর মধ্যেই আলোচিত হয়েছে চক্র (শক্তিকেন্দ্র), নাড়ি (রক্ত সংবহন নালিকা), প্রাণবায়ু (জীবনীশক্তিরূপ বায়ু), মুদ্রা ও শক্তি (মহাশক্তি)। গ্রন্থের অবশিষ্টাংশে প্রণব ধ্যানের পদ্ধতি আলোচনা করে বলা হয়েছে হঠযোগ, কুণ্ডলিনী যোগ ও আত্মচৈতন্যের প্রতিফলনের সমন্বয়ে কৈবল্য লাভ করা সম্ভব। শেষের শ্লোকগুলিতে বলা হয়েছে যে, সিংহ বা হস্তীকে যেমন ধীর পদক্ষেপে পোষা যায়, তেমনই শরীরের বিভিন্ন ব্যাধিকেও আসন ও প্রাণায়মের মাধ্যমে নিয়ন্ত্রণ করা যায়। মুক্তিদায়ী চৈতন্য ও মানসিক শক্তি যোগের উচ্চস্তরের পদ্ধতিগুলির মাধ্যমে পাওয়া যায়।
এই উপনিষদে বলা হয়েছে যে, নাভির নিচে ও জননস্থানের উপরে অবস্থিত একটি “ডিম্বাকার বা জটে”র আকৃতিবিশিষ্ট স্নায়ুকেন্দ্র থেকে ৭২,০০০ স্নায়ু উৎসারিত হয়েছে। এগুলির মধ্যে ৭২টি স্নায়ুরই মাত্র নামকরণ করা হয়েছে। এই গ্রন্থের আরেকটি উল্লেখযোগ্য বৈশিষ্ট্য হল এই যে, ৫৫ থেকে ৬৪ সংখ্যক শ্লোকে যৌন রস নিয়ে আলোচনা করা হয়েছে। এই দুটিকে বলা হয়েছে ‘বিন্দু’। এই গ্রন্থ অনুসারে, বিন্দু দুই প্রকার: ‘শুক্ল’ (পাণ্ডুবর্ণ, পুরুষ) ও ‘রজঃ’ (রক্তবর্ণ, স্ত্রী)। এই গ্রন্থ অনুসারে, দুটি বিন্দুরই সৃষ্টিশক্তি রয়েছে। শুক্ল হল ব্রহ্ম (বিশ্বজনীন সত্ত্বা) এবং রজঃ হল শক্তি (মহাশক্তি)। সর্বোচ্চ স্তরের মিলন হল যোনিমুদ্রায় এই দুইয়ের মিলন। পরবর্তী শ্লোকগুলিতে নারী ও পুরুষ এর আলোচনার অংশ। বলা হয়েছে, ‘পরাশক্তি’ হল শুদ্ধ আনন্দের সার, ব্রহ্মা হলেন গতি, বিষ্ণু হলেন ছন্দ, রুদ্র হলেন নিষ্ক্রিয়তা এবং ইন্দ্র হলেন উপভোগ। এই গ্রন্থ মতে, ধ্যেয় প্রণবে এই দেবদেবীগণ অবস্থান করেন।


title: মৌলভি তরিকা

text: মৌলভি তরিকা (তুর্কি:Mevlevilik বা Mevleviyye; ফারসি:طریقت مولویه) কোনিয়ার একটি সুফি তরিকা। ১৩শ শতাব্দীর কবি, আইনবিদ ও ধর্মতাত্ত্বিক জালালউদ্দিন রুমির অনুসারীরা তার মৃত্যুর পর এই তরিকা প্রতিষ্ঠা করেন। এই তরিকার অনুসারীদেরকে ঘূর্ণায়মান দরবেশও বলা হয়।


title: মৌলভি তরিকা

text: উসমানীয় সাম্রাজ্যে মৌলভি তরিকা সুপ্রতিষ্ঠিত ছিল। তরিকার অনেক সদস্য খিলাফতে গুরুত্বপূর্ণ সরকারি পদে আসীন ছিলেন। কোনিয়া ছিল তরিকার কেন্দ্রস্থল। এখানে জালালউদ্দিন রুমিকে দাফন করা হয়েছিল।


title: মৌলভি তরিকা

text: উসমানীয় যুগে মৌলভি তরিকার মধ্য থেকে শেখ গালিব, ইসমাইল আনকারাভি ও আবদুল্লাহ সারির মত বিখ্যাত কবি ও সুরকার জন্ম নিয়েছেন। উসমানীয় শাসনামলে বলকান, সিরিয়া, লেবানন, মিশর ও ফিলিস্তিনে মৌলভি তরিকার বিস্তার ঘটে। কাদেরিয়া সহ কিছু সুফি তরিকার সাথে মৌলভি তরিকার মিল রয়েছে।


title: মৌলভি তরিকা

text: প্রথম বিশ্বযুদ্ধের সময় ৪র্থ আর্মির অধীনে মৌলভি রেজিমেন্ট সিরিয়া ও ফিলিস্তিনে দায়িত্বপালন করেছে। ১৯১৪ সালের ডিসেম্বরে কোনিয়ায় ৮০০ দরবেশকে নিয়ে গঠিত একটি ব্যাটেলিয়নকে দামেস্কে প্রেরণ করা হয়। ১৯১৬ সালের আগস্টের শেষের দিকে নিয়মিত রিক্রুটদের নিয়ে গঠিত আরেকটি ব্যাটেলিয়ন যুক্ত করা হয়। এই দুই ব্যাটিলিয়ন মিলে মৌলভি রেজিমেন্ট গঠিত হয়েছিল। ফিলিস্তিন অভিযানের শেষ অংশের পূর্বে এই সেনা ইউনিটকে লড়াইয়ে নিয়োজিত করা হয়নি। ১৯১৮ সালের সেপ্টেম্বরে রেজিমেন্ট ভেঙে দেয়া হয়।


title: মৌলভি তরিকা

text: অবৈধ ঘোষণার পূর্বে মোস্তফা কামাল আতাতুর্ক ১৯২৩ সালে মৌলভি তরিকার সদস্যদের সাথে সাক্ষাত করেছিলেন।


title: মৌলভি তরিকা

text: ১৯২৫ সালে নবগঠিত তুর্কি প্রজাতন্ত্র কর্তৃক মৌলভি তরিকা নিষিদ্ধ ঘোষিত হয়। কোনিয়ার দরবেশদের আবাসস্থলকে মাওলানা জাদুঘর হিসেবে রূপান্তর করা হয়।


title: মৌলভি তরিকা

text: পর্যটক আকর্ষণের জন্য ১৯৫৩ সালে স্বল্প পরিসরে তুরস্কে সামা চর্চার সুযোগ দেয়া হয়। তবে সুফি তরিকা হিসেবে এর চর্চা নিষিদ্ধ থাকে।


title: উশাইরা অভিযান

text: উশাইরা অভিযান বা গাজওয়ায়ে উশাইরা ২ হিজরির জামাদিউল আওয়াল ও জামাদিউল আখির মাসের (নভেম্বর-ডিসেম্বর ৬২৩ খ্রিষ্টাব্দ) মধ্যবর্তী সময়ে সংঘটিত হয়।


title: উশাইরা অভিযান

text: আবু সুফিয়ানের নেতৃত্বে একটি কুরাইশ বাণিজ্য কাফেলা সিরিয়ার দিকে যাচ্ছে - গোয়েন্দা মারফত এই খবর পাওয়ার পর মুহাম্মাদ (সা) প্রায় ১৫০ বা ২০০ জনের একটি বাহিনী নিয়ে তাদের পথরোধের উদ্দেশ্যে যাত্রা করেন। অভিযানকালে তিনি আবু সালামা ইবনে আবদুল আসাদ মাখজুমিকে মদিনার দায়িত্ব দিয়ে যান। বাহিনীর সাদা পতাকার বাহক ছিলেন হামজা ইবনে আবদুল মুত্তালিব। এই বাহিনীতে উট ছিল ৩০টি ফলে সদস্যদেরকে পালাক্রমে উটে আরোহণ করতে হয়েছিল।


title: উশাইরা অভিযান

text: মুসলিমরা বনু দিনারের গিরিপথ দিয়ে অগ্রসর হয়ে হাবারের মরুভূমির মধ্য দিয়ে যাত্রা করে ইবনে আজহার উপত্যকায় পৌছে। সেখানে একটি গাছের নিচে মুহাম্মাদ (সা) বিশ্রাম নেন। এই স্থানে তার নামাজ পড়ার স্থানে পরবর্তীতে মসজিদ নির্মিত হয়। তিনি এখানকার মুশতারাব নামক ঝর্ণার পানি পান করেছিলেন।


title: উশাইরা অভিযান

text:
এরপর মুসলিমরা বামে খালায়েক নামক স্থানকে রেখে আবদুল্লাহ গিরিপথ দিয়ে যাত্রা করে। এরপর বামের পথ দিয়ে ইয়ালইয়ালের সমভূমিতে পৌছার পর ইয়ালইয়াল ও দাবুরের সংযোগস্থলে যাত্রাবিরতি করে। এখানকার কূয়া থেকে পানি পান করা হয়। এরপর বাহিনীটি ফারশ মিলালের সমভূমির মধ্য দিয়ে অগ্রসর হয়। এরপর মুসলিমরা ইয়ামামার ছোট পার্বত্য অঞ্চল পেরিয়ে ইয়ানবুর সমভূমির মধ্য দিয়ে উশাইরা পৌছে।
মুসলিমরা যুল উশাইরা পর্যন্ত অগ্রসর হয়। কিন্তু কুরাইশ কাফেলাটি কয়েকদিন পূর্বে উক্ত স্থান অতিক্রম করে চলে যায়। মুসলিমরা এখানে জামাদিউল আওয়াল ও জামাদিউল আখিরের কয়েকদিন অবস্থান করে। পরবর্তীতে কুরাইশ কাফেলাটি সিরিয়া থেকে ফিরে আসার সময় মুসলিমরা পুনরায় অবরোধের জন্য অগ্রসর হয় এবং ঘটনা পরিক্রমায় বদরের যুদ্ধ সংঘটিত হয়।


title: উশাইরা অভিযান

text: এই অভিযানের সময় মুহাম্মাদ (সা) এর সাথে বনু মাদলাজ গোত্রের মিত্রতা স্থাপিত হয়। এরপর মুসলিমরা মদিনায় ফিরে আসে।


title: ভক্তামর স্তোত্র

text: ভক্তামর স্তোত্র হল একটি বিখ্যাত জৈন প্রার্থনা। এটি সংস্কৃত ভাষায় রচিত। খ্রিস্টীয় ৭ম শতাব্দীতে এটি রচনা করেছিলেন আচার্য মনতুঙ্গ। ‘ভক্তামর’ শব্দটি সংস্কৃত ‘ভক্ত’ ও ‘অমর’ শব্দ দুটি থেকে এসেছে।


title: ভক্তামর স্তোত্র

text: এই প্রার্থনায় প্রথম জৈন তীর্থঙ্কর ঋষভনাথের স্তুতি করা হয়েছে। এই স্তোত্রে মোট ৪৮টি শ্লোক রয়েছে। শেষ শ্লোকে মনতুঙ্গার নাম উল্লিখিত হয়েছে।


title: ভক্তামর স্তোত্র

text: ভক্তামর একটি স্তোত্রের আকারে পঠিত ও স্তবনের আকারের গীত হয়। অন্যান্য জৈন প্রার্থনাগুলি (যেমন পার্শ্বনাথের প্রতি উৎসর্গিত কল্যাণমন্দির স্তোত্র ও সকল তীর্থঙ্করের প্রতি উৎসর্গিত স্বয়ম্ভু স্তোত্র) এই স্তোত্রটির পরে পঠিত বা গীত হয়। এই ধরনের ভক্তিমূলক সাহিত্য রচনার উদ্দেশ্য জৈন মতবাদকে জনসাধারণের বোধগম্য করে তোলা।


title: ভক্তামর স্তোত্র

text: মনতুঙ্গের কিংবদন্তিটি ভোজ নামে এক রাজার সঙ্গে যুক্ত। যদিও মনতুঙ্গ সম্ভবত ধরার রাজা ভোজের কয়েক শতাব্দী আগের ব্যক্তিত্ব ছিলেন। কোনও কোনও গবেষক তাঁকে কিংবদন্তি রাজা বিক্রমাদিত্যের রাজসভার নবরত্নের অন্যতম ক্ষপণক হিসেবে চিহ্নিত করেছেন। তিনি এবং সংগীত তত্ত্বমূলক "বহদ্দেশী" গ্রন্থের রচয়িতা সংস্কৃত কবি মাতঙ্গ সম্ভবত একই ব্যক্তি ছিলেন। ভক্তামর স্তোত্র গুপ্ত বা গুপ্তোত্তর যুগে কোনও এক সময়ে রচিত হয়। সেই ক্ষেত্রে মনতুঙ্গ কালিদাস ও বরাহমিহিরের সমসাময়িক ছিলেন। ভোপাল ও ধরার নিকটবর্তী অনেক স্থান প্রথানুসারে মনতুঙ্গের সঙ্গে যুক্ত।


title: ভক্তামর স্তোত্র

text: ভক্তামর স্তোত্র চিত্রকলায় বহুল অলংকৃত হয়েছে। সঙ্গনেরের সংঘিজি মন্দিরে প্রত্যেকটি শ্লোকের প্যানেল চিত্র দেখা যায়। ভারুচের একটি মন্দিরের একাংশ ভক্তামর ও এর রচয়িতা মনতুঙ্গের প্রতি উৎসর্গিত।


title: জওহরলাল নেহেরু রাষ্ট্রীয় সংগ্রহালয়, ইটানগর

text: জওহরলাল নেহেরু রাষ্ট্রীয় সংগ্রহালয় (জওহরলাল নেহেরু সংগ্রহালয় নামেও পরিচিত) হল ভারতের অরুনাচল প্রদেশ রাজ্যের রাজধানী ইটানগর শহরে অবস্থিত একটি রাষ্ট্রীয় সংগ্রহালয়। এটি ১৯৮০-এর দশকে প্রতিষ্ঠিত হয়। এই সংগ্রহালয়ে অরুণাচল প্রদেশের আদিবাসী জীবনের বিভিন্ন দিক তুলে ধরা হয়েছে। এর মধ্যে রয়েছে পোষাক-পরিচ্ছদ, শিরোভূষণ, অস্ত্রশস্ত্র, কুটিরশিল্প, বাদ্যযন্ত্র, অলংকার ও দৈনন্দির জীবন ও সংস্কৃতির সঙ্গে যুক্ত অন্যান্য সামগ্রী। সেই সঙ্গে প্রত্নতাত্ত্বিক খননকার্যের ফলে প্রাপ্ত সামগ্রীগুলিও এখানে স্থান পেয়েছে। বর্তমানে এটি ইটানগরের অন্যতম গুরুত্বপূর্ণ পর্যটন স্থল।


text: সংগ্রহালয়ের একতলায় রয়েছে জাতিতাত্ত্বিক সংগ্রহের একটি বিশাল ভাণ্ডার। এতে রয়েছে প্রথাগত শিল্পকলা, বাদ্যযন্ত্র, ধর্মীয় সামগ্রী ও কুটিরশিল্প (কাঠখোদাই ও বেতের তৈরি জিনিস)। দোতলায় প্রত্নসামগ্রী রক্ষিত আছে। এগুলি পাওয়া গিয়েছে ইটা দূর্গ, নোকসপর্বত ও পশ্চিম সিয়াং জেলার মালিনিথান থেকে।


text: সংগ্রহ ছাড়াও এই সংগ্রহালয়ের কুটিরশিল্প কেন্দ্রে প্রথাগত বেতের সামগ্রীর একটি ওয়ার্কশপ রয়েছে। এখান থেকে আদিবাসীদের হস্তশিল্প সামগ্রী বিক্রি করা হয়।


text: ২০১১ সালে অরুণাচল প্রদেশের প্রথম মাউন্ট এভারেস্ট বিজয়ী তাপি ম্রা তাঁর অভিযাত্রী পোষাকটি এই সংগ্রহালয়কে দান করেন।


title: গান্ধী স্মারক সংগ্রহালয়

text: গান্ধী স্মারক সংগ্রহালয় হল ভারতের জাতির জনক মহাত্মা গান্ধীর রচনাবলি ও স্মৃতি সংরক্ষণ এবং তাঁর জীবনের স্মারক হিসেবে উৎসর্গিত একটি জাদুঘর ও জনসেবা প্রতিষ্ঠান। এটি ভারতের গুজরাত রাজ্যের আহমেদাবাদে গান্ধীর সবরমতী আশ্রমে সবরমতী নদীর তীরে অবস্থিত। এই সংগ্রহালয়ে গান্ধীকে লেখা ও গান্ধীর লেখা ১০,০০০ চিঠি, আলোকচিত্র ও বইপত্র রক্ষিত আছে।


title: গান্ধী স্মারক সংগ্রহালয়

text: এই সংগ্রহালয়টির নকশা প্রস্তুত করেন বিশিষ্ট স্থপতি চার্লস কোরিয়া। ১৯৫৮ সালে এই সংগ্রহালয় নির্মাণের কাজ শুরু হয়। এই জাদুঘরটিই কোরিয়ার প্রথম গুরুত্বপূর্ণ কাজ। জাদুঘরটি প্রকৃতপক্ষে ৫১টি মডিউলার ইউনিটে বিভক্ত। প্রত্যেকটি ইউনিটের পরিসীমা ৬ X ৬। এগুলি একটি জলাশয় দ্বারা পরিবেষ্টিত। ১৯৬৩ সালে জওহরলাল নেহেরু এই জাদুঘরটি উদ্বোধন করেন।


title: গান্ধী স্মৃতি সংগ্রহালয়, পাটনা

text: গান্ধী স্মৃতি সংগ্রহালয় হল একটি জাদুঘর ও জনসেবা প্রতিষ্ঠান। এটি ভারতের বিহার রাজ্যের রাজধানী পাটনায় অবস্থিত। এই জাদুঘরে মহাত্মা গান্ধীর জীবন, আদর্শ ও ভারতের স্বাধীনতা সংগ্রামে তাঁর অবদানগুলি প্রদর্শিত হয়। এটি ভারতের এগারোটি গান্ধী সংগ্রহালয়ের অন্যতম।


title: গান্ধী স্মৃতি সংগ্রহালয়, পাটনা

text: ১৯৪৮ সালে মহাত্মা গান্ধী নিহত হওয়ার পর দেশব্যাপী গান্ধীর স্মারকস্থল নির্মাণের জন্য জনসাধারণের কাছে আবেদন জানানো হয়েছিল। এই উদ্দেশ্যে ভারতের দরিদ্র ও ধনী নাগরিকদের অর্থসাহায্যে মহাত্মা গান্ধী জাতীয় স্মৃতি নিধি নামে একটি ট্রাস্ট গঠিত হয়। ১৯৬৭ সালে পাটনা সংগ্রহালয় স্থাপিত হয়। এই সংগ্রহালয়টি গান্ধী ময়দানের উত্তর-পশ্চিম কোণে স্থাপিত হয়েছিল। ১৯৭১ সালের জুলাই মাস পর্যন্ত এটি ছিল কেন্দ্রীয় গান্ধী সংগ্রহালয় সমিতির এক সদস্য। এরপর পাঁচটি সংগ্রহালয়কে (আহমেদাবাদ, মাদুরাই, ব্যারাকপুর, মুম্বই ও পাটনা) স্বাধীন সংস্থার স্বীকৃতি দেওয়া হয়। সেই থেকে পাটনার গান্ধী সংগ্রহালয় একটি স্বায়ত্ত্বশাসিত প্রতিষ্ঠান।


title: গান্ধী স্মৃতি সংগ্রহালয়, পাটনা

text: গান্ধী স্মৃতি সংগ্রহালয় একটি নির্জন এলাকায় অবস্থিত। এই সংগ্রহালয় আলোকচিত্র, চিত্রকলা, ভাস্কর্য, পাণ্ডুলিপি ও উদ্ধৃতি সমন্বিত একটি ‘ভিজুয়াল বায়োগ্রাফি অফ বাপুজি’ অবস্থিত। এগুলির মাধ্যমে গান্ধীর জীবনের সকল প্রধান ঘটনাগুলি বর্ণিত হয়েছে। এছাড়া একটি বিভাগে তাঁর ছেলেবেলা থেকে মৃত্যুর পর শ্মশানে নিয়ে যাওয়া অবধি বিভিন্ন ঘটনা আলোকচিত্রের মাধ্যমে প্রদর্শিত হয়েছে। সংগ্রহালয়ের হলে তাঁর ঘরের একটি রেপ্লিকা রয়েছে। এছাড়া সংগ্রহালয় ভবনে একটি গ্রন্থাগারও রয়েছে। এই গ্রন্থাগারে মহাত্মা গান্ধীর জীবন সংক্রান্ত গ্রন্থাবলি, পত্রপত্রিকা, সাহিত্য ও অডিও-ভিজুয়াল উপাদান এবং একটি পুস্তক বিপণি রয়েছে।


title: গান্ধী স্মৃতি

text: গান্ধী স্মৃতি (পূর্বতন নাম: বিড়লা হাউস বা বিড়লা ভবন) হল ভারতের রাজধানী নতুন দিল্লির তিস জানুয়ারি রোডে (পূর্বতন নাম: আলবুকার্ক রোড) অবস্থিত একটি জাদুঘর। এটি ভারতের জাতির জনক মহাত্মা গান্ধীর প্রতি উৎসর্গিত। এখানেই মহাত্মা গান্ধী তাঁর জীবনের শেষ ১৪৪ দিন অতিবাহিত করেন এবং ১৯৪৮ সালের ৩০ জানুয়ারি নিহত হন। এই ভবনটি আগে ভারতীয় শিল্পপতি বিড়লা পরিবারের সম্পত্তি ছিল। ২০০৫ সালে এই ভবনে ইটারনাল গান্ধী মাল্টিমিডিয়া মিউজিয়াম চালু হয়েছে।


title: গান্ধী স্মৃতি

text: ১৯২৮ সালে বারোটি শয়নকক্ষবিশিষ্ট এই বাড়িটি ঘনশ্যামদাস বিড়লা নির্মাণ করেছিলেন। বল্লভভাই প্যাটেল ও মহাত্মা গান্ধী প্রায়শই এই বাড়িতে অতিথি হিসেবে থাকতেন। শেষ জীবনে মহাত্মা গান্ধী ১৯৪৭ সালের ৯ সেপ্টেম্বর থেকে ১৯৪৮ সালের ৩০ জানুয়ারি পর্যন্ত এই বাড়িতে অবস্থান করেছিলেন। শেষোক্ত তারিখেই গান্ধী নিহত হন। জওহরলাল নেহেরু বিড়লা হাউসের একটি অংশকে গান্ধী স্মৃতি হিসেবে গড়ে তোলার প্রস্তাব জানান ঘনশ্যামদাস বিড়লাকে। ঘনশ্যামদাস গান্ধীর স্মৃতিবিজড়িত এই বাড়িটি ছেড়ে দিতে রাজি ছিলেন না।


title: গান্ধী স্মৃতি

text: ১৯৭১ সালে ভারত সরকার দীর্ঘ বোঝাপড়ার পর কৃষ্ণ কুমার বিড়লার থেকে এই বাড়িটি কিনে নেয়। কোনও কোনও প্রতিবেদন থেকে জানা যায়, কৃষ্ণ কুমার ফল গাছগুলির দামও বাড়ি বিক্রির দামের সঙ্গে ধরেছিলেন। কৃষ্ণ কুমার ৪.৫ মিলিয়ন টাকায় এই বাড়িটি বিক্রি করেন এবং বিনিময়ে শহরাঞ্চলে সাত একর জমি পান। ১৯৭৩ সালের ১৫ অগস্ট এই বাড়িটি জনসাধারণের জন্য খুলে দেওয়া হয় এবং এর নামকরণ করা হয় ‘গান্ধী স্মৃতি’। এই ভবনের সংগ্রহালয়ে গান্ধীর জীবন ও মৃত্যুর সঙ্গে যুক্ত অনেক সামগ্রী রক্ষিত আছে। দর্শকরা ভবন ও সংলগ্ন জমিতে ঘুরে দেখতে পারেন গান্ধীর বাসগৃহ এবং যেখানে তিনি নিহত হয়েছিলেন সেই স্থানটি। গান্ধী যখন প্রার্থনা করছিলেন, তখন তাঁকে গুলি করা হয়েছিল। সেই জায়গাটিতে এখন একটি শহিদ স্তম্ভ স্থাপিত হয়েছে।


title: মাদার’স ওয়াক্স মিউজিয়াম

text: মাদার’স ওয়াক্স মিউজিয়াম হল কলকাতার নিউ টাউনে অবস্থিত একটি মোম শিল্পকর্মের জাদুঘর। ২০১৪ সালের নভেম্বর মাসে প্রতিষ্ঠিত এই জাদুঘরটিই ভারতের প্রথম মোমশিল্পের জাদুঘর। এটি মাদাম তুসো জাদুঘরের আদলে নির্মিত। বর্তমানে এখানে ১৯ জনের বেশি ব্যক্তির মোমের মূর্তি রয়েছে। জাদুঘরটি মাদার টেরিজার নামাঙ্কিত।


title: মাদার’স ওয়াক্স মিউজিয়াম

text: বর্তমানে এই জাদুঘরে যাঁদের মূর্তি আছে, তাঁরা হলেন :-


title: ভগবান মহাবীর সরকারি সংগ্রহালয়

text: ভগবান মহাবীর সরকারি সংগ্রহালয় হল ভারতের অন্ধ্রপ্রদেশ রাজ্যের কাডাপা শহরে অবস্থিত একটি পুরাতাত্ত্বিক জাদুঘর। প্রত্নসামগ্রী সংরক্ষণের উদ্দেশ্যে ১৯৮২ সালে সরকার এই জাদুঘরটি প্রতিষ্ঠা করে। এই জাদুঘর স্থাপনের ব্যয়ভার বহন করেছিলেন এক জৈন ব্যবসায়ী। তাই এটি জৈন তীর্থঙ্কর মহাবীরের নামে নামাঙ্কিত হয়। এই জাদুঘরে খ্রিস্টীয় ৫ম থেকে ১৮শ শতাব্দীর মধ্যবর্তী সময়ে নির্মিত গণেশ, বিষ্ণু, হনুমান ও শিব মূর্তি রয়েছে। সকল প্রত্নসামগ্রীই গ্র্যানাইট, ডলোমাইট, লাইমস্টোন ও ব্রোঞ্জে নির্মিত। কাডাপা, হায়দরাবাদ ও কুর্নুল জেলার নানা স্থানে খননকার্য চালিয়ে এগুলি আবিষ্কার করা হয়েছিল।


title: দিমা বাশার

text: দিমা বিনতে বাশার কাদরি আরাফাত (আরবি:ديمة بشار قدري عرفات) বা দিমা বাশার হচ্ছে প্যালেস্টিনিয়ান-জর্ডানি বিখ্যাত গায়িকা। সে ২০০৮ সালের শেষের দিকে জর্ডানি শিশুতোষ টিভি শো তয়ুর আল- জান্নাত (আরবি: طيور الجنة) এ ক্ষুদে তারকা হিসেবে যোগদান করে।


title: দিমা বাশার

text: এছাড়া, সে ২০১৩ সাল পর্যন্ত তয়ুর আল জান্নাতের টিভি কুইজ প্রতিযোগিতা "বেরনামিজ আশকাল আলওয়ান "(برنامج أشكال ألوان) এবং "ফাওয়াযিরনা"(فوازيرنا)এ সুখ্যাতির সাথে কাজ করেছিল। এরপর সে এবং তার ভাই মুহাম্মদ বাশার নুনকিডস্ টিভিতে যোগদান করে।


title: বনু সুলাইম অভিযান

text: বনু সুলাইম অভিযান (আল কুদর অভিযান নামেও পরিচিত) ২ হিজরিতে বদরের যুদ্ধ থেকে ফেরার সাতদিন পরে সংঘটিত হয়। বনু সুলাইম গোত্র মদিনা আক্রমণের পরিকল্পনা করছে এমন খবর পাওয়ার পর মুহাম্মাদ (সা) অভিযানের নির্দেশ দেন।


title: বনু সুলাইম অভিযান

text: পদক্ষেপ হিসেবে তিনি ২০০জন উষ্ট্রারোহী যোদ্ধার বাহিনী নিয়ে তাদের ঘাটি আল কুদরে আকস্মিক হামলার পরিকল্পনা করেন। এটি সেসময় একটি জলাশয় ছিল। মুসলিমদের অভিযান শুরুর খবর পাওয়ার পর বনু সুলাইমের সদস্যরা পালিয়ে যায়। অভিযানকালে মুসলিমরা কুদর নামক জলাশয়টি দখল করে নেয়। তাদের ফেলে যাওয়া ৫০০ উট বাজেয়াপ্ত করে নেয়া হয় এবং এক পঞ্চমাংশ বের করে বাকি অংশ গণিমত হিসেবে মুসলিম বাহিনীর যোদ্ধাদের মধ্যে বন্টন করে দেয়া হয়।


title: বনু সুলাইম অভিযান

text: অভিযানকালে ইয়াসার নামে এক দাস মুসলিমদের হাতে বন্দী হয়। মুহাম্মাদ (সা) তাকে মুক্তি দেন। তিন দিন এখানে অবস্থানের পর মুসলিমরা মদিনায় ফিরে আসে।


title: অগস্ত্য সংহিতা

text: অগস্ত্য সংহিতা হল সংস্কৃত ভাষায় লেখা একটি হিন্দু ধর্মগ্রন্থ। এই গ্রন্থের রচয়িতা ঋষি অগস্ত্য। এটি একটি পঞ্চরাত্র শাস্ত্র। ভারতের উজ্জয়িনী শহরের গ্রন্থাগারে এই গ্রন্থের পাণ্ডুলিপি রক্ষিত আছে।


title: অগস্ত্য সংহিতা

text: ডেভিড হ্যাচার চিলড্রেস প্রমুখ কয়েকজন গবেষক, যাঁরা বিকল্প ইতিহাস ও ঐতিহাসিক পরিমার্জনাবাদ সম্পর্কে লিখেছে, দাবি করেন যে, এই গ্রন্থে ব্যাটারি প্রস্তুতের অনুরূপ একটি পদ্ধতি নিবদ্ধ রয়েছে। তাঁদের দাবিকে ছদ্ম-বৈজ্ঞানিক ও ছদ্ম-পুরাতাত্ত্বিক দাবি হিসেবে অভিযুক্ত করা হয়েছে।


title: ভয়েস অব জিহাদ

text:
জিহাদ এর ভয়েস (আরবি: ﺻﻮﺕ ﺍﻟﺠﻬﺎﺩ সোয়াত আল-জিহাদ) তালেবান প্রকাশিত একটি ওয়েবসাইট-এর শিরোনাম। ওয়েবসাইটটি আফগানিস্তান ইসলামী আমিরাতের কপিরাইটযুক্ত।
এছাড়াও এটি ২০০৪-২০০৭ সালের মধ্য সৌদি আল-কায়েদা শাখা দ্বারা প্রকাশিত একটি অনলাইন পত্রিকার শিরোনাম।


title: অলিম্পিকে নরওয়ে

text: নরওয়ে প্রথম অলিম্পিক গেমসে অংশগ্রহণ করে ১৯০০ সালে। ১৯০৪ গ্রীষ্মকালীন গেমসে অংশগ্রহণ না করলেও ১৯০৮ গেমসে পুনরায় ফিরে আসে এবং পরের প্রতিটি গ্রীষ্মকালীন গেমসে প্রতিদ্বন্দ্বিতা করেছে। শুধুমাত্র ১৯৮০ মস্কো গেমস যুক্তরাষ্ট্রের নেতৃত্বে বয়কট করেছিল। এছাড়া নরওয়ে শীতকালীন অলিম্পিক গেমসের সকল আসরে প্রতিনিধিত্ব করে আসছে।


title: অলিম্পিকে নরওয়ে

text: নরওয়ে এ পর্যন্ত দুটি শীতকালীন গেমস আয়োজন করেছে।


title: অলিম্পিকে নরওয়ে

text:
*"This table does not include three medals – two silver and one bronze – awarded in the figure skating events at the ১৯২০ Summer Olympics."
*"This table includes three medals – two silver and one bronze – awarded in the figure skating events at the ১৯২০ Summer Olympics."


title: আজাদ হিন্দ ফৌজ স্মৃতি মহাবিদ্যালয়

text: আজাদ হিন্দ ফৌজ স্মৃতি মহাবিদ্যালয় হল ভারতের পশ্চিমবঙ্গ রাজ্যের হাওড়া জেলার ডোমজুড় শহরে অবস্থিত একটি স্নাতকস্তরীয় লিবারাল আর্টস মহাবিদ্যালয়। এটি কলকাতা বিশ্ববিদ্যালয় কর্তৃক অনুমোদিত।


title: আজাদ হিন্দ ফৌজ স্মৃতি মহাবিদ্যালয়

text: এই মহাবিদ্যালয়ের বিভাগগুলি হল:


title: আজাদ হিন্দ ফৌজ স্মৃতি মহাবিদ্যালয়

text: এই মহাবিদ্যালয়টি বিশ্ববিদ্যালয় মঞ্জুরি কমিশন কর্তৃক স্বীকৃত।


title: নিখিল ভারতীয় সংযুক্ত গণতান্ত্রিক মোর্চা

text:
নিখিল ভারতীয় সংযুক্ত গণতান্ত্ৰিক মোৰ্চা (All India United Democratic Front বা AIUDF) ভারতবর্ষের একটি রাজনৈতিক দল। উত্তর-পূৰ্বাঞ্চলের অসমে এই দলটির উৎপত্তি হয়েছিল। মৌলানা বদরুদ্দিন আজমল এই দলটির মুখ্য নেতা। ২০০৫ সনের অক্টোবর মাসে উনি এক আঞ্চলিক দল হিসেবে "অসম সংযুক্ত গণতান্ত্ৰীক মোৰ্চা" (Assam United Democratic Front (AUDF)) গঠন করেন। ২০০৯ সনের ফেব্ৰুওয়ারী মাসে নতুন দিল্লীতে অনুষ্ঠিত এক সংবাদ সম্মেলন ইহাকে সৰ্ব ভারতীয় সংযুক্ত গণতান্ত্ৰিক মোৰ্চা নামাকরণ করে এক জাতীয় দল হিসেবে ঘোষণা করেন। এই দলটির প্ৰধান কাৰ্য্যালয় গুয়াহাটীর হাতীগাঁওয়ো অবস্থিত।
সৰ্ব ভারতীয় সংযুক্ত গণতান্ত্ৰিক মোৰ্চা অসমের প্ৰধান বিরোধী দল।   ২০১১ সনের অসম বিধানসভা নিৰ্বাচনে ওরা ১২৬ টি আসনের মধ্যে ১৮ টি আসনে জয়ী লাভ করে।


text: তালা-চাবি সৰ্ব ভারতীয় সংযুক্ত গণতান্ত্ৰিক মোৰ্চা নিৰ্বাচনী প্ৰতীক। দলের পতাকা তিন বর্ণের। উপরে সবুজ, মাঝখানেতে সাদা এবং নিচে কালো। দলের প্ৰতীক তালা-চাবি সাদা রঙের মাঝখানেতে বিদ্যমান।


title: এসেক্স কাউন্টি ক্রিকেট ক্লাব

text: এসেক্স কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া ক্রিকেটে অংশগ্রহণকারী আঠারোটি প্রথম-শ্রেণীর কাউন্টি ক্লাবগুলোর অন্যতম। ঐতিহাসিক কাউন্টি এসেক্সের প্রতিনিধিত্বকারী দল এটি। সীমিত ওভারের খেলায় ক্লাবটি এসেক্স ঈগলস নামে পরিচিত। দলীয় পোষাকে নীল রঙ ব্যবহৃত হয়। ১৮৭৬ সালে ক্লাবটি প্রতিষ্ঠিত হয়। ১৮৯৪ সাল পর্যন্ত ক্লাবটি ক্ষুদ্রতর কাউন্টির মর্যাদা পায়। কিন্তু, ১৮৯৫ সালে কাউন্টি চ্যাম্পিয়নশীপে অংশ নেবার ফলে বৃহৎ কাউন্টি হিসেবে আত্মপ্রকাশ করে। ১৮৯৪ সালে অনানুষ্ঠানিকভাবে প্রথম-শ্রেণীর দলের মর্যাদা লাভ করে। এরপর ১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশীপের অন্যান্য দলগুলো কর্তৃক আনুষ্ঠানিকভাবে প্রথম-শ্রেণীর দলের স্বীকৃতি পায়। এছাড়াও, ১৯৬৩ সালে সীমিত ওভারের ক্রিকেটের প্রচলন শুরু হলে লিস্ট এ দল ও ২০০৩ সালে টুয়েন্টি২০ দল হিসেবে আত্মপ্রকাশ করে।


title: এসেক্স কাউন্টি ক্রিকেট ক্লাব

text: চেমসফোর্ডের কাউন্টি ক্রিকেট গ্রাউন্ডে নিজেদের অধিকাংশ খেলাগুলো আয়োজন করে। এছাড়াও কিছু খেলা কলচেস্টারের লোয়ার ক্যাসল পার্কে অনুষ্ঠিত হয়। এরপূর্বে সাউথএন্ডে অবস্থিত ইলফোর্ড, লেটন ক্রিকেট গ্রাউন্ড, রমফোর্ড, বিলারিকে, গ্যারন পার্ক, সাউথচার্চ পার্ককে মাঠ হিসেবে ব্যবহার করতো।


title: চারুচন্দ্র সান্ধ্য মহাবিদ্যালয়

text: নব বালিগঞ্জ মহাবিদ্যালয় (পূর্বনাম: চারুচন্দ্র সান্ধ্য মহাবিদ্যালয়) হল ভারতের পশ্চিমবঙ্গ রাজ্যের রাজধানী কলকাতা শহরের কসবা অঞ্চলে অবস্থিত একটি স্নাতকস্তরীয় মহাবিদ্যালয়। এটি ১৯৮৫ সালে প্রতিষ্ঠিত হয়। এই মহাবিদ্যালয়টি কলকাতা বিশ্ববিদ্যালয় কর্তৃক অনুমোদিত।


title: চারুচন্দ্র সান্ধ্য মহাবিদ্যালয়

text: এই মহাবিদ্যালয়ের বিভাগগুলি হল:


title: চারুচন্দ্র সান্ধ্য মহাবিদ্যালয়

text: নব বালিগঞ্জ মহাবিদ্যালয় বিশ্ববিদ্যালয় মঞ্জুরি কমিশন কর্তৃক স্বীকৃত।


title: আমগুড়ি

text: আমগুড়ি ভারতের অাসাম রাজ্যের শিবসাগর জেলার একটি শহর।


title: আমগুড়ি

text: আমগুড়ি নাগাল্যান্ড সীমান্তের কাছাঁকাছি উত্তর-পূর্ব ভারতবর্ষের আসাম রাজ্যের অবস্থিত। ইহা সমুদ্রতল থেকে প্রায় ৭৪ মিটার (২৪২ ফুট) গড় উচ্চতায় অবস্থিত। শহরটি ঝাঞ্জি নদীর তীরে অবস্থিত এবং ইহা চা বাগান ও তেল ক্ষেত্রের জন্য বিখ্যাত।


title: আমগুড়ি

text: ২০০১ সনের ভারতবর্ষের আদমশুমারি অণুসারে, আমগুড়ি শহরের জনসংখ্যা ছিল ৬,৯৪৪ এর মধ্যে পুরুষদের জনসংখ্যার হার ৫৬% এবং মহিলাদের হার ৪৪%। এই শহরের জনসংখ্যার ১১% ৬ বছরের কম বয়সী। আমগুড়ির সাক্ষরতার হার ৭৫% যা জাতীয় গড় আয় ৫৯.৫% - এর চেয়ে বেশি। আমগুড়ি শহরে পুরুষদের সাক্ষরতার হার ৫৫% এবং মহিলাদের সাক্ষরতার হার ৪৫%।


title: আমগুড়ি

text: আমগুড়ি শহরে অনেক ক্লাব এবং সহ-পাঠক্রম কার্যকলাপের জন্য প্রতিষ্ঠান রয়েছে। "পুবেরুণ" আমগুড়ি শহরের মধ্যে সামাজিক সংগঠনের অন্যতম। আমগুড়ি শহরে "মহাবাহু" নামে আরেকটি প্রতিষ্ঠান রয়েছে যা ভারত সরকারেরে ক্রীড়া এবং যুবকল্যাণের প্রয়োজনায় নির্মিত হয়। এছাড়াও একটি আমগুড়ি ক্রীড়া সংস্থা ও মাড়ওয়ারী যুব মঞ্চ নামে সামাজিক প্রতিষ্ঠান রয়েছে।


title: আমগুড়ি

text: আমগুড়ি শহর ১০৩ নং আমগুড়ি বিধানসভা সমষ্টির একটি অংশ। তাছাড়া আমগুড়ি যোরহাট লোকসভা সমষ্টির একটি অংশ।


title: ধুবড়ী

text: ধুবড়ি ভারতবর্ষের ধুবড়ি জেলার (অসম) সদর। এটি ব্রহ্মপুত্র ও গদাধর নদীর তীরবর্তী একটি পুরাতন ঐতিহাসিক তাৎপর্যপূর্ণ শহর। ১৮৮৩ সনে শহরে প্রথম পৌরসভা গঠন করা হয়। শহরটি রাজ্যের রাজধানী দিসপুর থেকে প্রায় ২৭৭.৪ কিলোমিটার (১৭২ মাইল) দূরত্বে পশ্চিমদিকে অবস্থিত।


title: ধুবড়ী

text: ধুবড়ি একটি গুরুত্বপূর্ণ বাণিজ্যিক কেন্দ্র এবং বিশেষ করে পাটের জন্য একটি ব্যস্ত নদীবন্দর ছিল। তিনদিকে নদী দ্বারা আচ্ছাদিত বলে ধুবড়ি শহরকে "নদী ভূমি" বলা হয়।


title: ধুবড়ী

text: ধুবুড়ী শব্দটি নেতাই - ধুবুনি নামে একজন কাল্পনিক মহিলা নাম থেকে আসে। কাহিনীটি বেহুলা-লক্ষীন্দরের সঙ্গে জড়িত। ধুবুনি 'শব্দটি উচ্চারণ বিকৃতিতে ধুবুড়ী হিসেবে বিবেচিত হয়। বোডো-কাছাড়ীদের মতে, শব্দটি বোডো শব্দ ধুবরা (এক ধরনের ঘাস ) থেকে আহরিত হয়। নেতাই-ধুবুনি নামে মহিলাটির গল্প ব্যাপকভাবে ধুবড়ি নামকরণের ইতিহাস জন্য গৃহীত হয়েছে এবং স্পষ্টত সেখানে শ্রী তেগ বাহাদুর সাহেবের গুরুদুয়ারা দাঁড়িয়েছে।


title: ধুবড়ী

text: এই স্থানটি শিখ গুরুদুয়ারা গুরুদুয়ারা দমদমা সাহিব বা থারা সাহেবের জন্য প্রসিদ্ধ যা শিখ গুরু নানক দেবের প্রথম আগমন স্মরণে নির্মাণ করা হয় এবং পরবর্তীকালে তা গুরু তেগ বাহাদুর, নবম গুরুর আগমনের দ্বারা অনুসরণ করা হয় ও গুরুদুয়ারাটি গুরুদুয়ারা শ্রী গুরু তেগ বাহাদুর সাহিবের নামে নামকরণ করা হয়। সতরাং, স্থানটি শিখ সম্প্রদায়ের জন্য অনেক গুরুত্বপূর্ণ।


title: ধুবড়ী

text:
১৮৭৪ সন অব্দি, ধুবড়ি অধিকাংশই বঙ্গের রাজাদের অধীনে ছিল। ১৮৭৪ সনে,ব্রিটিশ সরকার তিন বেসামরিক মহকুমা ধুবড়ি, গোয়ালপাড়া এবং কোকড়াঝাড় সমন্বয়ে গোয়ালপাড়া জেলা অন্তর্ভূক্ত আসাম উপত্যকা প্রদেশের নামে একটি নতুন প্রদেশ সৃষ্টি করেছিল। ১৮৭৯ সনে, জেলা সদর গোয়ালপাড়া থেকে ধুবড়ি শহরে স্থানান্তরিত হয়। ধুবড়ি জেলার আবার তিন জেলায় যথা ধুবড়ি, গোয়ালপাড়া এবং কোকড়াঝাড় জেলার মধ্যে বিভক্ত করা হয়। ধুবড়ি শহর ধুবড়ি জেলার অধীনস্থ পড়ে
যার প্রধান কার্যালয় ধুবড়ি শহর ।


title: ধুবড়ী

text: বর্তমানের ধুবড়ি জেলা ব্রিটিশ শাসনামলে ১৮৭৬ সনে প্রতিষ্ঠিত পূর্বকালীন গোয়ালপাড়া জেলার তিনটি অসামরিক মহকুমার একটি। ১৮৭৯ সনে জেলার প্রধান কার্যালয় গোয়ালপাড়া থেকে ধুবড়িতে স্থানান্তর করা হয়।


title: ধুবড়ী

text: ১৯৮৩ সনে গোয়ালপাড়া জেলা বন, নদীমাতৃক, পাহাড় ইত্যাদি সহ প্রতি ২,৮৩৮ বর্গকলোমিটার চারটি পৃথক জেলায় বিভক্ত করা হয় এবং এর মধ্যে একটি ধুবড়ী । জেলাটি বর্গকিলোমিটার প্রতি ৫৮৪ জনের ঘনত্বের সঙ্গে ভারতবর্ষের সবচেয়ে ঘনবসতিপূর্ণ জেলাতে পরিণত হয়েছে (২০০১ সনের আদমশুমারী অনুযায়ী)।


title: ধুবড়ী

text: ধুবড়ি শহর একটি ম্যাচ ফ্যাক্টরির (WIMCO) জন্য খুব বিখ্যাত ছিল, যদিও ইহা পরিস্থিতির কারণে বন্ধ হয়ে গেছে কিন্তু আজও যারা দেখেছেন কারখানার ও এর কর্মীদের আবাস এবং তাদের জীবনযাত্রার আধুনিক শিল্প এখনও একই সৌন্দর্যের স্মরণ করেন ।


title: ধুবড়ী

text: ধুবড়ি দুর্গাপূজা এবং দশহরার জন্য ও বিখ্যাত।


title: ধুবড়ী

text: ভারতবর্ষের ২০১১ সনের আদম শুমারি অনুযায়ী, ধুবড়ির জনসংখ্যা ১০৯,২৩৪ জন। এরমধ্যে পুরুষদের জনসংখ্যা ৫১% এবং মহিলাদের ৪৯%। ধুবড়ির সাক্ষরতার হার ৭৪% যা জাতীয় গড় ৫৯.৫% আয়ের চেয়ে বেশিঃ পুরুষদের মধ্যে সাক্ষরতার হার ৭৯% এবং মহিলাদের মধ্যে এই হার ৬৮.8%। এই শহরের জনসংখ্যার ১১% ৬ বছর বয়সের কম। এখানকার মুসলমানদের জনসংখ্যা ৭৫% কাছাকাছি এবং ইহা ভারতবর্ষের সংখ্যালঘু ঘনীভূত জেলার অন্যতম।


title: ধুবড়ী

text: এদের মধ্যে অধিকাংশই স্বদেশী লোক (গোয়ালপাড়ীয়া অসমিয়া এবং এরমধ্যে উভয় হিন্দু ও মুসলিম অন্তর্ভুক্ত)। ধুবড়ি শহরে বাঙালিদের জনসংখ্যা প্রায় ৫০% এবং এটি কোচ রাজ্যের অংশ।


title: ধুবড়ী

text:
ধুবড়ী শহরটি ৮৯ ডিগ্রী ৫ মিঃ পূর্ব দ্রাঘিমাংশ এবং ২৬ ডিগ্রী ১ মিঃ উত্তর অক্ষাংশের মধ্যবর্তী অবস্থিত। শহরটি সমুদ্রতল প্রায় ৩৪ মিটার উপরে। ধুবড়ি তিন দিক থেকে নদী দ্বারা আচ্ছাদিত করা হয়।
প্রতি বছর দেশ-বিদেশ থেকে ৫০০০০ এর বেশি হিন্দু, শিখ, মুসলমান সব ধর্মের ভক্তরা ডিসেম্বর মাসের ৩ তারিখ থেকে গুরু তেগ বাহাদুরের শাহাদত উপলক্ষে জড় হন যা মহান গাম্ভীর্য এবং অনুষ্ঠান দিয়ে শুরু হয়। শিখরা সপ্তাহব্যাপী দীর্ঘ শ্রদ্ধেয় অনুষ্ঠানটিকে শহীদী-গুরু-পরব বলে আখ্য দেন যা বিশাল মিছিল দিয়ে চিহ্নিত করা হয় ।গুরু তেগ বাহাদুর এইভাবে "হিন্দ-দি-চাদর" বা "হিন্দ তারিখের ঢাল হিন্দুস্তানে ফেরা" স্নেহপরায়ণ শিরোনাম অর্জন করেছেন ।


title: ধুবড়ী

text: ধুবড়ির রুপসীতে বিমানবন্দর রয়েছে যা শহর থেকে প্রায় ২৩ কিলোমিটার দূরে অবস্থিত । ইহা প্রধানত সামরিক বাহিনীর উদ্দেশ্যে ব্রিটিশরা দ্বিতীয় বিশ্বযুদ্ধের সময় ৫২ টি জেট বিমান ব্যবস্থার উপযোগী নির্মাণ করেছিল । ১৯৮৩ সন পর্যন্ত ইন্ডিয়ান এয়ারলাইন্স এবং কিছু বেসরকারি বাণিজ্যিক উড়ানগুলি কলকাতা, গুয়াহাটি ও ধুবরি মধ্যে নিয়মিতভাবে পরিচালিত হত। এখন ইহা পুরোপুরি বন্ধ হয়ে আছে। যাহোক, সম্প্রতি ডোনর মন্ত্রণালয়, ভারত সরকার বিমানবন্দরটিকে পুনঃসংস্কারের ও কার্যকরী করার জন্য কিছু উদ্যোগ নিয়েছে এবং জায়গাটি একটি বিমানবন্দর হিসাবে পুনর্নির্মিত হতে পারে কিনা তা জানার জন্য গুয়াহাটি থেকে একটি বিমানবন্দর কর্তৃপক্ষ দল একটি সমীক্ষা ঐতিহাসিক বিমানবন্দর চালায়।


title: ধুবড়ী

text: শহরটির ব্রহ্মপুত্র নদীর তীরে একটি অত্যন্ত কর্মব্যস্ত নদীবন্দর ছিল যা প্রতিবেশী দেশগুলোর সঙ্গে একটি আন্তর্জাতিক বাণিজ্য কেন্দ্র হিসেবে ব্যবহৃত হত,বিশেষত ব্রিটিশ যুগে। বর্তমানে এই বন্দরটি কর্মবিহীন অবস্থায় পড়ে আছে।


title: ধুবড়ী

text: রেল স্টেশনের এবং এমজি লাইন গুরুত্ব ১৯৪৭ সন থেকে কমে আসে, যখন তৎকালীন পূর্ব পাকিস্তান (বর্তমান বাংলাদেশ) রেল পরিষেবার মাধ্যমে ছুটা কলকাতার সরাসরি লাইন হিসাবে বিচ্ছিন্ন হয়। ট্রেন চলাচল নতুন করে আবার ২০১০ শুরু করে এবং ইহা নির্বিঘ্নে কাজ করে। তবে ট্রেন চলাচল চলতে শুরু করে ধুবড়ি রেলওয়ে স্টেশন থেকে একটি নতুন যাত্রাপথে ধুবড়ি থেকে কামাখ্যা ও গুয়াহাটির জংশন দিকে। ধুবড়ি স্টেশন থেকে উৎসারিত ট্রেনগুলোর মধ্যে রয়েছে ধুবড়ি - শিলঘাট (রাজ্য রানী এক্সপ্রেস), ধুবড়ি - শিলিগুড়ি (আন্তঃশহর এক্সপ্রেস) ও ধুবড়ি-ফকিরগ্রাম যাত্রিবাহী ট্রেন।


title: ধুবড়ী

text: ধুবড়ি শহরটি ধুবড়ি লোকসভা সমষ্টির একটি অংশ।


title: ধুবড়ী

text: ধুবড়িতে আকাশবাণী ধুবড়ি নামে পরিচিত অল ইন্ডিয়া রেডিও রিলে স্টেশন রয়েছে যা এফএম কম্পাঙ্কের উপর প্রচারিত হয়।


title: ছাতুর যুদ্ধ

text: ছাতুর যুদ্ধ ২ হিজরির জিলহজ মাসে সংঘটিত হয়।


title: ছাতুর যুদ্ধ

text: বদরের যুদ্ধের পর আবু সুফিয়ান শপথ নিয়েছিলেন যে বদরের বদলা নেয়ার আগ পর্যন্ত তিনি গোসল করবেন না। এ উদ্দেশ্যে তিনি দুইশত অশ্বারোহী নিয়ে মদিনা থেকে ১২ মাইল দূরে কানাত উপত্যকার শেষে অবস্থিত সাইব পর্বতের প্রান্তে তাবু স্থাপন করেন। সরাসরি আক্রমণ না করে তিনি ভিন্ন পন্থা অবলম্বন করেন। তিনি রাতের বেলা গোপনে বনু নাদির গোত্রের বসতিতে উপস্থিত হন। কিন্তু ফলাফল খারাপ হতে পারে ভেবে গোত্রের প্রধান হুয়াই ইবনে আখতাব আবু সুফিয়ানকে বাড়িতে প্রবেশ করতে দেননি। এরপর আবু সুফিয়ান বনু নাদিরের আরেক নেতা ও গোত্রের কোষাধ্যক্ষ সাল্লাম ইবনে মিশকামের সাথে সাক্ষাত করেন। আবু সুফিয়ান এসময় সাল্লাম ইবনে মিশকামের আতিথেয়তা গ্রহণ করেছিলেন। সাল্লাম তাকে অভ্যর্থনা জানান এবং মদিনার সম্পর্কে গোপন তথ্য দেন। রাতে আবু সুফিয়ান ফিরে এসে তার দলের সাথে মিলিত হন। মদিনার পাশে উরাইদ নামক স্থানে হামলার জন্য তিনি তার বাহিনীর লোকদেরকে প্রেরণ করেন। এসময় বাহিনীটি এখানকার খেজুর গাছ কেটে ফেলে এবং আগুন লাগিয়ে দেয়। আক্রমণকালে এখানে থাকা দুই মুসলিমকে হত্যা করা হয়। এরপর তারা মক্কা পালিয়ে যায়।


title: ছাতুর যুদ্ধ

text: খবর পাওয়ার পর মুহাম্মাদ (সাঃ) মদিনা পরিচালনার দায়িত্ব আবু লুবাবা ইবনে আবদুল মুনজিরকে প্রদান করেন এবং মুসলিমদের একটি বাহিনী নিয়ে কুরাইশদের পিছু নেন। তবে কুরাইশরা দ্রুত পালিয়ে যাওয়ায় তাদের আক্রমণ করা সম্ভব হয়নি। মুসলিমরা কারকারাতুল কুদর পর্যন্ত কুরাইশদের পশ্চাদ্ধাবন করেছিল। পালিয়ে যাওয়ার সময় কুরাইশ দলটি বোঝা কমানোর জন্য তাদের কিছু ছাতু ও মালপত্র ফেলে যায়। এগুলি মুসলিমদের হস্তগত হয়।


title: রামকৃষ্ণ মিশন স্টেডিয়াম

text: রামকৃষ্ণ মিশন স্টেডিয়াম হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত নরেন্দ্রপুরে অবস্থিত একটি বহুমুখী স্টেডিয়াম। এই স্টেডিয়ামটি প্রধানত ফুটবল, ক্রিকেট ও অন্যান্য খেলার মাঠ হিসেবে ব্যবহৃত হয়। এই স্টেডিয়ামে দিন ও রাত্রিতে খেলার উপযোগী ফ্লাডলাইট রয়েছে। বিসিসিআই-এর সকল নিয়মাবলি এই মাঠে রক্ষিত হয়, যাতে এখানে রঞ্জি ট্রফির ম্যাচগুলি খেলা যায়। ১৯৯৮ সালে এই স্টেডিয়ামটি স্থাপিত হয়েছিল। সেই সময় সেন্ট্রাল জোন অনুর্ধ্ব ১৬ ও নর্থ জোন অনুর্ধ্ব ১৬ দলদুটির মধ্যে বিজয় হাজারে ট্রফির ম্যাচগুলি এখানে আয়োজিত হয়। কিন্তু তার পর এই স্টেডিয়ামে কোনও বড়ো ক্রিকেট ম্যাচ আয়োজিত হয়নি।


title: আইইইই মেডেল অব অনার

text: আইইইই মেডেল অব অনার হলো ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর সর্বোচ্চ স্বীকৃতি। ১৯১৭ সাল থেকে এটি প্রদান করা হচ্ছে।


title: সর্ষোঁ দা সাগ

text: সর্ষোঁ দা সাগ (; "সর্ষের শাক") ভারতীয় উপমহাদেশের পাঞ্জাব অঞ্চলের একটি অত্যন্ত জনপ্রিয় পদ যেটি তৈরি হয় সর্ষে পাতা ও বিভিন্ন মশলা দিয়ে।


title: সর্ষোঁ দা সাগ

text: এই পদটি বানানোর পদ্ধতি ঐতিহ্যগতভাবে "শাগ" বানানোর পদ্ধতি হিসাবে গণ্য করা হয় এবং এটি সাধারণতঃ "মাক্কে দি রোটি" অর্থাৎ ভুট্টার আটার রুটি সাথে পরিবেশন করা হয়। সর্ষের শাক পরিবেশন করার সময় উপরে মাখন(সাদা বা হলুদ) অথবা ঘি ছড়িয়ে দেওয়া হয়। এই রান্নাটির রঙ উজ্জ্বল করার জন্য এবং ঘন করার জন্য এর সাথে পালং শাক মেশানো হয় যদিও এর ফলে স্বাদের তারতম্য হয়ে থাকে।


title: আইইইই এডিসন মেডেল

text: আইইই এডিসন মেডেল হলো ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক প্রদত্ত সবচেয়ে পুরোনো পদক। টমাস আলভা এডিসন এর নামে এই পুরস্কারের নামকরণ করা হয়।


title: ২০১২ সালের বাংলাদেশী চলচ্চিত্রের তালিকা

text: ২০১২ সালে বাংলাদেশে মুক্তিপ্রাপ্ত চলচ্চিত্রের তালিকা।


শিবপুর শ্রীমৎ স্বামী প্রজ্ঞানানন্দ সরস্বতী বিদ্যালয় হাওড়ার প্রাচীনতম বয়েজ স্কুলগুলির মধ্যে একটি। এই বিদ্যালয় পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদের অধীনে পঞ্চম শ্রেণী থেকে দ্বাদশ শ্রেণী পর্যন্ত শিক্ষার্থীদের পাঠদান করে আসছে। এই উচ্চ মাধ্যমিক বিদ্যালয় ভবন বিখ্যাত বিপ্লবপন্থী সন্ন্যাসী স্বামী প্রজ্ঞানানন্দ সরস্বতীর নামে নামকরণ করা হয়েছিল। ১৯৫০ সালে স্বামী প্রজ্ঞানানন্দর শিষ্য শ্রী যোগেশ চন্দ্র মুখোপাধ্যায় বিদ্যালয়টি প্রতিষ্ঠা করেন। বিদ্যালয়টি বর্তমানে আচার্য জগদীশচন্দ্র বসু ভারতীয় উদ্ভিদ উদ্যানের নিকট ৭৮/৮ কলেজ রোডে অবস্থিত।


title: শিবপুর শ্রীমৎ স্বামী প্রজ্ঞানানন্দ সরস্বতী বিদ্যালয়

text: ১৯৫০ সালে প্রতিষ্ঠিত প্রথম বিদ্যালয় ভবনটি ছিল শালিমার রেলপথ সন্নিহিত হারু মিস্ত্রি লেনে। ১৯৫৩ সালে স্কুল বর্তমান ঠিকানায় স্থানান্তরিত হয়। বিদ্যালয়ের বর্তমান ভবন নির্মিত হয় ১৯৫২ সালে। প্রতিষ্ঠাতা শ্রী যোগেশ চন্দ্র মুখোপাধ্যায় তার ব্যক্তিগত জমি বিদ্যালয় ভবন নির্মাণের উদ্দ্যেশে দান করেন। তিনি স্কুল ম্যানেজিং কমিটির প্রথম সম্পাদক নির্বাচিত হন। ১৯৫৪ সালে বিদ্যালয়টি সরকারি অনুমোদনপ্রাপ্ত হয়। বিদ্যালয়ের ঊষাকালে ষষ্ঠ শ্রেণী পর্যন্ত পঠনপাঠন করা হলেও পরবর্তীকালে ১৯৫৫ সালে তা দশম শ্রেণী অবধি সম্প্রসারিত হয় এবং বিদ্যালয় মাধ্যামিক স্কুল রুপে পরিচিতি পায়। উচ্চমাধ্যমিক বিভাগগুলি পরে অন্তর্ভুক্ত হয় এবং অবশেষে ১৯৭৭ সালে এই বিদ্যালয় উচ্চমাধ্যমিক পরীক্ষার জন্য অনুমতি লাভ করে। ১৯৭৯ সালে বিদ্যালয় থেকে প্রথম উচ্চমাধ্যমিক পরীক্ষা অনুষ্ঠিত হয়।


text: এই স্কুলের প্রাণকেন্দ্র তার খেলার মাঠ। পরস্পর সমকোণে সজ্জিত দুই বিদ্যালয় ভবনের মাঝে থাকা এই বিশাল মাঠটিতে খেলাধুলো তো বটেই, তা ছাড়াও অনুষ্ঠিত হয় সরস্বতী পুজা, দুর্গা পুজা, পুরষ্কার বিতরণ উৎসব ও বার্ষিক ক্রীড়া প্রতিযোগিতা। মাঠের দুইধারের দুই তিনতলা বাড়ির মধ্যে একটি পুরাতন ও মুখ্য, অপরটি তুলনায় নতুন। এই নতুন ভবনটি ১৯৬২ সালে স্থাপিত। মাঠের শেষপ্রান্তে আছে বিদ্যালয়ের নিজস্ব অডিটোরিয়াম, সুরেন্দ্র মঞ্চ। বিদ্যালয়ে ভরদ্বাজ শিক্ষালয় নামে একটি প্রাথমিক বিভাগও রয়েছে।


text:
বিদ্যালয়ের ছাত্রসংখ্যা আনুমানিক ১০০০ এর নিকট। পঞ্চম থেকে দ্বাদশ পর্যন্ত প্রতিটি শ্রেণী দুই বা তিনটি বিভাগে (অর্থাৎ, ক, খ, গ ইত্যাদি) বিভক্ত এবং প্রতিটি বিভাগে গড়ে প্রায় ৪০-৫০ জন শিক্ষার্থী রয়েছে। অপরদিকে একাদশ ও দ্বাদশ শ্রেণী তিনটি ধারায় বিভক্ত করা হয়েছে যথাঃ কলা বিভাগ, বিজ্ঞান বিভাগ ও বাণিজ্য বিভাগ। ২০১১ সালে চালু হওয়া কলা বিভাগটি অপেক্ষাকৃত তরুণ যখন বিজ্ঞান ও বানিজ্য বিভাগ তুলনায় বহু পুরনো।
সারণীতে প্রদত্ত বর্ণক্রম প্রতি চারটি ক্রমিক সংখ্যা পরপর পুনরাবৃত্ত হয়। উপরিউক্ত বিদ্যাসাগর হাউসটি পূর্বে যোগিরাজ হাউস নামে পরিচিত ছিল। এই নাম যোগিরাজ শ্রী শ্যামাচরণ লাহিড়ীর নামে নামাঙ্কিত।


title: কলকাতার পরিবহণ ব্যবস্থা

text: কলকাতার পরিবহণ ব্যবস্থায় এক মিশ্র প্রভাব দেখা যায় এখানে যেমন বয়েছে হাতে টানা রিক্সা তেমনি রয়েছে অত্যাধুনিক মেট্রো রেল ও সড়কে রয়েছে এসি বাস। এই শহরে পরিবহনের পরিচিত প্রতীকটি হল হলুদ ট্যাক্সি। কলকাতায় পরিবহনে প্রচুর বেসরকারি বাস ও সরকারি বাস যুক্ত আছে। শহরটি জাতীয় সড়ক ও রেল পথ দ্বারা দেশের বিভিন্ন প্রান্তের সঙ্গে যুক্ত রয়েছে। এছাড়া আকাশ পথে দেশের বিভিন্ন শহর ও বিদেশের সঙ্গে সংযোগ রয়েছে।


title: কলকাতার পরিবহণ ব্যবস্থা

text: শহরটি বিদ্যাসাগর সেতু ও হাওড়া ব্রিজ দ্বারা সড়ক পথে হাওড়ার সঙ্গে যুক্ত। সড়ক পথে এখনে চলমান আছে ট্রাম।শহরটির সঙ্গে জেলার যোগাযোগ রক্ষাকরে বাস। এছাড়া শহরটির বিভিন্ন প্রান্তের মধ্যে সাধারন বাস ও এসি বাস চলাচল করে। শহরটির উত্তর প্রান্তে অবস্থিত বিবেকানন্দ সেতু ও নিবেদিতা সেতু ৩৪ নম্বর জাতীয় সড়ককে ২ ও ৬ নম্বর জাতীয় সড়কের সঙ্গে যুক্ত করেছে। শহরটির দক্ষিণ দিকের ১১৭ নম্বর জাতীয় সড়ক বিদ্যাসাগর সেতু দ্বারা ৬ নম্বর জাতীয় সড়কের সঙ্গে যুক্ত। শহরের উত্তর ও দক্ষিণ প্রান্তকে যুক্ত করেছে ইস্টার্ন মেট্রোপলিটন বাইপাস।


title: কলকাতার পরিবহণ ব্যবস্থা

text:
কলকাতায় সুলভ বেসরকারি বাস পরিষেবা রয়েছে। তার ভাড়ার তালিকা নিম্নরূপ :
কলকাতার প্রধান দুই রেল ট্রার্মিনাল হল হাওড়া রেল স্টেশন ও শিয়ালদহ রেল টার্মিনাল। এই দু রেল স্টেশন থেকে দেশের বিভিন্ন প্রন্তে রয়েছে রেল পরিসেবা। এছাড়া শহরটিতে আরও দুটি রেল টার্মিনাল হল শালিমার রেল স্টেশন ও কলকাতা রেল স্টেশন। শহরটিতে রয়েছে চক্ররেল ।শহরটিতে রেল পরিসেবা প্রদান করে পূর্ব রেল ও দক্ষিণ পূর্ব রেল।
কলকাতার চক্র রেল, পশ্চিমবঙ্গের রাজধানী শহরের ধারেপাশে প্রাপ্ত পরিবহনের এক অন্যতম সুবিধাজনক উপায়। পূর্বে, অন্যান্য বড় বড় শহরগুলোর ন্যায় কলকাতার কেন্দ্রীয় অংশে কোনও রেল সংযোগ ব্যবস্থা ছিল না। ক্রমবর্ধিত জনসংখ্যার সাথে সাথে শহরে একটি রেল সংযোগ ব্যবস্থার চাহিদাও বাড়তে থাকে। প্রয়োজনীয় সমস্যাপূরণে চক্র রেল কলকাতায় হুগলী নদীর তীর বরাবর চালিত রয়েছে। পূর্ব রেল দ্বারা পরিচালিত এই চক্র রেল এখন সারা শহর জুড়ে চমৎকার সংযোগ ব্যবস্থা গড়ে তুলেছে। তবে, পশ্চিমবঙ্গের আর অন্য কোনও স্থানে এই চক্র রেল পরিষেবা নেই।


title: কলকাতার পরিবহণ ব্যবস্থা

text:
চক্র রেলের তার নিজস্ব স্টেশন রয়েছে; যেমন - দমদম, পাতিপুকুর, বেলগাছিয়া, টালা, উল্টোডাঙ্গা রোড, বাগবাজার, শোভাবাজার, চিৎপুর, বড়বাজার, বিবাদী বাগ, প্রিন্সেপ ঘাট, হ্যাসটিঙ্গস, খিদিরপুর, রিমাউন্ট রোড, মাঝেরহাট, নিউ আলিপুর, টালিগঞ্জ, লেক গার্ডেনস, বালিগঞ্জ, স্যার গুরুদাস ব্যানার্জ্জী হল্ট, বিধাননগর রোড হয়ে পুনরায় দমদমে ফেরৎ যায়।
কলকাতা শহরতলি রেল কলকাতা শহর ও তার পার্শ্ববর্তী জেলাগুলিতে প্রসারিত রেলব্যবস্থা।
ভারতীয় রেলের পূর্ব রেল ও দক্ষিণ পূর্ব রেল শহরতলি রেল পরিচালনা করে। কলকাতায় একটি
চক্ররেল পরিষেবাও রয়েছে। ১৮৫৪ সালে এই পরিষেবা চালু হয়। হাওড়া, শিয়ালদহ, শালিমার ও কলকাতা (চিৎপুর) এই চারটি প্রধান স্টেশন এবং একাধিক স্থানীয় স্টেশনের মাধ্যমে এই পরিষেবা চালু রয়েছে।


title: কলকাতার পরিবহণ ব্যবস্থা

text:
কলকাতা মেট্রো হল দক্ষিণ এশিয়ার প্রথম ও এশিয়ার পঞ্চম মেট্রো।বর্তমানে কলকাতা মেট্রোর মোট দৈর্ঘ্য ২৮.১৪ কিলোমিটার ও এর স্টেশন সংখ্যা ২৫ টি।এটি প্রতিদিন সারে ৬ লক্ষ যাত্রি পরিবহন করে।কবি সুভাস থেকে নোয়াপাড়া পর্যন্ত মেট্রো চলাচল করে ।এছাড়া ইস্ট-ওয়েস্ট মেট্রো বা কলকাতা মেট্রো লাইন ২ এর নির্মাণ চলছে ।২০১৮ সালে লাইন ২ চালু হয়ে যাবে।
নেতাজি সুভাষচন্দ্র বসু আন্তর্জাতিক বিমানবন্দর হল কলকাতার এক মাত্র আন্তর্জাতিক বিমানবন্দর।এই বিমানবন্দর দ্বারা কলকাতার সঙ্গে দেশের বিভিন্ন শহর ও বিদেশের সঙ্গে যোগাযোগ করা হয়।বিমানবন্দরটি ২০১৫ সালো মোট ১২.৪ মিলিওন যাত্রি পরিবহন করেছে।এটি দেশের পঞ্চম বৃহত্তম বিমানবন্দর।বিমানবন্দরটি থেকে প্রধান শহর মুম্বাই,দিল্লি,চেন্নাই,ব্যাঙ্গালোর,হায়দ্রাবাদ,পুনে,আহমেদাবাদ এ নিয়মিত বিমান চলাচল করে।বিমানবন্দরটি থেকে দেশের বাইরে মধ্যপাচ্যের দুবাই,রিয়াদ পূর্ব এশিয়ার কুনমিং,হংকং ও গুয়াংঝাও দক্ষিণ পূর্ব এশিয়ার সিঙ্গাপুর,ব্যাঙ্কক,কুয়ালাম্পুর,ইয়াঙ্গুন প্রভৃতি শহরের সঙ্গে বিমান যোগ রয়েছে।এছাড়া কলকাতার বেহালায় একটি বিমান বন্দর রয়েছে।এটি যাত্রি পরিবহনে ব্যবহিত হয়না তবে এখানে বিমান চালানোর প্রশিক্ষন দেওয়া হয়।


title: কলকাতার পরিবহণ ব্যবস্থা

text:
কলকাতা বন্দর কলকাতা শহরে অবস্থিত একটি নদীবন্দর। ব্রিটিশ ইস্ট ইন্ডিয়া কোম্পানি এই বন্দরটির গোড়াপত্তন করেছিলেন। বর্তমানে ভারতের চালু বন্দরগুলির মধ্যে এই বন্দরটি প্রাচীনতম।
ঊনবিংশ শতাব্দীতে কলকাতা বন্দর ছিল ব্রিটিশ ভারতের প্রধান বন্দর। স্বাধীনতার অব্যবহিত পরে পশ্চাদভূমি হ্রাসপ্রাপ্ত হওয়ার কারণে এই বন্দরের সাময়িক অবনতি ঘটে। তবে বিংশ শতাব্দীর সূচনায় পূর্ব ভারতের অর্থনৈতিক পুনরুজ্জীবন ও পরিকাঠামোোগত উন্নতি্র ফলে বর্তমানে কলকাতা বন্দর দেশের দ্বিতীয় বৃহত্তম মালবাহী বন্দরে পরিণত হয়েছে।কলকাতা বন্দর পূর্ব ভারতের একটি প্রধান নদীবন্দর। কলকাতা পোর্ট ট্রাস্ট কলকাতা ও হলদিয়া ডকের দায়িত্বপ্রাপ্ত। কলকাতা বন্দর থেকে আন্দামান ও নিকোবর দ্বীপপুঞ্জের পোর্ট ব্লেয়ার পর্যন্ত যাত্রী পরিবহন পরিষেবা ও ভারত ও বহির্ভারতের বন্দরগুলিতে শিপিং কর্পোরেশন অফ ইন্ডিয়ার মাধ্যমে পণ্য পরিবহন পরিষেবা চালু আছে।কলকাতা থেকে হাওড়া, বালি প্রভৃতি শহরে লঞ্চ পরিসেবা রয়েছে।


title: হায়দ্রাবাদ মেট্রো

text: হায়দ্রাবাদ মেট্রো () হল একটি দ্রুত গনপরিবহন ব্যবস্থা। এটি ভারতের তেলেঙ্গানা রাজ্যের রাজধানী ও প্রধান শহর হায়দ্রাবাদের জন্য দ্রুতগতির রেল পরিষেবা প্রদান করে। এটা সম্পূর্ণরূপে "সরকারি-বেসরকারী অংশীদারিত্ব" (পিপিপি)-এর ভিত্তিতে বাস্তবায়িত হচ্ছে, যেখানে রাজ্য সরকার স্বল্প অংশিদারীত্বে অংশগ্রহন করেছে। মীয়াপুর থেকে নাগোলে পর্যন্ত ৩০ কিলোমিটার দীর্ঘ রেলপথে মোট ২৪ টি স্টেশনের উদ্বোধন করেন ২৮ নভেম্বর ২০১৭ সালে মাননীয় প্রধানমন্ত্রী নরেন্দ্র মোদী। ভারতের মধ্যে প্রথম কোন দ্রুত গনপরিবহনের জন্য মেট্রো পরিষেবা একই সঙ্গে ৩০ কিলোমিটার দীর্ঘ পথে যাত্রা শুরু করে। এটি নির্মানের জন্য ₹১৮,৮০০ কোটি টাকা (মার্কিন $২.৭ বিলিয়ন) ব্যয় করা হয়। ২০১৮ সালের জুন পর্যন্ত প্রায় ৮০,০০০ যাত্রী প্রতিদিন হায়দ্রাবাদ মেট্রো ব্যবহার করে । সকাল এবং সন্ধ্যা ঘন্টার সময় ট্রেনগুলি মোটামুটি ভিড় হয়, যখন কর্মীরা কর্মক্ষেত্রে যায় এবং কর্মক্ষেত্র থেকে ফিরে আসে। ৭ মে ২০১৮ থেকে হায়দ্রাবাদ মেট্রোর সমস্ত ট্রেনে একটি কোচ শুধুমাত্র মহিলাদের জন্য সংরক্ষন করা হয়েছে।


title: হায়দ্রাবাদ মেট্রো

text: হায়দ্রাবাদ শহরের যানজট কমানোর লক্ষ্যে ২০০৩ সালে অন্ধ্রপ্রদেশ সরকার ও দক্ষিণ-মধ্য রেলের সহায়তায় হায়দ্রাবাদে চালু হয় হায়দ্রাবাদ এমএমটিএস বা মাল্টি মডেল ট্রান্সপোর্ট সিস্টেম। এটি প্রতিদিন ১,৫০,০০০ জন যাত্রী পরিবহন করে। কিন্তু হায়দরাবাদে জনসংখ্যা বৃদ্ধির ফলে জনসাধারণের পরিবহণের জন্য এমএমটি ব্যবস্থা যথেষ্ট নয়, সেই কারণে কেন্দ্রীয় গৃহ ও নগর উন্নয়ন মন্ত্রক হায়দরাবাদ মেট্রো রেল প্রকল্পের জন্য অনুমোদন এবং প্রকল্পটির ওপর জরিপ চালানোর নির্দেশ দেয়। এছাড়া ২০২১ সালে হায়দ্রাবাদের জনসংখ্যা দাঁড়াবে ১৩ মিলিয়নের বেশি। সেই কারনে ২০১৩ সালে হায়দ্রাবাদ মেট্রো রেল এর নির্মাণ শুরু হয়। এই ব্যবস্থাটি ২৯ নভেম্বর ২০১৭ সালে চালু হওয়ার কথা রয়েছে। প্রাথমিক পরিকল্পনার মতে, ইতিমধ্যে বিদ্যমান এমএমটি ব্যবস্থার সাথে মেট্রোর সংযোগ করা হবে যাতে বিকল্প পরিবহন ব্যবস্থার সাথে মিলিত ভাবে যাত্রীদের পরিবহন করতে পারে। একই সাথে, এমএমটিস দ্বিতীয় পর্যায়ের নির্মাণের জন্যও প্রস্তাবগুলোও গ্রহণ করা হয়।


title: হায়দ্রাবাদ মেট্রো

text: ২৬ শে মার্চ, ২০১৮ সালে, তেলেঙ্গানা সরকার ঘোষণা দেয় যে, রায়দুর্গ থেকে শামসাবাদে অবস্থিত রাজীব গান্ধী আন্তর্জাতিক বিমানবন্দর পর্যন্ত ব্লু লাইন প্রসারিত করতে এইচএমআরএল এবং এইচএমডিএর যৌথভাবে একটি এসপিভি "হায়দ্রাবাদ এয়ারপোর্ট মেট্রো লিমিটেড" (হ্যালো) গঠন করা হবে।


title: হায়দ্রাবাদ মেট্রো

text: ২০০৮ সালের জুলাই মাসে দরপত্র প্রক্রিয়া সম্পন্ন হয় এবং দরপত্র জয়ী "মেটাস" ২০০৯ সালের মার্চ পর্যন্ত সময়সূচী অনুযায়ী প্রকল্পটির জন্য প্রয়োজনিয় অর্থ প্রদানে ব্যর্থ হয়। ফলে ২০০৯ সালের জুলাইয়ে রাজ্য সরকার চুক্তি বাতিল করে এবং প্রকল্পের জন্য নতুন দরপত্র আহ্বান করে।


title: হায়দ্রাবাদ মেট্রো

text: জুলাই-২০১০ সালের দরপত্র প্রক্রিয়ায় লার্সেন অ্যান্ড টোবুরো ১২১.৩২ বিলিয়ন (মার্কিন ডলার ১.৮ বিলিয়ন) অর্থ নিয়ে প্রকল্পের জন্য সর্বনিম্ন দরদাতা হিসাবে আবির্ভূত হয়।


title: হায়দ্রাবাদ মেট্রো

text:
নির্মাণ কাজটি দুই পর্যায়ে করা হবে। পর্যায়ে-১ সম্পূর্ণ করার জন্য ছয়টি ধাপ রয়েছে।
প্রথম ধাপে হায়দ্রাবাদ মেট্রো ৭২.১৬ কিমি রেল পথ নির্মাণের প্রস্তাব রয়েছে। বর্তমানে এর নির্মাণ কার্য চলছে হায়দ্রাবাদ শহর জুড়ে। এটি ২০১৫ সালের শেষের দিকে চালুর কথা থাকলেও বর্তমানে বলা হচ্ছে ২০১৯ সালে এর নির্মাণ শেষ হবে। ২০১২ সালে বলা হয়েছিল প্রথম ধাপের নির্মাণ খরচ হবে ১৪,০০০ কোটি টাকা। ২০১৭ সালের শেষের দিকে প্রথ ধাপে ৩০ কিমি পথে মেট্রো রেল চালু হয়েছে।রাজ্য সরকার মেট্রো রেলকে আরও প্রসারিত করার জন্য দ্বিতীয় পর্যায়ে মেট্রো লাইন তৈরির পরিকল্পনা করেছে। দ্বিতীয় পর্যায়ের প্রকল্পটি পাবলিক সরকারি-বেসরকারী অংশিদারীত্ব (পিপিপি)-এর পরিবর্তে রাজ্য সরকার দ্বারা গৃহীত হয়েছে। দিল্লি মেট্রো রেল কর্পোরেশনকে (ডিএমআরসি) দ্বিতীয় পর্যায়ে একটি বিস্তারিত প্রকল্প প্রতিবেদন (ডিপিআর) তৈরির দায়িত্ব দেওয়া হয়েছে। প্রস্তাবিত মেট্রো পথের নিম্নরূপ:


title: হায়দ্রাবাদ মেট্রো

text: হায়দরাবাদ মেট্রো রেলের মাস্কটটি হচ্ছে নিজ। এটি হজরত নিজামের কাছ থেকে এসেছে, যিনি হায়দ্রাবাদ রাজ্য শাসন করেছিলেন।


title: হায়দ্রাবাদ মেট্রো

text:
এইচএমআর প্রকল্প ফেব্রুয়ারি-মার্চ ২০১৩ সালে নিউ ইয়র্কতে অনুষ্ঠিত গ্লোবাল ইনফ্রাস্ট্রাকচার লিডারশিপ ফোরামে শীর্ষ ১০০ টি কৌশলগত বিশ্বব্যাপী অবকাঠামো প্রকল্পগুলির মধ্যে একটি হিসাবে প্রদর্শিত হয়।
এল.এন্ড.টি মেট্রো রেল হায়দ্রাবাদ লিমিটেড'কে (এলটিএমআরএইচএলএল) ২০১৫ সালের এসএপি এসিই -এর "স্ট্র্যাটেজিক এইচআর এন্ড ট্যালেন্ট ম্যানেজমেন্ট " বিভাগে পুরস্কার প্রদান করা হয়েছে।


title: রামরহস্যোপনিষদ্

text: রাম রহস্য উপনিষদ্ (সংস্কৃত: राम रहस्य उपनिषत्) বা রামরহস্যোপনিষদ্ হল হিন্দুধর্মের একটি অপ্রধান উপনিষদ্। এটি সংস্কৃত ভাষায় রচিত। যে ৩১টি উপনিষদ্ অথর্ববেদের সঙ্গে যুক্ত, এই উপনিষদ্‌টি তার অন্যতম। এটি ১৪টি বৈষ্ণব উপনিষদের অন্যতমও বটে।


title: রামরহস্যোপনিষদ্

text: "রামরহস্যোপনিষদ্" পরবর্তীকালে (আধুনিক যুগে) রচিত একটি উপনিষদ্। এটি হিন্দু দেবতা রামের প্রতি উৎসর্গিত। উপনিষদ্‌টি হনুমানের মুখের কথায় উল্লিখিত হয়েছে। এতে বলা হয়েছেন রাম ও সর্বোচ্চ অপরিবর্তনীয় সত্য ব্রহ্ম একই এবং তিনিই সকল প্রধান দেবদেবী হয়েছেন। রামই সচ্চিদানন্দ ও মোক্ষ লাভের উপায়। এই উপনিষদে একটি তান্ত্রিক অংশও রয়েছে। এই অংশে রামের বীজ মন্ত্র আলোচিত হয়েছে।


title: রামরহস্যোপনিষদ্

text: "রামরহস্যোপনিষদ্" গ্রন্থের রচনাকাল ও রচয়িতার নাম জানা যায় না। মরিজ উইন্টারনিজ বলেছেন যে, এটি অন্যান্য রাম-কেন্দ্রিক উপনিষদের সমসাময়িককালে রচিত হয়েছিল। স্ট্যানফোর্ড বিশ্ববিদ্যালয়ের অধ্যাপক ক্যাথরিন ডুডভিক মনে করেন, "রামরহস্যোপনিষদ্" গ্রন্থটি খ্রিস্টীয় ১৭শ শতাব্দীতে রচিত হয়েছিল।


title: রামরহস্যোপনিষদ্

text: রামদাস ল্যাম্বের মতে, এই গ্রন্থটি সম্পর্কে বিশেষ কিছুই জানা যায় না। এটি অন্যান্য রাম-কেন্দ্রিক উপনিষদ্‌গুলির থেকে অনেকটাই আলাদা। "রামরহস্যোপনিষদ্" ও "রামতাপনীয়োপনিষদ্" গ্রন্থদুটিতে বিষ্ণুর অবতার রামের কথা আলোচনা করা হয়েছে। তাই এই দুটিকে বৈষ্ণব উপনিষদ্ বলা হয়। ব্রিটিশ ভারতে খ্রিস্টান মিশনারি জে. এন. ফারকাহার ১২৩টি উপনিষদের তালিকায় এই উপনিষদ্‌টিকে অন্তর্ভুক্ত করেছিলেন। "রামরহস্যোপনিষদ্", অন্যান্য রাম-কেন্দ্রিক উপনিষদ্ এবং খ্রিস্টীয় ১২শ শতাব্দীতে রচিত রাম-কেন্দ্রিক পঞ্চরাত্র শাস্ত্র "অগস্ত্য সংহিতা" বেদান্ত দর্শন দ্বারা বিশেষভাবে প্রভাবিত।


title: রামরহস্যোপনিষদ্

text: তেলুগু ভাষায় প্রকাশিত মুক্তিকোপনিষদ্ গ্রন্থে হনুমানের প্রতি রামের উপদেশের আকারে যে ১০৮টি উপনিষদের তালিকা পাওয়া যায়, তাতে এই উপনিষদের ক্রমসংখ্যা ৫৪। কোলব্রুক উত্তর ভারতে জনপ্রিয় ৫২টি উপনিষদের যে তালিকা দিয়েছেন, তাতে এই উপনিষদের নাম নেই। নারায়ণ "বিবলিওথিকা ইন্ডিকা" গ্রন্থে দক্ষিণ ভারতে জনপ্রিয় উপনিষদ্‌গুলির যে সংকলন প্রকাশ করেছিলেন, তাতেও এই উপনিষদ্‌টি অনুপস্থিত।


title: রামরহস্যোপনিষদ্

text: পল ডুসেন বলেছেন, এই উপনিষদের প্রথম অধ্যায়টি "হনুমদুক্ত-রামোপনিষদ্" নামেও পরিচিত।


title: রামরহস্যোপনিষদ্

text: "রামরহস্যোপনিষদ্" গ্রন্থটি হনুমান ও ঋষিগণের কথোপকথনের আকারে রচিত। ঋষিগণ সত্য জ্ঞান অর্জনের জন্য হনুমানকে প্রশ্ন করছেন এবং হনুমান সেই প্রশ্নগুলির উত্তর দিচ্ছেন। হনুমান বলছেন, রাম হলেন সর্বোচ্চ সত্য ব্রহ্ম ও আত্মা। তাঁর মাধ্যমেই মোক্ষ লাভ করা যায়। এই গ্রন্থ অনুসারে রামের পত্নী সীতা হলেন সৃষ্টির কারণ এবং হলেন সম্পূর্ণ আত্মসমাহিত অবস্থার উদাহরণ এবং রামের আদর্শ ভক্ত। ল্যাম্বের অনুবাদ অনুসারে, রাম ও সীতা একযোগে সকল সৃষ্টির উৎস।


title: রামরহস্যোপনিষদ্

text: এই গ্রন্থ অনুসারে, রাম ও সকল প্রধান হিন্দু দেবতা স্বরূপত এক। দালাল বলেছেন, এই গ্রন্থ মতে, অন্যান্য দেবতাদের রামের ‘অঙ্গ’ (অংশ) বলা হয়েছে। এঁরা হলেন গণেশ, সূর্য, চন্দ্র, ও বিষ্ণুর অন্যান্য অবতার (নারায়ণ, নৃসিংহ, বাসুদেব, বরাহ)। হিন্দু মহাকাব্য রামায়ণের বিভিন্ন চরিত্রকেও (লক্ষ্মণ, শত্রুঘ্ন, ভরত ও বিভীষণ) রামের অঙ্গ বলা হয়েছে। এই উপনিষদে সরস্বতী (জ্ঞান ও শিল্পকলার দেবী) ও দুর্গাকে (মাতৃকা শক্তি পার্বতীর ভয়ংকর রূপ) রামের অবতার বলে উল্লেখ করা হয়েছে। রামকে বলা হয়েছে সর্বোচ্চ সত্য ও প্রণবের (ওঁ) প্রতীক।


title: রামরহস্যোপনিষদ্

text: হনুমান রামের ষড়ক্ষরী ‘রাং রামায় নমঃ’ মন্ত্র জপের গুরুত্বের কথা বলেছেন। ল্যাম্ব বলেছেন, ১ম অধ্যায়ের ১৩শ শ্লোকে হনুমান বিভীষণকে বলছেন যে, রামনাম মন্ত্র নিরন্তর জপ করলে পিতৃহত্যা, মাতৃহত্যা, গুরুহত্যা বা ব্রহ্মহত্যার পাপ থেকে মুক্তি পাওয়া যায়। এই গ্রন্থে "রামগীতা" পাঠেরও উপদেশ দেওয়া হয়েছে।


title: রামরহস্যোপনিষদ্

text: এই গ্রন্থে বিভিন্ন মন্ত্রেরও ব্যাখ্যা দেওয়া হয়েছে। এগুলির তান্ত্রিকী শক্তির কথা বলা হয়েছে এগুলির বীজ মন্ত্রের উল্লেখও করা হয়েছে। এই সকল মন্ত্র রাম সম্পর্কিত। কিন্তু প্রত্যেকটি মন্ত্রের ভূমিকা ভিন্ন ভিন্ন। মন্ত্রের অক্ষর সংখ্যা ১ থেকে ২৪-এর মধ্যে রয়েছে। এই রকম দুটি মন্ত্রের উদাহরণ হল ‘ওঁ রামায় হূঁ ফট্ স্বাহা’ ও ‘ওঁ শ্রীঁ রাং দাশরথায় সীতাবল্লভায় সর্বহিতদাতায় নমঃ’। ল্যাম্বের মতে, এই মন্ত্রগুলির মধ্যে দ্ব্যক্ষরী থেকে ষড়ক্ষরী মন্ত্রগুলি সর্বাপেক্ষা অধিক ফলপ্রদ। কিন্তু মাধবন বলেছেন ‘শ্রীরামঃ শরণং মম’ - এই অষ্টাক্ষরী মন্ত্রটির মাহাত্ম্য এই গ্রন্থে বলা হয়েছে। এই গ্রন্থ অনুসারে, একাক্ষরী ‘রাং’ মন্ত্রটি হল সর্বোচ্চ সত্য ব্রহ্ম। অন্যদিকে দুই অক্ষরে বিভক্ত ‘রাম’ মন্ত্রটি মুক্তিদায়ী।


title: রামরহস্যোপনিষদ্

text: এই উপনিষদে রামের ধ্যান সংক্রান্ত কয়েকটি শ্লোক রয়েছে। দালাল বলেছেন, এই গ্রন্থে উল্লিখিত ‘রহস্য’ বা ন্যাসের গুপ্ত রহস্যটি হল দেহের বিভিন্ন অংশ স্পর্শ করে রাম মন্ত্র জপ করা।


title: রামরহস্যোপনিষদ্

text: দোদিয়ার মতে, এই গ্রন্থে ‘রাং’ বীজমন্ত্রটি ‘র’, ‘আ’ ও ‘ং’ – এই তিন অক্ষরের বীজ উল্লিখিত হয়েছে। মন্ত্রের বিবর্তনের সম্পর্কটি বর্ণনা করতে গিয়ে বলা হয়েছে যে, ‘র’ অক্ষরটি সচ্চিদানন্দের অবতার। ‘র’ নিত্য, এবং সেই কারণেই মায়ার অতীত বা ‘মায়াতীত’। এটিই ব্রহ্মের অপরিবর্তনীয় সত্ত্বা। ‘আ’ অক্ষরটি হল স্বরূপ এবং এটি মায়ার দ্বারা প্রভাবিত বা ‘মায়াবিশিষ্ট’। ‘রাং’ হল রাম মন্ত্রের বীজ। সেই কারণে দোদিয়ার মতে, এটি মায়াবিশিষ্ট ব্রহ্ম।


title: বড়ে গুলাম আলী খান

text: বড়ে গুলাম আলী খান (দেবনাগরী:बड़े ग़ुलाम अली ख़ान, শাহমুখী/উর্দু: بڑے غلام علی خان; জন্ম: ২ এপ্রিল, ১৯০২ - মৃত্যু: ২৩ এপ্রিল, ১৯৬৮) ব্রিটিশ ভারতের পাঞ্জাব প্রদেশের লাহোরে জন্মগ্রহণকারী কাসুর পাতিয়ালা ঘরানার বিখ্যাত হিন্দুস্তানী ধ্রুপদী সঙ্গীতজ্ঞ ছিলেন।


title: বড়ে গুলাম আলী খান

text: তৎকালীন ব্রিটিশ ভারতের পাঞ্জাব প্রদেশের লাহোরের কাছে ছোট্ট শহর কাসুরে তাঁর জন্ম, যা বর্তমানে পাকিস্তানের অংশবিশেষ। পশ্চিম পাঞ্জাবের সঙ্গীত ধারক পরিবারে তাঁর গায়ক বাবা আলী বক্স খানের জন্ম। পাঁচ বছর বয়সে পৈতৃক সম্পর্কীয় চাচা কালে খান ও পরবর্তীকালে বাবার কাছ থেকে কণ্ঠ সঙ্গীতে দীক্ষিত হন।


title: বড়ে গুলাম আলী খান

text: তিনি তাঁর নিজস্ব সেরা চারটি সঙ্গীতের ধরণ প্রবর্তন করে স্মরণীয় হয়ে আছেন। সেগুলো হচ্ছে পাতিয়ালা-কাসুর, ধ্রুপদের বেহরাম খানি, জয়পুরের, গোয়ালিয়রের বেলাভাস। তাঁর রাগের বিষয়ে খানিকটা বিতর্ক রয়েছে। এ বিষয়ে তিনি বলেছিলেন যে, ধ্রুপদী সঙ্গীতের সৌন্দর্য্য মূলতঃ অবসর বিনোদনের মধ্যে নিহিত। তিনি বিশ্বাস করতেন, দর্শকেরা দীর্ঘকালীন সময়ে একগুঁয়েমিতে ভোগে। ফলে তিনি শ্রোতাদের চাহিদামাফিক গানকে পরিবর্তন করে থাকেন।


title: বড়ে গুলাম আলী খান

text: ১৯৪৭ সালে ভারত বিভাজনের পর পাকিস্তানে অবস্থান করেন। পরবর্তীতে স্থায়ীভাবে বসবাসের উদ্দেশ্যে ভারতে চলে আসেন। ১৯৫৭ সালে বোম্বের তৎকালীন মূখ্যমন্ত্রী মোরারজি দেসাইয়ের সহায়তায় ভারতীয় নাগরিকত্ব লাভ করেন ও মালাবার হিল মুম্বইয়ের একটি বাংলোয় বসবাস করতে থাকেন। বিভিন্ন সময়ে লাহোর, বোম্বে, কলকাতা ও হায়দ্রাবাদে অবস্থান করেন তিনি। জনপ্রিয় চলচ্চিত্র নির্মাতা ও সঙ্গীত পরিচালকদের কাছ থেকে অনুরোধ স্বত্ত্বেও সুদীর্ঘকাল চলচ্চিত্রে গান পরিবেশন করা থেকে নিজেকে দূরে রাখেন। কিন্তু কে আসিফের উদ্দীপনায় সঙ্গীত পরিচালক নওশাদের সাথে ১৯৬০ সালে মুক্তিপ্রাপ্ত মুঘল-ই-আজম চলচ্চিত্রে সোহনি ও রাগেশ্রীভিত্তিক দুইটি গানে অংশ নেন। তিনি অতি উচ্চমাত্রার পারিশ্রমিক দাবী করেন। প্রতি গানের জন্য তিনি ২৫০০০ রূপী নেন, যেখানে জনপ্রিয় ও তারকা নেপথ্য কণ্ঠশিল্পী হিসেবে লতা মঙ্গেশকর ও মোহাম্মদ রফি গান প্রতি ৫০০ রূপীর কম অর্থ পেতেন।


title: বড়ে গুলাম আলী খান

text: ২৩ এপ্রিল, ১৯৬৮ তারিখে হায়দ্রাবাদের বাঁশেরবাগ প্যালেসে তাঁর দেহাবসান ঘটে। জীবনের শেষের বছরগুলোয় দীর্ঘদিনের অসুস্থতাজনিত কারণে আংশিক পঙ্গুত্ব বরণ করেন। তবে মৃত্যুর পূর্ব পর্যন্ত পুত্র মুনাওয়ার আলী খানকে সহায়তার লক্ষ্যে গান পরিবেশন করেছিলেন।


title: বড়ে গুলাম আলী খান

text: সঙ্গীত নাটক অকাদেমি পুরস্কারপ্রাপ্ত বড়ে গুলাম আলী ১৯৬২ সালে পদ্মভূষণ পদকে ভূষিত হন। অদ্যাবধি বড়ে গুলাম আলী খান ইয়াদগার সভা তাঁর শিষ্য মালতি জিলানী কর্তৃক পরিচালিত হচ্ছে। এ সভার মাধ্যমে তাঁর গান ও স্মৃতি কথাগুলো তুলে ধরা হচ্ছে। বাঁশেরবাগের প্রধান রাস্তাটি তাঁর সম্মানে নামাঙ্কিত হয়েছে।


title: সুরিন্দর ফিল্মস

text: সুরিন্দর ফিল্মস ভারতীয় বাংলা চলচ্চিত্রের একটি প্রযোজনা প্রতিষ্ঠান। এই প্রতিষ্ঠানের কর্ণধার হলেন নিশপাল সিং।


title: সুরিন্দর ফিল্মস

text: ১.কিরনমালা (স্টার জলসা)


title: শিবপুর দীনবন্ধু ইনস্টিটিউশন (কলেজ)

text: শিবপুর দীনবন্ধু ইনস্টিটিউশন (কলেজ) হল ১৯৪৮ সালে প্রতিষ্ঠিত একটি প্রিমিয়ার রিসার্চ ভিত্তিক স্নাতকস্তরীয় কলেজ। এটি ভারতের পশ্চিমবঙ্গ রাজ্যের হাওড়া শহরের শিবপুর অঞ্চলে অবস্থিত। এই কলেজটি কলকাতা বিশ্ববিদ্যালয় কর্তৃক অনুমোদিত। এটি একটি জাতীয় গুরুত্বসম্পন্ন শিক্ষাপ্রতিষ্ঠান।


title: শিবপুর দীনবন্ধু ইনস্টিটিউশন (কলেজ)

text: এই কলেজের বিভাগগুলি হল:


title: শিবপুর দীনবন্ধু ইনস্টিটিউশন (কলেজ)

text: সম্প্রতি এই কলেজটি বিশ্ববিদ্যালয় মঞ্জুরি কমিশন কর্তৃক খ+ গ্রেড পেয়েছে। কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত অন্যতম শিক্ষাপ্রতিষ্ঠানও বটে।


title: কিশোরভারতী ভগিনী নিবেদিতা (কো-এড) কলেজ

text: কিশোরভারতী ভগিনী নিবেদিতা (কো-এড) কলেজ হল ভারতের পশ্চিমবঙ্গ রাজ্যের রাজধানী কলকাতা শহরের বেহালা অঞ্চলে অবস্থিত একটি স্নাতকস্তরীয় কলেজ। এই কলেজটি কলকাতা বিশ্ববিদ্যালয় কর্তৃক অনুমোদিত।


title: কিশোরভারতী ভগিনী নিবেদিতা (কো-এড) কলেজ

text: এই কলেজের বিভাগগুলি হল:


title: যু আমর অভিযান

text: যু আমর অভিযান (), গাতাফান অভিযান নামেও পরিচিত। এটি ছাতুর যুদ্ধের পর ৩ হিজরির মুহাররাম মাসে (সেপ্টেম্বর, ৬২৪ খ্রিষ্টাব্দ) সংঘটিত হয়। বদর ও উহুদের মধ্যবর্তী সময়ে সংঘটিত অভিযানের মধ্যে এটি ছিল সর্ববৃহৎ।


title: যু আমর অভিযান

text: সাওয়িক অভিযানের একমাস পর মুহাম্মাদ (সা) জানতে পারেন যে বনু গাতাফানের অন্তর্গত বনু সালাবা ও বনু মুহারিব গোত্র মদিনা আক্রমণের জন্য নজদের যু আমরে একটি বাহিনী গঠন করেছে। তাই তাদেরকে প্রতিহত করার উদ্দেশ্যে ৪০০ জনের একটি বাহিনী নিয়ে মুহাম্মাদ (সা) অভিযানে বের হন। এর পূর্বে তিনি উসমান ইবনে আফফানকে মদিনার দায়িত্ব দিয়ে যান।


title: যু আমর অভিযান

text: মুসলিমরা বনু সালাবা গোত্রের জুবার নামের এক ব্যক্তিকে গ্রেপ্তার করে। মুহাম্মাদ (সা) তাকে ইসলাম গ্রহণের দাওয়াত দিলে সে তা গ্রহণ করে এবং প্রতিপক্ষের অবস্থানে মুসলিমদের পৌছে দেয়ার জন্য পথপ্রদর্শকের ভূমিকা পালন করে।


title: যু আমর অভিযান

text: মুসলিমদের আগমনের খবর পাওয়ার পর প্রতিপক্ষরা পালিয়ে যায়। মুসলিমরা অগ্রসর হয়ে প্রতিপক্ষের অবস্থানস্থলে গিয়ে পৌছায়। এই স্থানে যু আমর নামক একটি প্রস্রবণ ছিল। বেদুইনদের উপর প্রভাব ফেলার জন্য মুসলিমরা পুরো সফর মাস এখানে অতিবাহিত করে মদিনায় ফিরে আসে।


title: পুরাশ কানপুর হরিদাস নন্দী মহাবিদ্যালয়

text: পুরাশ কানপুর হরিদাস নন্দী মহাবিদ্যালয় হল ভারতের পশ্চিমবঙ্গ রাজ্যের হাওড়া জেলার অন্তর্গত মুন্সিরহাটে অবস্থিত একটি স্নাতকস্তরীয় কলেজ। এটি ১৯৬৬ সালে প্রতিষ্ঠিত হয়। এই কলেজটি কলকাতা বিশ্ববিদ্যালয় কর্তৃক অনুমোদিত।


title: পুরাশ কানপুর হরিদাস নন্দী মহাবিদ্যালয়

text: এই কলেজের বিভাগগুলি হল:


title: পুরাশ কানপুর হরিদাস নন্দী মহাবিদ্যালয়

text: পুরাশ কানপুর হরিদাস নন্দী মহাবিদ্যালয় বিশ্ববিদ্যালয় মঞ্জুরি কমিশন কর্তৃক স্বীকৃত। ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল এই কলেজজে খ গ্রেড দিয়েছে।


title: বুহরান অভিযান

text: বুহরান অভিযান ৩ হিজরির রবিউস সানি মাসে সংঘটিত হয়।


title: বুহরান অভিযান

text: বনু সুলাইম গোত্র বুহরান থেকে মদিনার দিকে অগ্রসর হচ্ছে এমন খবর পাওয়ার পর মুসলিমরা তাদের বিরুদ্ধে অগ্রসর হয়। মুহাম্মাদ (সা) ৩০০ যোদ্ধা নিয়ে বুহরান পৌছেন। এসময় বনু সুলাইমের লোকেরা পালিয়ে যায়।


title: বুহরান অভিযান

text: অভিযানকালে মুসলিমরা কোনো প্রতিপক্ষের মুখোমুখি হয়নি এবং কোনো প্রকার লড়াই সংঘটিত হয়নি। মুসলিমরা রবিউস সানি ও জামাদিওল আওয়াল মাস সেখানে অবস্থান করে মদিনায় ফিরে আসে


title: বিবেকানন্দ কলেজ, ঠাকুরপুকুর

text: বিবেকানন্দ কলেজ হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি কলেজ। ১৯৫০ সালে বড়িশা কলেজ নামে এই কলেজ প্রতিষ্ঠিত হয়। এটি কলকাতা বিশ্ববিদ্যালয় কর্তৃক অনুমোদিত।


title: বিবেকানন্দ কলেজ, ঠাকুরপুকুর

text: ১৯৫৬ সালের জুন মাসে বিবেকানন্দ কলেজ সরকারি সাহায্যপ্রাপ্ত কলেজ এবং একটি ডিগ্রি কলেজের মর্যাদা পায়। এই সময়েই স্বামী বিবেকানন্দের নামানুসারে এই কলেজের নামকরণ করা হয় 'বিবেকানন্দ কলেজ'। স্থানাভাব হেতু ১৯৫৯ সালে এই কলেজ বড়িশা থেকে ঠাকুরপুকুরে স্থানান্তরিত হয়। কলেজের পূর্বতন ভবনটি বর্তমানে বিবেকানন্দ কলেজ ফর উইমেনের ভবন।এই কলেজটি কলকাতার ঠাকুরপুকুর অঞ্চলে অবস্থিত। এটির শিক্ষাপ্রাঙ্গনের আয়তন ১০ একর। এখানে তিনটি বিভাগীয় ভবন, নিজস্ব খেলার মাঠ, জলাশয় ও জিম রয়েছে।


title: বিবেকানন্দ কলেজ, ঠাকুরপুকুর

text: ২০১৪ সালে এই কলেজটি "ইন্ডিয়া টুডে" পত্রিকা-এ.সি. নিয়েলসন সমীক্ষায় কলকাতার ১ নং জাতীয় স্তরের ২৮ নং সায়েন্স কলেজের এবং ২০১৫ সালে রেডি রেকনার ২০১৫ র‍্যাঙ্ক ইন সায়েন্স ইন্ডিয়া টুডে সার্ভেতে জাতীয় স্তরে ৪১ নং সায়েন্স কলেজের মর্যাদা পায়।


title: রিঙ্কু রাজগুরু

text: রিঙ্কু রাজগুরু একজন মারাঠি চলচ্চিত্র অভিনেত্রী। তার প্রথম এবং অন্যতম চলচ্চিত্র সৈরাট এর মাধ্যমে তিনি পরিচিতি পান। সৈরাট চলচ্চিত্রে তাকে দেখা গিয়েছে নবাগত আকাশ থোসার এর সাথে। সে বর্তমানে জিজামাতা কন্যা প্রশালা বিদ্যালয়ে ১০ম শ্রেনীতে পড়ে। সে চলচ্চিত্রটির পরিচালক নাগরাজ মাঞ্জুলে এর সাথে দেখা করে ২০১৩ সালে এবং নাগরাজ তাকে চলচ্চিত্রটির অডিশন দেওয়ার কথা বলে। রিঙ্কু সৈরাট চলচ্চিত্রে অভিনয়ের জন্য ৬৩তম জাতীয় চলচ্চিত্র পুরষ্কার এ বিশেষ উল্লেখে পুরষ্কার পায় ।


title: পরগট সিং

text: পরগট সিং (জন্ম ৫ মার্চ, ১৯৬৫) ছিলেন একজন হকি প্লেয়ার পরবর্তী সময়ে তিনি রাজনীতিতে অংশগ্রহণ করেন। তিনি ছিলেন ভারতের প্রাক্তন হকি প্লেয়ার এবং তিনি ফুল ব্যাক হিসেবে খেলতেন। তাকে সে সময় বিশ্বের সেরা ডিফেন্ডার হিসেবে বিবেচনা করা হত। ১৯৯২ সালে বারসেলোনা অলিম্পিক এবং ১৯৯৬ সালের আটলান্টা অলিম্পিকে তিনি ভারতের পুরুষ হকি দলকে নেতৃত্ব দেন। রাজনীতিতে প্রবেশের আগে তিনি পাঞ্জাব পুলিশে চাকুরি করেন।


title: পরগট সিং

text: ভারত বনাম জার্মানি : ম্যাচের একটা সময় স্কোর ছিল ভারত-১,জার্মানি -৫, এর পরের এই তরুন খেলোয়াড় শেষ ৬ মিনিটে ৫ টি গোল করেন। ম্যাচটি ড্র হলেও এই ফলাফল পারগাত সিংকে প্রতিটি ভারতীয় তাদের মনে যায়গা করে দেয়।


title: পরগট সিং

text: তার পূর্ববর্তী সাফল্য না থামতেই জার্মানির মত হল্যান্ডের সাথে তার দারুণ খেলা উপহার দিল। এবং ৩-২ এ ভারত ম্যাচটি জিতল।


title: পরগট সিং

text: সিং-কে জলন্ধর ক্যান্টনমেন্ট এর বিধানিক সভার জন্য মনোনীত করা হয় এবং সেখানে কংগ্রেসের জাগবীর ব্রার-কে হারিয়ে তিনি মনোনয়ন লাভ করেন।


title: পরগট সিং

text: তাকে জালানধারের সুরজিত সিং হকি টুর্নামেন্ট এর ভাইস প্রেসিডেন্ট করা হয়।


title: কোষ বিভাজন

text:
কোষ বিভাজন একটি মৌলিক ও অত্যাবশ্যকীয় প্রক্রিয়া যার দ্বারা জীবের দৈহিকবৃদ্ধি ও বংশ বৃদ্ধি ঘটে । যে প্রক্রিয়ায় জীব কোষের বিভক্তির মাধ্যমে একটি থেকে দুটি বা চারটি কোষের সৃষ্টি হয় তাকে কোষ বিভাজন বলে । বিভাজনের ফলে সৃষ্ট নতুন কোষকে অপত্য কোষ (Daughter cell) এবং যে কোষটি বিভাজিত হয় তাকে মাতৃ কোষ (Mother cell) বলে । Walter flemming ১৮৮২ সালে সামুদ্রিক সালামান্ডার ("Triturus maculosa") কোষে ১ম কোষ বিভাজন লক্ষ্য করেন।
মানবদেহ একটি মাত্র কোষ থেকেই তৈরি হয় । জাইগোট থেকে কোষ বিভাজনের মাধ্যমে সম্পূর্ণ দেহ তৈরি হয় ।


title: কোষ বিভাজন

text: কোষ বিভাজন ৩ প্রকার ।


title: কোষ বিভাজন

text: যথাঃ-


title: কোষ বিভাজন

text:
" যে কোষ বিভাজন প্রক্রিয়ায় একটি মাতৃকোষের নিউক্লিয়াস ও সাইটোপ্লাজম কোনো জটিল মাধ্যমিক পর্যায় ছাড়াই সরাসরি বিভক্ত হয়ে দুটি অপত্য(শিশু) কোষের সৃষ্টি করে তাকে অ্যামাইটোসিস বা প্রত্যক্ষ কোষ বিভাজন বলে"।
প্রক্রিয়া:
অ্যামাইটোসিস প্রক্রিয়ায় কোন ধরনের জটিলতা ছাড়াই সরাসরি মাতৃকোষের বিভাজন ঘটে। এক্ষেএে নিউক্লিয়াসটি প্রত্যক্ষ সরাসরি দু ভাগে ভাগ হয়। নিউক্লিয়াসটি প্রথমে লম্বা হয় ও মাঋখানে ভাগ হয়ে নিউক্লিয়াসে পরিণত হয়।পরে কোষটির মধ্যভাগে একটি চক্রাকার গর্ত ভেতরের দিকে ঢুকে গিয়ে পরিশেষে দু ভাগে ভাগ করে ফেলে।ফলে ১টি কোষ ২টি অপত্য কোষে(daughter cell) পরিণত হয়।প্রতিটি অপত্য কোষ ক্রমে বৃদ্ধি পেয়ে মাতৃকোষের আকৃতি লাভ করে।


title: কোষ বিভাজন

text: প্রোক্যারিওটিক জীবে এ ধরনের বিভাজন দেখা যায় । এ ধরনের বিভাজনে কোন বিশেষ ধাপ ছাড়াই কোষ বিভাজিত হয়ে দুইটি অপত্য কোষ গঠন করে । সাধারনত নীলাভ সবুজ শৈবাল , ব্যাকটেরিয়া প্রভৃতি জীবে এ বিভাজন ঘটে থাকে ।


title: কোষ বিভাজন

text:
অ্যামাইটোসিস প্রক্রিয়ার গুরুত্ব :
(১) scientist স্ট্রসবার্জার(১৮৯২)এর মতে, অ্যামাইটোসিস প্রক্রিয়ায়া থেকেই জটিল ও উন্নত কোষ বিভাজন পদ্ধতির উৎপওি হয়েছে।
(২) কোনো কোনো এককোষী জীবের সংখ্যা বৃদ্ধির ক্ষেএে এ প্রক্রিয়াটি অত্যন্ত ফলপ্রসূ।


title: কোষ বিভাজন

text:
যে বিভাজনে প্রকৃত কোষের নিউক্লিয়াস ও ক্রোমোজোম উভয়ই একবার করে বিভক্ত হয় তাকে মাইটোসিস বলে ।। মাইটোসিস কোষ বিভাজনকে সমিকরনিক বিভাজন বলা হয় । কারণ এতে অপত্য কোষ হুবুহু মাতৃ কোষের মত হয়ে থাকে । প্রাণীর দেহকোষে (সোমাটিক সেল) মাইটোসিস কোষ বিভাজন হয়। এছাড়াও উদ্ভিদের বর্ধিষ্ণু অঞ্চল ও পুষ্পমুকুলে এ বিভাজন দেখা যায়। হ্যাপ্লয়েড জীবের জনন মাতৃকোষেও মাইটোসিস হয়ে থাকে। মাইটোসিস বিভাজনে উৎপন্ন অপত্য কোষের ক্রোমোজোম সংখ্যা হুবহু মাতৃকোষের অনুরূপ হয়, ফলে অপত্য কোষের বৈশিষ্ট্য অভিন্ন ।
মাইটোসিস কোষ বিভাজন দুই অংশে বিভক্ত - ক্যারিওকাইনেসিস বা নিউক্লিয়াসের বিভাজন ও সাইটোকাইনেসিস বা সাইটোপ্লাজমের বিভাজন ।


title: কোষ বিভাজন

text:
ক্যারিওকাইনেসিস ৫ টি ধাপে হয় ।
যথাঃ


title: কোষ বিভাজন

text:
যে বিভাজনে নিউক্লিয়াস পরপর দুইবার ও ক্রোমোজোম একবার করে বিভক্ত হয়ে মাতৃকোষের ক্রোমোজোমের অর্ধেক সংখ্যক ক্রোমোজোম যুক্ত চারটি অপত্য কোষ সৃষ্টি হয় তাকে মায়োসিস বলে।
উন্নত জীবের জনন মাতৃকোষে মায়োসিস হয়ে থাকে । দেহকোষে অথবা হ্যাপ্লয়েড কোষে মায়োসিস হয়না । তবে নিম্নশ্রেণীর উদ্ভিদ (হ্যাপ্লয়েড উদ্ভিদে) এর জাইগোটে মায়োসিস হতে পারে। মায়োসিস বিভাজন দুটি প্রধান পর্বে বিভক্ত।
যথাঃ


title: ২০১৩ সালের বাংলাদেশী চলচ্চিত্রের তালিকা

text: ২০১৩ সালে বাংলাদেশে মুক্তিপ্রাপ্ত চলচ্চিত্রের তালিকা।


title: মালাগা

text: মালাগা (, ) হচ্ছে একটি পৌরসংঘ , মালাগা প্রদেশের রাজধানী।২০১৩ তে এর জনসংখ্যা ৫৬৮,৪৭৯ জন।


title: মালাগা

text: মালাগার রয়েছে ২৮০০ বছরের র্দীঘ ইতিহাস,এটি পৃথিবীর সবচেয়ে পুরান শহর গুলোর অন্যতম।২১৮ খ্রিষ্টপূর্ব থেকে রোমান সম্রাট এটি শাসন করে আসছে। তখন থেকেই এটি রোমান সাম্রাজ্য এর অর্ন্তভুক্ত হয়। এটি ৮০০ বছর মুসলিম শাসনাধীন ছিল, ১৪৮৭ তে এটি মুসলিম শাসন হারায়। এর ইতিহাস ঘাটলে ৩০০০ বছরের ইতিহাস ও লক্ষ্য করা যায়।


title: মালাগা

text: এটি ইউরোপের গুরুত্বপূর্ণ সাংষ্কৃতিক শহর হিসেবে এ বিবেচিত হয়।


title: মালাগা

text: বিশিষ্ট চিত্রশিল্পী পাবলো পিকাসো, হিব্রু কবি সোলেমন ইবনে গোবিরল এবং অভিনেতা এন্টানিও বান্দেরাস মালাগায় জন্মগ্রহন করেন। মালাগার গুরুত্ববাহী ব্যবসায় খাত হচ্ছে পর্যটন,নির্মাণ এবং প্রযুক্তি সেবা


title: মালাগা

text: ২০১৩ হিসাব অনুযায়ী এখানে ৫৬৮,৪৭৯ জন বসবাস করেছিল।


title: মালাগা

text: ১৯৭০ থেকে এখানের উপযোগী আবহাওয়ার ফলে ব্রিটিশ ও জার্মান লোকজন এখানে বসবাস শুরু করেন। ফলে এখানের জনসংখ্যা বাড়তে থাকে। অধিকাংশ বিদেশি সমুদ্র তীরবর্তী স্থানে বসবাস করা শুরু করে।


title: ফাবিয়ানো কারুয়ানা

text: ফাবিয়ানো লুইগি কারুয়ানা (; জন্ম: ৩০ জুলাই, ১৯৯২) ফ্লোরিডার মায়ামিতে জন্মগ্রহণকারী ইতালীয়-মার্কিন দাবার গ্র্যান্ডমাস্টার, সাবেক অসাধারণ প্রতিভাশীল দাবাড়ু। বিভিন্ন সময়ে বিশ্বের ২নং র‌্যাঙ্কিংধারী দাবাড়ু হিসেবে পরিচিত তিনি। বর্তমানে মার্কিন যুক্তরাষ্ট্রের জাতীয় চ্যাম্পিয়ন ফাবিয়ানো কারুয়ানা।


title: ফাবিয়ানো কারুয়ানা

text: ১৫ জুলাই, ২০০৭ তারিখে কারুয়ানা মাত্র ১৪ বছর ১১ মাসে ২০দিন বয়সে ইতালি ও মার্কিন যুক্তরাষ্ট্র উভয় দেশের দাবার ইতিহাসে সর্বকনিষ্ঠ গ্র্যান্ডমাস্টার হবার গৌরব অর্জন করেন। পরবর্তীতে অবশ্য অক্টোবর, ২০০৯ সালে রে রবসন তার এ রেকর্ড ভঙ্গ করে দেন। অক্টোবর, ২০১৪ সালে ২৮৪৪ ইলো রেটিং লাভে সক্ষম হন। এরফলে দাবার ইতিহাসে তৃতীয় সর্বোচ্চ র‌্যাটিংধারী দাবাড়ু হন তিনি।


title: ফাবিয়ানো কারুয়ানা

text: মার্কিন যুক্তরাষ্ট্রের মায়ামিতে লু ও সান্তিয়ানা দম্পতির সন্তান তিনি। ইতালি ও মার্কিন যুক্তরাষ্ট্র উভয় দেশের নাগরিক তিনি। চার বছর বয়সে তার পরিবার মায়ামি থেকে নিউইয়র্কের ব্রুকলিনে স্থানান্তরিত হন। পার্ক স্লোপের কংগ্রেগেশন বেথ এলোহিমে বিদ্যালয়ের দাবা প্রতিযোগিতায় তার দাবা প্রতিভা উন্মোচিত হয়। তখন তার বয়স ছিল মাত্র পাঁচ বছর। একই বছর নিউইয়র্কের কুইন্সের পোলগার দাবা কেন্দ্রে অনুষ্ঠিত তিনি তার প্রথম প্রতিযোগিতায় অংশ নেন।


title: ফাবিয়ানো কারুয়ানা

text: বারো বছর পর্যন্ত তিনি মার্কিন যুক্তরাষ্ট্রে অবস্থানসহ খেলতে থাকেন। এ সময়ে মাঝেমধ্যে ইউরোপ ও দক্ষিণ আমেরিকায় অনুষ্ঠিত প্রতিযোগিতাসমূহে অংশ নিতেন। ছয় থেকে আট বছর বয়সে তার প্রথম দাবা কোচ ছিলেন জাতীয় মাস্টার (এনএম) ব্রুস পান্দোলফিনি। আট থেকে বারো বছর পর্যন্ত জিএম মিরন শের দাবা শিক্ষা দেন।


title: ফাবিয়ানো কারুয়ানা

text: পেশাদারী দাবায় অন্তর্ভূক্তির লক্ষ্যে ২০০৪ সালে বারো বছর বয়সে তার পরিবার ব্রুকলিন থেকে মাদ্রিদে চলে যান। ২০০৫ থেকে ২০১৫ পর্যন্ত ইতালির পক্ষে খেলেন। মাদ্রিদে তিনি আন্তর্জাতিক মাস্টার বরিস জটনিকের কাছে প্রশিক্ষণ নেন। এরপর ২০০৭ সালে গ্র্যান্ডমাস্টারআলেকজান্ডার চারনিনের কাছে প্রশিক্ষণ নেয়ার জন্য বুদাপেস্টে চলে যান। ২০১০ সালে সুইজারল্যান্ডের লুগানোতে চলে আসেন। ঐ বছর শেষে গ্র্যান্ডমাস্টার ভ্লাদিমির চাচেলভের কাছে খেলা শেখেন।


title: ফাবিয়ানো কারুয়ানা

text: ২০০৭ সালের জুলাই মাসে ফার্স্ট স্যাটারডে জিএম প্রতিযোগিতার শিরোপা জয় করেন। বুদাপেস্টে অনুষ্ঠিত ঐ প্রতিযোগিতায় ৯ খেলায় ৭ পয়েন্ট পান। এরফলে ১৪ বছর ১১ মাস ২০ দিন বয়সে জিএমের ২য় নর্ম লাভ করে যুক্তরাষ্ট্র ও ইতালির সর্বকনিষ্ঠ গ্র্যান্ডমাস্টার হন ও হিকারু নাকামুরা'র গড়া মার্কিন রেকর্ড ভঙ্গ করেন।


title: ফাবিয়ানো কারুয়ানা

text: কারুয়ানা ইতালি ও মার্কিন যুক্তরাষ্ট্র উভয় দেশের দ্বৈত নাগরিকত্বের অধিকারী। ফলে ফিদে অধিভুক্ত ইতালীয় অথবা মার্কন দাবা ফেডারেশনের পক্ষে অংশ নিতে পারেন। ২০০৫ থেকে ২০১৫ সাল পর্যন্ত ইতালির পক্ষে খেলেছেন তিনি। ১২ মে, ২০১৫ তারিখে ইউএসসিএফ ঘোষণা করে যে, তিনি ফেডারেশন পরিবর্তন করে মার্কিন যুক্তরাষ্ট্রের পক্ষে খেলবেন।


title: ফাবিয়ানো কারুয়ানা

text: কারুয়ানা মার্কিন যুক্তরাষ্ট্র দাবা ফেডারেশনের (ইউএসসিএফ) বেনেফেক্টর লাইফ মেম্বার ও ১৯৯৮ সালে ৫ বছর বয়স থেকে ফেডারেশনের সদস্য।


title: ফাবিয়ানো কারুয়ানা

text: কারুয়ানা আক্রমণাত্মক ভঙ্গিমায় খেলতেন। তার নিজের ভাষায়, আমি সর্বদাই আক্রমণধর্মী খেলায় অভ্যস্ত ছিলাম। প্রতিপক্ষের রাজাকে পাবার জন্য যেকোনো ঘুঁটি ছাড় দিতে আমি রাজী। কারুয়ানা পরিশ্রমী খেলোয়াড় হিসেবে পরিচিত। তিনি বলেছিলেন, প্রতিদিন শতশত খেলা হচ্ছে ও অনলাইনে তা পাওয়া যায়। প্রত্যেক খেলাই গুরুত্ববহন করে। এগুলোর বিশ্লেষণ, নতুন ধারণা খুঁজে পাওয়া ও নির্দিষ্ট খেলোয়াড়ের মাঝে প্রয়োগ করার ক্ষমতা থাকতে হবে। ম্যাগনাস কার্লসেন সম্পর্কে তিনি মন্তব্য করেন যে, প্রতিপক্ষের শক্তিমত্তা ও দূর্বলতার বিষয়ে তার গভীর জ্ঞান রয়েছে। কিছু জায়গায় তার সাথে আপনি প্রতিদ্বন্দ্বিতা করতে চাইবেন না। পণের অবস্থান ঠিক রাখতে তিনি যন্ত্রের ন্যায় কাজ করে থাকেন। অন্যান্য খেলোয়াড়ের ন্যায় তিনিও আত্মবিশ্বাসবিহীন অবস্থায় খেলে থাকেন।


title: অলিম্পিকে নেদারল্যান্ডস

text: নেদারল্যান্ডস প্রথম অলিম্পিক গেমসে অংশগ্রহণ করে ১৯০০ সালে এবং ১৯০৪ গেমস বাদে প্রতিটি গ্রীষ্মকালীন অলিম্পিক গেমসে অংশগ্রহণ করেছে। যদিও তারা ১৯৫৬ মেলবোর্ন গেমস হাঙ্গেরির উপর সোভিয়েত ইউনিয়নের হামলার বিরোধিতা স্বরুপ বয়কট করেছিল কিন্তু স্টোকহোমে অনুষ্ঠিত ঘোড়দৌড় ইভেন্টে অংশগ্রহণ করেছিল।


title: অলিম্পিকে নেদারল্যান্ডস

text: নেদারল্যান্ডের ক্রীড়াবদগন এ পর্যন্ত গ্রীষ্মকালীন অলিম্পিক গেমসে ২৬৬ টি পদক জিতেছে, বেশি পদক বিজয়ী ক্রীড়া হলো সাঁতার ও সাইকেল চালনা এবং শীতকালীন অলিম্পিক গেমসে ১১০ টি পদক জিতেছে, যার ১০৫টিই স্পীড স্কেটিংয়ে।


title: অলিম্পিকে নেদারল্যান্ডস

text: নেদারল্যান্ড একটি গ্রীষ্মকালীন গেমস আয়োজনের সুযোগ পেয়েছে।


title: বুসান

text:
বুসান (부산 বা 釜山 (কোরিয়ান উচ্চারণ:
[Pusan]), আনুষ্ঠানিকভাবে বুসান
মেট্রোপলিটন সিটি), প্রায় 3.6 মিলিয়ন জনসংখ্যা নিয়ে বুসান দক্ষিণ কোরিয়ার সিওলের পর
দ্বিতীয় বৃহত্তম শহর। গিমহাই এবং গিয়ংসাঙ
এর সংলগ্ন শহর সহ বুসান মহানগর এলাকার জনসংখ্যা প্রায় ৪.৬ মিলিয়ন. বুসান শহর কোরিয়ান উপদ্বীপের পূর্বে
সবচেয়ে উপরে অবস্থিত। এটি দক্ষিণ
কোরিয়ার বৃহত্তম শিল্প এলাকা,
"দক্ষিণ-পূর্ব অর্থনৈতিক জোন" (যা
বুসান, সিউল ও দক্ষিণ গিয়ংসাঙ
প্রদেশ অন্তর্ভুক্ত) মধ্যে অবস্থিত, শহর
অঞ্চলের সাংস্কৃতিক শিক্ষা ও
অর্থনৈতিক কেন্দ্র। এটি দক্ষিণ
কোরিয়ার বৃহত্তম বন্দর নগরী ও কার্গো টনেজ দ্বারা বিশ্বের পঞ্চম ব্যস্ততম
সমুদ্র বন্দর। প্রশাসনিকভাবে এটা
একটি মেট্রোপলিটান সিটি হিসেবে
মনোনীত করা হয়। বুসান মেট্রোপলিটন
এলাকায় ১৫টি প্রধান প্রশাসনিক জেলা
ও একটি একক কাউন্টি হিসেবে বিভক্ত করা হয়।
বুসান ২০০২এশিয়ান গেমস এবং ২০০৫এপেক কোরিয়া আয়োজক শহর ছিল বুসান শহর এছাড়া
২০০২ সালের ফিফা বিশ্বকাপের জন্য
আয়োজক শহরগুলোর অন্যতম ছিল, এবং
কোরিয়াতে আন্তর্জাতিক সনদের
জন্য একটি কেন্দ্র। বুসানে কোরিয়ার বৃহত্তম সমুদ্র
সৈকত এবং দীর্ঘতম নদী রয়েছে।


title: বুসান

text: ২০০৫-এর হিসেবে বুসানের জনসংখ্যার ৩৯.২% বৌদ্ধ, ১৭.৮% খ্রিষ্টান,১০.৪% প্রোটেস্টট্যান্টিজম এবং ৭.৪ % ক্যাথলিক ধর্মের অনুসারী। জনসংখ্যার ৪৩% মানুষ ধর্মে বিশ্বাস করে নাহ।


title: কলকাতা বিশ্ববিদ্যালয় কর্তৃক অনুমোদিত কলেজগুলির তালিকা

text: কলকাতা বিশ্ববিদ্যালয় ভারতের পশ্চিমবঙ্গ রাজ্যের রাজধানী কলকাতা শহরে অবস্থিত। এটি দক্ষিণ এশিয়ার প্রাচীনতম ও সর্বাধিক খ্যাতিসম্পন্ন শিক্ষাপ্রতিষ্ঠানগুলির অন্যতম। একাধিক কলেজ ও শিক্ষাপ্রতিষ্ঠান ১৮৫৭ সালে প্রতিষ্ঠিত এই বিশ্ববিদ্যালয়ের অনুমোদনপ্রাপ্ত। বর্তমানে প্রায় ১৬০টি শিক্ষাপ্রতিষ্ঠান এই বিশ্ববিদ্যালয়ের অধিভুক্ত। এগুলি প্রধানত কলকাতা, হাওড়া, হুগলি ও দক্ষিণ চব্বিশ পরগনা জেলায় অবস্থিত।


title: খালিস্তান জিন্দাবাদ বাহিনী

text: খালিস্তান জিন্দাবাদ বাহিনী সংক্ষেপে (KZF) একটি সংগ্রামী দল, এবং খালিস্তান আন্দোলনের অংশ, যারা সশস্ত্র সংগ্রামের মাধ্যমে খালিস্তান নামে শিখ জাতির স্বদেশ গঠনের জন্য আন্দোলনরত সংগ্রামী বাহিনী।


title: খালিস্তান জিন্দাবাদ বাহিনী

text: খালিস্তান জিন্দাবাদ বাহিনীর প্রধান কর্মকর্তা রণজিৎ সিং নীতা, যিনি একজন কাশ্মীরি শিখ। ২০০৮ সালে ভারত সরকার তাঁকে ভারতের "প্রথম ২০ জন দাগী আসামি" হিসেবে ঘোষণা করে।


title: খালিস্তান জিন্দাবাদ বাহিনী

text: বহিনীর শক্তি এবং স্ট্রাইকিং ক্ষমতা এখনও অজানা, কিন্তু বলা হয় যে খালিস্তান জিন্দাবাদ বাহিনীটি কাশ্মীরের অন্যান্য জঙ্গি গোষ্ঠীগুলোকে সহায়তার জন্য গঠন করা হয়। ২০০৫ সালের ডিসেম্বরে ইউরোপীয় সংঘ ও সংঘের ২৫টি সদস্য রাষ্ট্র খালিস্তান জিন্দাবাদ বাহিনীটিকে একটি সন্ত্রাসী সংগঠন হিসেব শ্রেণীভুক্ত করে। এক প্রতিবেদনে বলা হয় যে, "খালিস্তান জিন্দাবাদ বাহিনী ২০০৮ সাল পর্যন্ত সক্রিয় ছিল"।


title: খালিস্তান জিন্দাবাদ বাহিনী

text:
মে, ২০০৯ সালে অস্ট্রিয়ার ভিয়েনায় গুরুদুয়ারা নানাকসরে পরিচালিত আক্রমণে খালিস্তান জিন্দাবাদ বাহিনীর সম্পৃক্ততার বিষয়ে দাবী করার পাশাপাশি অস্বীকার করা হয়।
এতে ডেরা সাচ খন্দের নেতা রামা নন্দ নিহত হন ও ১৭জন আহত হয়। এ ঘটনার প্রেক্ষিতে ভারতের উত্তরাংশে ব্যাপক দাঙ্গা ছড়িয়ে পড়েছিল।


title: ২০০৬ আইসিসি চ্যাম্পিয়ন্স ট্রফি

text: ২০০৬ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতা হিসেবে ৭ অক্টোবর থেকে ৫ নভেম্বর, ২০১৬ তারিখ পর্যন্ত ভারতে অনুষ্ঠিত হয়েছিল। আইসিসি চ্যাম্পিয়ন্স ট্রফি প্রতিযোগিতার ৫ম আসর এটি। পূর্বেকার প্রতিযোগিতাগুলো আইসিসি নক-আউট প্রতিযোগিতা নামে পরিচিত ছিল। ২০০৫ সালের মাঝামাঝি সময়কাল পর্যন্ত প্রতিযোগিতার স্থান নির্ধারণ করা সম্ভব হয়নি। পরবর্তীতে ভারত সরকার প্রতিযোগিতায় কর অবকাশের সুযোগ দেয়ায় সম্মতি প্রকাশ করে। ২০০২ সালের প্রতিযোগিতাটি ভারতে হবার কথা থাকলেও কর বিষয়ে ঐক্যমতে না পৌঁছানোয় শ্রীলঙ্কায় অনুষ্ঠিত হয়েছিল। অস্ট্রেলিয়া দল প্রতিযোগিতার শিরোপা জয় করে ও প্রথমবারের মতো চ্যাম্পিয়ন্স ট্রফি লাভের সুযোগ পায়। সমগ্র প্রতিযোগিতায় দলটি একটিমাত্র খেলায় পরাজিত হয়েছিল; অন্যান্য দলগুলো কমপক্ষে দু'টি খেলায় পরাভূত হয়। ফাইনালে উত্তীর্ণ ওয়েস্ট ইন্ডিজ দল গ্রুপ-পর্বে অস্ট্রেলিয়াকে পরাজিত করলেও ডাকওয়ার্থ-লুইস পদ্ধতিতে ৮ উইকেটে পরাজিত হয়ে রানার-আপ হয়। দলের উদ্বোধনী ব্যাটসম্যান ক্রিস গেইল প্লেয়ার অব দ্য টুর্নামেন্ট মনোনীত হন।


title: ২০০৬ আইসিসি চ্যাম্পিয়ন্স ট্রফি

text: প্রতিযোগিতায় দশটি দল প্রতিদ্বন্দ্বিতায় অবতীর্ণ হয়। ১ এপ্রিল, ২০০৬ তারিখের আইসিসি ওডিআই চ্যাম্পিয়নশীপ অনুযায়ী দলগুলোর অবস্থান নির্ধারিত হয়েছিল। ২৩ মার্চ, ২০০৬ তারিখে কেনিয়ার অবস্থানকে পাশ কাটিয়ে বাংলাদেশ ১০ম স্থানে উপনীত হয়ে খেলার সুযোগ পায়। অস্ট্রেলিয়া, দক্ষিণ আফ্রিকা, পাকিস্তান, নিউজিল্যান্ড, ভারত ও ইংল্যান্ড - এ শীর্ষ ছয় দল স্বয়ংক্রিয়ভাবে যোগ্যতা লাভ করে। বাদ-বাকী চার দল - শ্রীলঙ্কা, পূর্বতন চ্যাম্পিয়ন ওয়েস্ট ইন্ডিজ, জিম্বাবুয়ে ও বাংলাদেশ দলকে যোগ্যতাসূচক পর্বে খেলার জন্য ৭-১৪ অক্টোবর, ২০০৬ তারিখে অনুষ্ঠিত প্রতিযোগিতা-পূর্ব রাউন্ড-রবিন খেলায় অংশ নিতে হয়েছিল। এ পর্বের শীর্ষ দুই দল স্বয়ংক্রিয়ভাবে যোগ্যতা লাভকারী ছয় দলের সাথে যোগ দেয়।


title: ২০০৬ আইসিসি চ্যাম্পিয়ন্স ট্রফি

text: বাছাই পর্বের দুই দল ও অন্য ছয় দল (সর্বমোট আট দল) দুই গ্রুপে বিভক্ত হয়ে ৪ দলের অংশগ্রহণে রাউন্ড-রবিন প্রতিযোগিতায় অগ্রসর হয়। খেলাগুলো ১৫ থেকে ২৯ অক্টোবর অনুষ্ঠিত হয়। প্রাথমিক রাউন্ড এবং গ্রুপ রাউন্ডের খেলাগুলো মোহালির পাঞ্জাব ক্রিকেট সংস্থা স্টেডিয়াম, আহমেদাবাদের সরদার প্যাটেল স্টেডিয়াম, জয়পুরের সয়াই মানসিং স্টেডিয়াম এবং মুম্বইয়ের ব্রাবোর্ন স্টেডিয়ামে অনুষ্ঠিত হয়। তন্মধ্যে, গত ১১ বছরের মধ্যে মুম্বইয়ে প্রথমবারের মতো ওডিআই অনুষ্ঠিত হয়েছে।


title: ২০০৬ আইসিসি চ্যাম্পিয়ন্স ট্রফি

text: প্রত্যেক গ্রুপের শীর্ষ দুই দল সেমি-ফাইনাল খেলার জন্য ১ নভেম্বর মোহালি ও ২ নভেম্বর জয়পুরে প্রতিদ্বন্দ্বিতা করে। চূড়ান্ত খেলাটি ৫ নভেম্বর মুম্বইয়ে অনুষ্ঠিত হয়।


title: ২০০৬ আইসিসি চ্যাম্পিয়ন্স ট্রফি

text:
১০টি টেস্টভূক্ত দল খেলায় অংশ নেয়।
তিনজন ম্যাচ রেফারি ও আটজন আম্পায়ারকে প্রতিযোগিতায় রাখা হয়। আইসিসি এলিট প্যানেলের দশজন আম্পায়ারের মধ্যে ডারেল হেয়ারকে নিরাপত্তাজনিত কারণে ও বিলি ডকট্রোভকে প্রতিযোগিতার বাইরে রাখতে হয়। ঐ দুই আম্পায়ার আগস্ট, ২০০৬ সালে বল টেম্পারিংয়ের জন্য আগস্টে পাকিস্তানের বিপক্ষে সিদ্ধান্ত দিতে বাধ্য হয়েছিলেন। এ বিষয়ে আইসিসি মুখপত্র বলেন, তার মানে এই নয় যে, বিলি ডকট্রোভ বাজে আম্পায়ার এবং এ সিদ্ধান্তে কোনরূপ বাজে পদক্ষেপ গ্রহণ করা হয়নি।


title: ২০০৬ আইসিসি চ্যাম্পিয়ন্স ট্রফি

text: একটি খেলা বাকী থাকতেই ওয়েস্ট ইন্ডিজ এবং শ্রীলঙ্কা দল পরবর্তী পর্বে নিজেদের উত্তরণ ঘটায়। দল দু'টোর মধ্যকার খেলাটি গ্রুপে তাদের অবস্থান নির্ধারণের আনুষ্ঠানিকতা সম্পন্ন করে।


title: ২০০৬ আইসিসি চ্যাম্পিয়ন্স ট্রফি

text: প্রাথমিক রাউন্ডের ফলাফলও এ পরিসংখ্যানে অন্তর্ভূক্ত হয়েছে।


title: মনুসংহিতা

text: মনুসংহিতা বা মনুস্মৃতি হিন্দুধর্মের অনুসারীদের অনুশাসনে ব্যবহৃত মূখ্য এক ধর্মগ্রন্থ । বর্তমানে এ নামে প্রচলিত যে গ্রন্থটি পাওয়া যায় তা মোট ১২ অধ্যায়ে বিভক্ত এবং ২৬৮৩ পংক্তি বা শ্লোকের বেশ বড়সড় সংকলন ।


title: মনুসংহিতা

text: গ্রন্থটির নামেই রচনাকারী উপস্থিত । হিন্দুধর্মের প্রাচীনতম গ্রন্থ ঋগ্বেদের এক রচক মনুকে পাওয়া যায় যিনি এককভাবে ৪ , যৌথভাবে ২ ও বৈকল্পিকভাবে ১ সূক্ত রচনা করেছিলেন । মন্যু নামী আরেক ঋষিকেও ২ সূক্তের রচক হিসেবে দেখা যায় । এ মনু যদি "মনুস্মৃতি" বা "মনুসংহিতা"র রচয়িতা হয়ে থাকেন তাহলে তার সময়কাল ন্যূনতম ২০০০খ্রীপূ । ঋগ্বেদের পরে ব্রাহ্মণ , প্রাতিশাখ্য ও আরণ্যককাল পেড়িয়ে এমন ব্যাক্তিনামাঙ্কিত অনুশাসনসূত্রাদি গ্রন্থিত হয়েছে যেগুলি আসলে বেদ-অনুসরণের নিমিত্তে রচিত শিক্ষা , কল্প , ব্যাকরণ , নিরুক্ত , ছন্দ ও জ্যোতিষ এর অন্তর্ভুক্ত কল্পশ্রেণীর শ্রৌত- , গৃহ্য- , ধর্ম- ও শূল্ব-সূত্রাদির সংকলন ।


title: মনুসংহিতা

text:
মানুষকে অনুশাসিত করার সূত্র বা নীতিই এর মূখ্য আলোচ্য বিষয় হলেও সৃষ্টির আদি থেকে বর্তমান আরো বিষয়ও মনু ঋষি তার স্মৃতি বা সংহিতায় আলোচনা করেছেন ।
মনুসংহিতা ২৬৮৩ পংক্তি বা শ্লোক নিয়ে ১২ অধ্যায়ে বিভক্ত।


title: গোকুল

text: গোকুল হল ভারতের উত্তরপ্রদেশ রাজ্যের মথুরা জেলার অন্তর্গত একটি পুরসভা। এই শহরটি মথুরা শহর থেকে ১৫ কিলোমিটার দক্ষিণ-পূর্বে অবস্থিত। হিন্দুরা বিশ্বাস করেন যে, কৃষ্ণ তাঁর ছেলেবেলা গোকুলে কাটিয়েছিলেন।


title: গোকুল

text: গোকুল শহরটি অক্ষ-দ্রাঘিমাংশে অবস্থিত এই শহরের গড় উচ্চতা সমুদ্রপৃষ্ঠ থেকে ১৬৩ মিটার (৫৩৪ ফুট)।


title: গোকুল

text: ভারতের ২০০১ সালের জনগণনা অনুসারে, গোকুল শহরের জনসংখ্যা ৪০৪১। জনসংখ্যার ৫৫% পুরুষ এবং ৪৫% নারী। গোকুলের সাক্ষরতার গড় হার ৬০%। এটি জাতীয় গড়ের (৫৯.৫%) চেয়ে বেশি। পুরুষ সাক্ষরতার হার ৬৮% এবং নারী সাক্ষরতার হার ৪৯%। জনসংখ্যার ১৮% ৮ বছরের কম বয়সী।


title: শ্রীরাধিকাকৃষ্ণাষ্টক

text: শ্রীরাধিকাকৃষ্ণাষ্টক বা রাধাষ্টক হল একটি স্তোত্র। কথিত আছে যে, এই যিনি এই স্তোত্র পাঠ করেন, তিনি রাধার মাধ্যমে কৃষ্ণকে প্রাপ্ত হন। আটটি শ্লোকে নিবদ্ধ বলে এই স্তোত্রটিকে 'অষ্টক' বলা হয়। বৈষ্ণবরা এই স্তোত্র পাঠ করেন। স্বামীনারায়ণ সম্প্রদায়ের অনুগামীরা এই স্তোত্রটি নিত্য পাঠ করেন। কারণ, "সৎসঙ্গী জীবন" গ্রন্থে এই স্তোত্রটি পাঠ করার উপদেশ দেওয়া হয়েছে। বোচানসবাসী শ্রীঅক্ষর পুরুষোত্তম স্বামীনারায়ণ সংস্থার সদস্যরা এই স্তোত্রটির প্রকৃত সংস্করণটি পাঠ না করে, অন্য একটি সংস্করণ পাঠ করেন। সেটিকে শ্রীস্বামীনারায়ণাষ্টকম্ বলা হয়। এর কারণ, তাঁরা মনে করেন যে, 'বেণু, ব্রজ, বৃন্দাবন, গোপ-গোপী, নন্দ' প্রভৃতি শব্দগুলি স্বামীনারায়ণের সঙ্গে যুক্ত নয়। স্বামীনারায়ণ সম্প্রদায়ের অনুগামীরা অবশ্য মূল স্তোত্রটি নিত্য পাঠ করেন। গুণাতীতানন্দ স্বামী নিজে এই স্তোত্রটি নিত্য পাঠ করতেন এবং "সৎসঙ্গী জীবন" গ্রন্থে সৎসঙ্গীদের এই স্তোত্রটি নিত্য পাঠ করার উপদেশ দিয়েছেন।


title: গোপীনাথ

text: গোপীনাথ (দেবনাগরী: गोपीनाथ) হলেন হিন্দু দেবতা কৃষ্ণের একটি রূপ। তিনি গোপীনাথজি বা গোপীনাথজি মহারাজ নামেও পরিচিত। গোপীনাথ গোপীদের (গোয়ালিনী) দেবতা। হিন্দু পুরাণ অনুসারে, কৃষ্ণ গোপীদের সঙ্গেই বড়ো হয়েছিলেন।


title: মদনমোহন

text: মদনমোহন হলেন হিন্দু দেবতা কৃষ্ণের একটি রূপ। কৃষ্ণ এই রূপে সকলকে মুগ্ধ করেন। তাঁর পত্নী রাধাকে মদনমোহনের মোহিনী বলা হয়। তিনি আধ্যাত্মিক জ্ঞান অনুসন্ধানকারীদের কাছে মদনমোহনকে মোহিত করেন। রাধা হলেন ধ্যানের মাধ্যম। তাঁকে ছাড়া কৃষ্ণকে পাওয়া যায় না।


title: ঊর্মিলা শ্রাবন্তী কর

text: ঊর্মিলা শ্রাবন্তী কর (জন্ম ১৮ জুলাই ১৯৯০, টাঙ্গাইল) বাংলাদেশের একজন মডেল, অভিনেত্রী। ২০০৯ সালে "লাক্স-চ্যানেল আই সুপারস্টার" প্রতিযোগিতায় তিনি পঞ্চম-স্থান লাভ করেন। এই প্রতিযোগিতার মধ্য দিয়েই মিডিয়ায় তাঁর পথ চলা শুরু হয়।


title: ঊর্মিলা শ্রাবন্তী কর

text: ১৯৯০ সালের ১৮ জুলাই তিনি টাঙ্গাইলে জন্মগ্রহন করেন। তার বাবা মৃত অবসরপ্রাপ্ত ব্রিগেডিয়ার জেনারেল অনন্ত কর ও মা তৃপ্তী কর। দুইবোন এক ভাইয়ের মধ্যে তিনি সবার ছোট। তিনি মাধ্যমিক ও উচ্চমাধ্যমিক পাশ করেছেন চট্টগ্রাম ক্যান্টনমেন্ট পাবলিক স্কুল এন্ড কলেজ থেকে। পরে চট্টগ্রাম বিশ্ববিদ্যালয়ে আইন বিষয়ে স্নাতক সম্পূর্ণ করেন। উর্মিলা ছোটবেলা থেকেই গান শিখেছেন। রবীন্দ্রসংগীতের ওপর ছায়ানট থেকে ডিপ্লোমা করেছেন।


title: ঊর্মিলা শ্রাবন্তী কর

text:
ঊর্মিলা তার কর্মজীবন শুরু করেন ছোট পর্দার মাধ্যমে। টিভি নাটকে ব্যস্ত শিল্পীদের মধ্যে অন্যতম একজন ঊর্মিলা। ২০১০ সালে তাহের শিপনের নির্দেশনায় জটিল প্রেম নামের একটি নাটকে প্রথম অভিনয় করেন। তিনি বিজ্ঞাপনে মডেলিং করেছেন। সিটিসেল জুম আলট্রা, ডানো, মেরিল বেবি লোশন, বাংলা লায়ন ওয়াইম্যাক্সসহ একাধিক বিজ্ঞাপনে মডেল হয়েছেন।
ঊর্মিলা জয়দেব সিনহা রায় নামে এক ব্যাংক কর্মকর্তাকে বিয়ে করেন।২০১৪ সালের ১৭ অক্টোবর তাদের আশীর্বাদ হয় তার পরে ২০১৫ সালের এপ্রিল এ তাদের বিয়ে হয়।


title: হামরাউল আসাদ অভিযান

text: হামরাউল আসাদ অভিযান (), ৩ হিজরির ৮ শাওয়াল (৬২৫ খ্রিষ্টাব্দ) উহুদের যুদ্ধের পরদিন কুরাইশরা মক্কা ফিরে যাওয়ার সময় সংঘটিত হয়। যুদ্ধের পর কুরাইশরা মুসলিমদেরকে চূড়ান্তভাবে উৎখাত করতে চাইছিল। মুহাম্মাদ (সা) এই প্রচেষ্টা সফলভাবে প্রতিহত করেন। ফলে কুরাইশরা আক্রমণ না করে ফিরে যায়।


title: হামরাউল আসাদ অভিযান

text: উহুদের যুদ্ধের পর মুহাম্মাদ (সা) আশঙ্কা করেন যে কুরাইশরা যুদ্ধে চূড়ান্ত সফলতা লাভ করতে না পারার কারণে মদিনায় আক্রমণ করতে পারে। তাই তিনি তাদের পশ্চাদ্ধাবন করার সিদ্ধান্ত নেন। উহুদের যুদ্ধে অংশ নিয়েছে শুধুমাত্র এমন ব্যক্তিদেরকেই এই অভিযানে যাওয়ার অনুমতি দেয়া হয়। জাবির ইবনে আবদুল্লাহকে তার পিতা বোনদের দেখাশোনার দায়িত্ব প্রদান করে যুদ্ধে যাওয়ার অনুমতি দেননি। জাবির এই অভিযানে যাওয়ার অনুমতি চাইলে মুহাম্মাদ (সা) তাকে অনুমতি দেন।


title: হামরাউল আসাদ অভিযান

text: মুসলিমরা অগ্রসর হয়ে মদিনা থেকে আট মাইল দূরের হামরাউল আসাদে পৌছে শিবির স্থাপন করে। এখানে মাবাদ ইবনে আবু মাবাদ আল-খুজাআ মুহাম্মাদ (সা) এর কাছে উপস্থিত হয়ে ইসলাম গ্রহণ করেন। কুরাইশরা যাতে মদিনা আক্রমণ করতে না পারে সে উদ্দেশ্যে মুহাম্মাদ (সা) তাকে দায়িত্ব দিয়ে প্রেরণ করেন।


title: হামরাউল আসাদ অভিযান

text: এসময় কুরাইশরা মদিনা থেকে ছত্রিশ মাইল দূরে রাওহায় শিবির স্থাপন করেছিল। মুহাম্মাদ (সা) এর আশঙ্কা অনুযায়ী তারা মদিনা আক্রমণ করতে চাইছিল। সংখ্যায় ভারী হওয়া সত্ত্বেও বিজয়ী না হওয়ার ফলে তারা একে আত্মসম্মানের হানি হিসেবে দেখে। এছাড়া লুটপাটের উদ্দেশ্যে যুদ্ধে আসা অন্যান্য গোত্রগুলিও যুদ্ধে সফলতা না পাওয়ায় হতাশ হয়েছিল। কুরাইশ নেতাদের মধ্যে শুধু সাফওয়ান ইবনে উমাইয়া আক্রমণের বিরোধিতা করেছিলেন। তার মত ছিল যে এর ফলে উহুদে অংশ নেয়নি এমন লোকেরাও কুরাইশদের বিরুদ্ধে লড়াইয়ে নামবে। কিন্তু বাকিরা তার মত মেনে নেয়নি এবং মদিনার দিকে ফিরে আক্রমণের সিদ্ধান্ত নেয়।


title: হামরাউল আসাদ অভিযান

text: কুরাইশদের সিদ্ধান্ত গ্রহণের পর মাবাদ সেখানে উপস্থিত হন। কুরাইশরা মদিনা আক্রমণ করবে জানতে পারার পর কৌশল হিসেবে তিনি আবু সুফিয়ানকে জানান যে মুসলিমরা এক বিরাট বাহিনী গঠন করে কুরাইশদের দিকে অগ্রসর হচ্ছে এবং তাতে মদিনার প্রত্যেক মুসলিম যোগ দিয়েছে। এর ফলে আবু সুফিয়ান মদিনার দিকে অগ্রসর না হওয়ার সিদ্ধান্ত নেন এবং কুরাইশদেরকে মক্কা ফিরে যাওয়ার নির্দেশ দেন। তবে ফেরার পূর্বে খাদ্য আনার উদ্দেশ্যে সেই স্থান দিয়ে মদিনাগামী আবু কায়েস গোত্রের এক কাফেলাকে বলেন যাতে মদিনা পৌছে মুহাম্মাদ (সা) কে বলা হয় যে কুরাইশরা মুসলিমদেরকে নির্মূল করার জন্য দ্বিতীয়বার আক্রমণের সিদ্ধান্ত নিয়েছে। খবর পৌছে দেয়ার বিনিময়ে তাদেরকে প্রচুর পরিমাণে কিসমিস প্রদানের প্রতিশ্রুতি দেয়া হয়।


title: হামরাউল আসাদ অভিযান

text: হামরাউল আসাদে তিনদিন অবস্থানের পর মুসলিমরা মদিনায় ফিরে আসে। ফেরার পূর্বে আবু আজ্জাহ জুমাহিকে গ্রেপ্তার করা হয়। এই ব্যক্তি ইতিপূর্বে বদরের যুদ্ধে বন্দী হয়েছিল। দরিদ্র এবং ঘরে কন্যা সন্তান থাকায় তাকে কোনো মুক্তিপণ দিতে হয়নি। ভবিষ্যতে মুসলিমদের বিরুদ্ধে অস্ত্রধারণ করবে না এই শর্তে তাকে মুক্তি দেয়া হয়েছিল। কিন্তু সে ওয়াদা ভঙ্গ করে উহুদের যুদ্ধে অংশ নেয়। পুনরায় সে ক্ষমা চাইলে মুহাম্মাদ (সা) তাকে ক্ষমা না করে হত্যার নির্দেশ দেন। যুবাইর ইবনুল আওয়াম এই নির্দেশ বাস্তবায়ন করেন। অন্য একটি সূত্রানুযায়ী আসিম ইবনে সাবিত তাকে হত্যা করেছিলেন।


title: হামরাউল আসাদ অভিযান

text: মক্কার এক গুপ্তচর মুয়াবিয়া ইবনে মুগিরা ইবনে আবিল আসকেও হত্যা করা হয়েছিল। এই ব্যক্তি উসমান ইবনে আফফানের চাচাত ভাই ছিল। উহুদের দিনে কুরাইশরা ফিরে যাওয়ার সময় সে উসমানের সাথে সাক্ষাত করতে আসে। উসমান তার জন্য মুহাম্মাদ (সা) এর কাছে নিরাপত্তা চান। মুহাম্মাদ (সা) তাকে তিন দিন সময় দিয়ে এর ভেতরে মক্কা ফেরার নির্দেশ দেন। কিন্তু সে তথ্য সংগ্রহের জন্য তিন দিনের বেশি মদিনায় অবস্থান করে। মুসলিমরা ফিরে আসার পর সে পালিয়ে যায়। এরপর তাকে হত্যার জন্য জায়েদ ইবনে হারিসা ও আম্মার ইবনে ইয়াসিরকে নির্দেশ দেয়া হয়। তারা তার পিছু নিয়ে তাকে হত্যা করেন।


title: পাটিয়ালা শালোয়ার

text: পাটিয়ালা শালোয়ার অথবা পাতিয়ালা শালোয়ার (পাট্টিয়ান ওয়ালী শালোয়ার নামেও পরিচিত) হল মহিলাদের একধরনের পাজামা, যার উৎপত্তিস্থল হল পাঞ্জাবের উত্তরাংশে অবস্থিত পাতিয়ালা শহর। আগেকার দিনে পাতিয়ালার রাজাদের রাজপোষাক ছিল এই পাতিয়ালা শালোয়ার। পাতিয়ালার সঙ্গে পাঠানি স্যুটের অনেকটা সাদৃশ্য আছে, পাঠানি স্যুটের নীচের অংশ পাতিয়ালার মতোই ঢিলেঢালা এবং হাঁটু পর্যন্ত লম্বা টপটি কামিজ নামে পরিচিত। বিগত কয়েক দশক ধরে এই পোষাকটিতে বিভিন্ন রকম নতুন ফ্যাশান আনা হয়েছে এবং এটি পুরুষদের পোষাক থেকে মহিলাদের পোষাকে রূপান্তরিত এবং জনপ্রিয় হয়েছে।


title: পাটিয়ালা শালোয়ার

text:
পাতিয়ালা পোষাকটি গরমকালে যথেষ্ট আরামদায়ক এবং স্থায়ী, তাই এটি পাঞ্জাব এবং উত্তরভারতের অধিকাংশ মহিলাদেরই অত্যন্ত পছন্দের। খুবই ঢিলেঢালা এবং ভাঁজে ভাঁজে সেলাই থাকার জন্য এই পোষাকটি চমৎকার আরামদায়ক। এর বিশেষত্ব হল এই সেলাই করা কাপড়ের ভাঁজগুলি নীচের দিকে একত্রিত হয়।
পাতিয়ালা শহরের রাজপরিবারের মানুষরা অসংখ্য ভাঁজযুক্ত এই পাতিয়ালা শালোয়ার পরতেন যা পাতিয়ালা শাহী শালোয়াল নামেও পরিচিত। বর্তমানে পাতিয়ালা শালোয়ার পরিধান করা হয় ঐতিহ্যবাহী পাঞ্জাবী শালোয়ার স্যুটের বিকল্প হিসাবে।


title: পাটিয়ালা শালোয়ার

text: পাতিয়ালা শালোয়ার বিভিন্ন ধরনের শার্ট (কামিজ) এর সঙ্গে পরা যায়, যেমন খাটো শার্ট, লম্বা শার্ট ইত্যাদি। বর্তমানে অনেক মেয়ে এশিয়া এবং প্রাশ্চাত্যের মিশ্র রূপ দেওয়ার জন্য পাতিয়ালা শালোয়ারের সঙ্গে টি-শার্টও পরেন। তবে সবচেয়ে প্রচলিত এবং ঐতিহ্যবাহী পোষাক হল পাতিয়ালা শালোয়ার এবং খাটো কামিজ।


title: পাঞ্জাবী তন্দুর

text:
পাঞ্জাবী তন্দুর(গুরুমুখী লিপি:ਤੰਦੂਰ; Shahmukhi:تندور) হল একপ্রকারের মাটির উনুন যা ব্যবহার করা হয় পাঞ্জাবী খাবার বানানোর ক্ষেত্রে। পাঞ্জাব এলাকার ঘরে ঘরে রুটি এবং নান তৈরীর প্রথাগত পদ্ধতি হল তন্দুর উনুন এর ব্যবহার।
পাঞ্জাবের মফস্বল অঞ্চলে তন্দুর উনুন সাধারন ভাবে প্রচলিত। এই উনুন বিভিন্ন রান্নার ক্ষেত্রেও ব্যবহার করা হয় যেমন-তন্দুর-চিকেন।


title: পাঞ্জাবী তন্দুর

text:
পাঞ্জাবী তন্দুর মাটির তৈরী উনুন যার আকৃতি অনেকটা ঘন্টার মতো, মাটিতে বসানো এবং কাঠ-কয়লা দিয়ে জ্বালানো হয়। এই উনুনে তাপমাত্রা উৎপন্ন প্রায় ৪৮০ডিগ্রী।
আবার এই উনুন মাটির উপরেও বসানো যায়। সিন্ধু উপত্যকা অঞ্চলে পাঞ্জাবী তন্দুর এর মতো সাদৃশ্যপূর্ন উনুন আবিষ্কৃত হয়েছে। যাইহোক, পাঞ্জাবী তন্দুরের ব্যবহার, অবিভক্ত পাঞ্জাবে পাঞ্জাবী রান্নার সাথে সম্পর্কিত।


title: পাঞ্জাবী তন্দুর

text: পাঞ্জাবীরা প্রথাগত ভাবে পাঞ্জাবী তন্দুর ব্যবহার করত রুটি এবং বিভিন্ন ধরনের মাংসের পদ রান্নার জন্য। এই উনুনের ব্যবহার পাঞ্জাব সংস্কৃতির সাথে ওতপ্রোত ভাবে জড়িত যা পাঞ্জাবী লোকগীতির অংশ। ১৯৪৭ সালে পাঞ্জাব বিভাগের পর, এই উনুন ভারতের অন্যান্য অংশের জনপ্রিয় হয়েছে। পাঞ্জাবীরা পশ্চিম পাঞ্জাব থেকে যখন দিল্লীতে পূনঃর্বাসিত হয়, সেখানেও তারা এই পাঞ্জাবী তন্দুরের ঐতিহ্য বহন করেন।


title: পাঞ্জাবী তন্দুর

text:
পাঞ্জাবী তন্দুর উনুন এবং পাঞ্জাবী ভাটি উনুনের মধ্যে পার্থক্য দেখা যায়। পাঞ্জাবী ভাটি উনুন, যা ইট এবং কাদা মাটি দিয়ে তৈরী এবং একদিক খোলা থাকে। পাঞ্জাবী ভাটিগুলির উপর দিকে একটি ধাতব ঢাকনা দিয়ে বন্ধ করা থাকে এবং একটি চোঙ থাকে, তা দিয়ে ধূয়ো বেরিয়ে যায়।
ভাটিগুলির মাথা কাদামাটি দিয়ে সম্পূর্ন বন্ধ করা দেওয়া হলে(এই ধরনের উনুন বিপুল পরিমানে রাজস্থানে ব্যবহার করা হয়) সেই ধরনের উনুনকে ভাট্টি বলে এবং এইগুলি মূলতঃ বেশী রান্নার জন্য ব্যবহার করা হয়।


title: কলিসন্তরণোপনিষদ্

text: কলিসন্তরণোপনিষদ্ (সংস্কৃত: कलिसन्तरणोपनिषद्, IAST: Kali-Saṇṭāraṇa Upaniṣad) বা কলি-সন্তরণ উপনিষদ্ হল হিন্দুধর্মের একটি অপ্রধান উপনিষদ্।এই গ্রন্থের সাথে বৈদিক কোন গ্রন্থের কোন সম্পর্ক নেই। সাধারনত ধারনা করা হয় মধ্যযুগে বৈষ্ণব কিছু পণ্ডিত দ্বারা এই বই লিখিত।


title: কলিসন্তরণোপনিষদ্

text:
এই উপনিষদ্‌টি সম্ভবত ১৫০০ খ্রিস্টাব্দের পূর্বে রচিত হয়। খ্রিস্টীয় ১৬শ শতাব্দীতে গৌড়ীয় বৈষ্ণব ধর্মগুরু চৈতন্য মহাপ্রভু এটিকে জনপ্রিয় করে তোলেন। এই ছোটো গ্রন্থটিতে দুটি মাত্র শ্লোক আছে। এগুলিকে বলা হয় ‘মহামন্ত্র’। মন্ত্রে ‘হরে’ বা দেবী রাধার নাম আটবার উচ্চারিত হয়েছে। সেই সঙ্গে অপর দুই হিন্দু দেবতা কৃষ্ণ ও রামের নাম চারবার করে উচ্চারিত হয়েছে। এই গ্রন্থের মতে, এই মন্ত্রটি সজোরে উচ্চারণ করলে কলিযুগের সকল কুপ্রভাব কেটে যায়।
হিন্দু বিশ্বতত্ত্ব অনুসারে, চার যুগের মধ্যে বর্তমান যুগটি হল কলিযুগ বা কলি (সংস্কৃত:कलि)। ‘সন্তরণ’ শব্দের অর্থ ‘সাঁতার কাটা’। গ্রন্থটির নামের অর্থ তাই, যে জ্ঞানের দ্বারা বর্তমান যুগকে সাঁতরে পার হওয়া যায়।
এই গ্রন্থটি একটি বৈষ্ণব উপনিষদ্। ১৫০০ খ্রিস্টাব্দের পূর্বে এই গ্রন্থের রচনা সম্পূর্ণ হয়। ‘মহামন্ত্র’ নামে পরিচিত দুটি শ্লোক নিয়ে এই উপনিষদ্‌টি গঠিত। "কলিসন্তরণোপনিষদ্" হল আধুনিক যুগে রচিত একমাত্র গ্রন্থ যাতে কোনও বহুপ্রচলিত মন্ত্র রয়েছে। খ্রিস্টীয় ১৬শ শতাব্দীতে ভক্তি আন্দোলনের নেতা চৈতন্য মহাপ্রভু এই উপনিষদ্‌টি জনপ্রিয় করে তোলেন।


title: কলিসন্তরণোপনিষদ্

text: বৈষ্ণব নাম-ব্যুৎপত্তি অনুসারে ‘হরে’ শব্দটি ‘হরা’ (অর্থাৎ, যা হরণ করে) শদটির দ্যোতক। এটির মূর্তিরূপ হলেন কৃষ্ণের শক্তি (‘নাদশক্তি’) রাধা। কলি-সন্তরণ মন্ত্রে রাধার নাম আটবার উচ্চারিত হয়েছে। এটি দিব্যপ্রেমের কথা মনে করিয়ে দেয়। হিন্দুধর্মের গৌড়ীয় বৈষ্ণব সম্প্রদায়ে এই মন্ত্রটি বিশেষ জনপ্রিয়। গৌড়ীয় বৈষ্ণব প্রথা অনুসারে, মন্ত্রটি জোরে জোরে পাঠ করা হয়। কারণ, এই সম্প্রদায়ের অনুগামীরা মনে করেন, মন্ত্রের শব্দ উচ্চারণকারী ও শ্রোতাকে মুক্তি দান করবে।


title: কলিসন্তরণোপনিষদ্

text: মুক্তিকোপনিষদ্ গ্রন্থে ১০৮টি উপনিষদের তালিকায় এই উপনিষদ্‌টির ক্রমসংখ্যা ১০৩। কোলব্রুক উত্তর ভারতে জনপ্রিয় ৫২টি উপনিষদের যে সংকলন প্রকাশ করেছিলেন তাতে এই উপনিষদ্‌টি নেই। নারায়ণ "বিবলিওথিকা ইন্ডিকা" সংকলনে দক্ষিণ ভারতে জনপ্রিয় যে উপনিষদ্‌গুলি অন্তর্ভুক্ত করেছিলেন, তাতেও এই উপনিষদ্‌টি পাওয়া যায় না।


title: পাঞ্জিরি

text:
পাঞ্জিরি পাঞ্জাব অঞ্চলের পাকিস্তানী এবং ভারতীয় ঋতু প্রধান খাবার, যেটি একটি পুষ্টিকর সম্পূরক হিসাবে গণ্য করা হয়। এটি গমের আটা, চিনি এবং ভাজা ঘি থেকে তৈরি করা হয়, যার মধ্যে প্রচুর পরিমাণে শুকনো ফল, ভেষজ গঁদ মেশান হয়। এটি সাধারণত শীতকালে ঠান্ডা দূর করতে খাওয়া হয়। পাঞ্জিরি গরম খাবার হিসেবে বিবেচনা করা হয় এবং স্তন্য দুগ্ধ উৎপাদনে এটি সাহায্য করে, তাই পাঞ্জিরি, নবজাতক/জাতিকার মাকে খাওয়ান হয়।
এটা প্রাচীন কালে হিন্দুরা হাজার হাজার বছর ধরে ব্যবহার করেছেন, বহু শতাব্দী পরে শিখরা ব্যবহার করতে আরম্ভ করেন। পূজার প্রসাদ হিসাবেও পাঞ্জিরি ব্যবহৃত হয়।


title: আইএসও ৩১৬৬-১ আলফা-২

text: আইএসও ৩১৬৬-১ আলফা-২ কোডসমূহ হচ্ছে আইএসও ৩১৬৬-১-তে সংজ্ঞায়িত দুই অক্ষর বিশিষ্ট দেশের কোড, আইএসও ৩১৬৬ মানের অংশ যা আন্তর্জাতিক মান সংস্থা (আইএসও) দ্বারা প্রকাশিত হয়েছে। এটি দেশসমূহ, নির্ভরশীল অঞ্চলসমূহ এবং ভৌগোলিক স্বার্থে বিশেষ অঞ্চলসমূহ প্রতিনিধিত্ব করে। এগুলো সবচেয়ে ব্যাপকভাবে আইএসও (অন্যগুলো আলফা-৩ এবং সংখ্যা শুরু হয়) দ্বারা প্রকাশিত দেশের কোডের জন্য এবং ইন্টারনেটের কান্ট্রি কোড টপ-লেভেল ডোমেইনের (কয়েকটি ব্যতিক্রম ছাড়া) জন্য সবচেয়ে সুপ্রকাশিতভাবে ব্যবহৃত হয়। এটি ১৯৭৪ সালে আইএসও ৩১৬৬ মানের প্রথম সংস্করণের অংশ হিসেবে একে অন্তর্ভুক্ত করা হয়েছিল।


title: আইএসও ৩১৬৬-১ আলফা-২

text:
আইএসও ৩১৬৬-১ আলফা-২ কোডসমূহ বিভিন্ন পরিবেশ এবং অন্যান্য মানের অংশের মধ্যে ব্যবহার করা হয়। কিছু কিছু ক্ষেত্রে তারা পুরোপুরি বাস্তবায়িত হয় না।
আইএসও ৩১৬৬-১ আলফা-২ কোডসমূহে নিম্নলিখিত মানসমূহ ব্যবহার করা হয়:
১৯৮৫ সালের শুরু থেকে আইএসও ৩১৬৬-১ আলফা-২ কোডসমূহ কান্ট্রি কোড টপ-লেভেল ডোমেইন (সিসিটিএলডি) হিসেবে ডোমেইন নেম সিস্টেমে ব্যবহার করা হয়েছে। ইন্টারনেটে নিযুক্তকৃত নম্বরসমূহের কর্তৃপক্ষ বর্তমানে বেশিরভাগ আলফা-২ কোডসমূহ কয়েকটি ব্যতিক্রম ছাড়া নিম্নলিখিত সিসিটিএলডি নির্ধারণ করেছে। উদাহরণস্বরূপ, যুক্তরাজ্যের আলফা-২ কোড হচ্ছে ", এর সিসিটিএলডি '.gb' পরিবর্তে .uk ব্যবহার করে, যুক্তরাজ্যের অণুরোধে 'UK' বর্তমানে আইএসও ৩১৬৬-১ মধ্যে আলাদাভাবে সংরক্ষিত।


title: আইএসও ৩১৬৬-১ আলফা-২

text: ডব্লিউআইপিও কোডিং মান এসটি.৩ আইএসও ৩১৬৬-১ আলফা-২ কোডসমূহ উপর ভিত্তি করে, কিন্তু আন্তর্জাতিক মেধা সম্পত্তি সংস্থার জন্য অতিরিক্ত কোডসমূহের একটি সংখ্যা অন্তর্ভুক্ত করে, যা বর্তমানে সংরক্ষিত এবং আইএসও ৩১৬৬-১-তে বর্তমান পর্যায়ে ব্যবহৃত হয়নি।


title: আইএসও ৩১৬৬-১ আলফা-২

text: ইউরোপীয় কমিশন সাধারণভাবে দুইটি ব্যতিক্রম সাথে আইএসও ৩১৬৬-১ আলফা-২ কোডসমূহ ব্যবহার করে: গ্রিস প্রতিনিধিত্ব করতে " ( না) ব্যবহৃত করা হয়, এবং যুক্তরাজ্যকে প্রতিনিধিত্ব করতে " ( না) ব্যবহৃত করা হয়। তা সত্ত্বেও, "ইউরোপীয় সম্প্রদায়সমূহের আনুষ্ঠানিক সাময়িক পত্রিকা" নির্দিষ্ট যে, গ্রিস ও যুক্তরাজ্য প্রতিনিধিত্ব করতে যথাক্রমে এবং ব্যবহৃত হবে। প্রশাসন করের উদ্দেশ্যের জন্য, ইউরোপীয় কমিশন গ্রিস ও যুক্তরাজ্যের জন্য যথাক্রমে " এবং " ব্যবহার করে।


title: আইএসও ৩১৬৬-১ আলফা-২

text: জাতিসংঘ আন্তর্জাতিক গাড়ির রেজিস্ট্রেশন কোডের জন্য প্রাক-তারিখ আইএসও ৩১৬৬ সৃষ্ট কোডের সাথে একটি আইএসও ৩১৬৬-১ আলফা-২ এবং আলফা-৩ কোডসমূহের সংমিশ্রণ ব্যবহার করে, যা একটি গাড়ির রেজিস্ট্রেশন প্লেটে ইস্যুতে দেশটি শনাক্ত করার জন্য কোড ব্যবহৃত করে; এই কোডসমূহ বর্তমানে অনিশ্চিতভাবে কিছু আইএসও ৩১৬৬-১ মধ্যে সংরক্ষিত।


title: আইএসও ৩১৬৬-১ আলফা-২

text: নিম্নলিখিত টেবিলটিতে একটি রঙ-কোড সব আইএসও ৩১৬৬-১ আলফা-২ কোডসমূহ ডিকোডিং করেছে।


title: আইএসও ৩১৬৬-১ আলফা-২

text:
"প্রতিটি কোডের সংজ্ঞা দেখতে ঘরের উপর ক্লিক করুন।"
নিম্নলিখিত টেবিলের শিরোনামসমূহের বর্ণনার পরে, ২৪৯টি দেশের বর্তমান আনুষ্ঠানিকভাবে নিয়োগকৃত আইএসও ৩১৬৬-১ আলফা-২ কোডসমূহের একটি সম্পূর্ণ তালিকা নিন্মে দেওয়া হল:


title: বঙাল পুখুরী

text:
বঙাল পুখুরী (; ) অসমের যোরহাট জেলায় অবস্থিত একটি ঐতিহাসিক পুকুর। এই পুকুরটি যোরহাট নগরের ন-আলির নিকটে অবস্থিত ।
বদন বরফুকন আহোম সাম্রাজ্যের বিষয়া ছিলেন। তিনি নিজস্বার্থ পূরণের জন্য মায়ানমার থেকে সৈন্য এনে সাধারন প্রজাদের উপর অত্যাচার করতেন। বদন বরফুকন এই পুকুরে স্নান করার সময় রুপসিং বঙালে সুযোগ পেয়ে তাঁকে হত্যা করে। হত্যা করার জন্য তিনি পুরস্কার হিসেবে নগদ ধন প্রাপ্ত করেন। এই ধন ব্যবহার করে তিনি পুকুরটি পুনরায় খনন করে আধুনিকীরন করান।


title: বঙাল পুখুরী

text: বঙাল পুকুরের জল লোকে ব্যবহার করেন না। কারণ মানুষ হত্যা করে প্রাপ্ত ধন দ্বারা এই পুকুর পুনরায় খনন করা হয়েছিল।


title: ডিম্পল কপাড়িয়া

text: ডিম্পল চুন্নিভাই কপাড়িয়া (; জন্ম: ৮ জুন, ১৯৫৭) বিখ্যাত ভারতীয় চলচ্চিত্র অভিনেত্রী। ষোলো বছর বয়সে তাঁর অভিনয়শিল্পে আত্মপ্রকাশ ঘটে। ১৯৭৩ সালে রাজ কাপুরের কিশোর-কিশোরীর আবেগঘন "ববি" চলচ্চিত্রে কেন্দ্রীয় ভূমিকায় অংশগ্রহণ করেছিলেন তিনি। একই বছর ভারতীয় অভিনেতা রাজেশ খান্নার সাথে পরিণয়সূত্রে আবদ্ধ হন কপাড়িয়া। এ দম্পতির টুইঙ্কল খান্না ও রিঙ্কি খান্না নাম্নী দুই কন্যা সন্তান রয়েছে। তারাও বলিউডের সাবেক অভিনেত্রী। তাঁদের মধ্যকার সম্পর্ক শিথিলতার কারণে উভয়ে পৃথকভাবে বসবাস করতে থাকেন। পরবর্তীতে ১৯৮৪ সালে পুনরায় চলচ্চিত্রাঙ্গনে ফিরে আসেন। এ সময়ে তিনি নাট্যধর্মী চলচ্চিত্র সাগর চলচ্চিত্রে অভিনয় করেন। ১৯৮৫ সালে মুক্তিপ্রাপ্ত সাগর ও ১৯৭৩ সালের ববি চলচ্চিত্রের জন্য ফিল্মফেয়ার শ্রেষ্ঠ অভিনেত্রী পুরস্কার লাভ করেন তিনি। ১৯৮০-এর দশকে হিন্দি চলচ্চিত্রে অন্যতম শীর্ষস্থানীয় অভিনেত্রী হিসেবে নিজেকে প্রতিষ্ঠিত করেন তিনি।


title: ডিম্পল কপাড়িয়া

text: গুজরাতি ব্যবসায়ী চুন্নিভাই কপাড়িয়া ও বেটি দম্পতির চার সন্তানের মধ্যে ডিম্পল জ্যেষ্ঠা ছিলেন। তাঁর ছোট ভাই-বোনের মধ্যে সিম্পল কপাড়িয়া প্রয়াত অভিনেত্রী ছিলেন। রিম নাম্নী বোন ও মুন্না নামে এক ভাই রয়েছে। পরিবারটি মুম্বইয়ের সান্তা ক্রুজ এলাকায় বসবাস করতে ও তিনি সেন্ট জোসেফস কনভেন্ট হাই স্কুলে অধ্যয়ন করেন। পিতার অঢেল অর্থসম্পদ থাকায় তিনি নিজেকে ভিন্ন ধাঁচে গড়ে তুলেছেন।


title: ডিম্পল কপাড়িয়া

text: নভেম্বর, ১৯৭৩ সালে তাঁর প্রথম চলচ্চিত্র "ববি" মুক্তি পাবার ছয়মাস পূর্বেই মার্চ, ১৯৭৩ সালে অভিনেতা রাজেশ খান্নার সাথে পরিণয়সূত্রে আবদ্ধ হন। ববি চলচ্চিত্রের অধিকাংশ দৃশ্যই তাঁদের বিয়ের পর নেয়া হয়েছিল। দুই কন্যা টুইঙ্কল ও রিঙ্কিকে লালন-পালনের উদ্দেশ্যে বারো বছর চলচ্চিত্র জগৎ থেকে দূরে সরে থাকেন। জানা যায় যে, বিবাহের পর তিনি অভিনয় করা থেকে অলিখিতভাবে নিষেধাজ্ঞার কবলে পড়েন। অবশ্য তিনি একবার বলেছিলেন যে, অভিনয়কে তিনি সর্বদাই গৌণ অবস্থায় রেখেছেন।


title: ডিম্পল কপাড়িয়া

text: এপ্রিল, ১৯৮২ সালে খান্নার কাছ থেকে চলে আসেন। স্বামীগৃহ ত্যাগ করে দুই কন্যাকে নিয়ে বাপের বাড়ী চলে আসেন তিনি। দুই বছর পর অভিনয় জগতে পুনরায় ফিরে আসেন। ১৯৮৫ সালে ইন্ডিয়া টুডেকে দেওয়া এক স্বাক্ষাৎকারে তিনি বলেন যে, আমাদের গৃহে জীবন ও সুখ তখনি শেষ হয় যখন আমি ও রাজেশ বৈবাহিক সম্পর্কে আবদ্ধ হই। তিনি তাঁর অসুখী দাম্পত্য জীবনের অভিজ্ঞতা সম্পর্কে মতবিনিময় করেন। দীর্ঘকালের নরক থেকে উদ্ধার পেয়েছেন। তবে, ২০১০ সালে প্রতিবেদক দিনেশ রাহেজা মন্তব্য করেন যে, রাজেশ ও ডিম্পলের মধ্যকার তিক্ততাপূর্ণ সম্পর্ক অনেকটা চোখে ধূলো দেয়ার মতো। তাঁদেরকে একত্রে পার্টিতে দেখা গেছে। ১৯৯০ সালে রাজেশ খান্নার নির্বাচনী প্রচারণায়ও অংশ নিয়েছেন। এছাড়াও খান্নার চলচ্চিত্র জয় শিব শঙ্কর চলচ্চিত্রে কাজ করেছেন তিনি। ফিল্মফেয়ার পুরস্কার বিতরণী অনুষ্ঠানে আবারো বিবাহ সম্পর্কে জানতে চাওয়া হলে তিনি জানান যে, আমি বর্তমান অবস্থায় সুখী। কেন আমি পুণরায় বিবাহবন্ধনে আবদ্ধ হবো একবারই যথেষ্ট হয়েছে।


title: ডিম্পল কপাড়িয়া

text: তাঁর কন্যারাও অভিনয় জগতে অংশ নিয়েছিলেন। প্রতিষ্ঠা লাভের পর তারা অবসর নেয়। জ্যেষ্ঠা কন্যা টুইঙ্কল খান্না বিশিষ্ট অভিনেতা অক্ষয় কুমারের সাথে পরিণয়সূত্রে আবদ্ধ হয়েছিলেন।


title: ডিম্পল কপাড়িয়া

text: কপাড়িয়া একবার বলেছিলেন যে, শৈশবকাল থেকেই চলচ্চিত্রাভিনেত্রী হবার স্বপ্ন দেখতেন। তাঁর ভাষায় তিনি চলচ্চিত্র পাগল ছিলেন। ১৩ বছর বয়সে রাজ কাপুরের নজর কাড়েন।


title: ডিম্পল কপাড়িয়া

text: ১৯৭৩ সালে আবেগঘন চলচ্চিত্র "ববি"'র মাধ্যমে তাঁর চলচ্চিত্রে অভিষেক ঘটে। চলচ্চিত্রটি কাপুর তনয় ঋষি কাপুরের অভিষেক চলচ্চিত্র ছিল ও কেন্দ্রীয় চরিত্রের ছিল। অন্যদিকে কপাড়িয়া ববি ব্রাগাঞ্জা নাম ভূমিকায় ছিলেন, যে গোয়ার মধ্যবিত্ত খ্রিস্টান বালিকা ছিল। কাহিনীতে সম্পদশালী ব্যবসায়ী পরিবারের সন্তান রাজের সাথে ভালোবাসায় জড়িয়ে পড়ে। কিন্তু এ যুগল তাদের পরিবার সম্পর্ক মেনে নেয়নি। ববি ব্যাপক আলোড়ন সৃষ্টি করে ও সফলতা পায়। কাপাডিয়াও তাঁর অভিনয়শৈলীতে মনোযোগ কাড়েন। ফলশ্রুতিতে অভিমান চলচ্চিত্রের নায়িকা জয়া ভাদুরীর সাথে যৌথভাবে ফিল্মফেয়ার শ্রেষ্ঠ অভিনেত্রী পুরস্কার লাভ করেন। পরবর্তী বছরগুলোয় কপাড়িয়া তাঁর চলচ্চিত্রে সফলতা লাভে রাজ কাপুরের কৃতিত্বকে তুলে ধরেন। তাঁর ভাষ্য অনুযায়ী, আজ আমার পূর্ণাঙ্গ অভিনেত্রী হবার পেছনে রাজ কাপুর রয়েছেন। ঐ চলচ্চিত্রে বেশ কয়েকবার তাঁর কণ্ঠে একটি বাক্য 'মুজসে দোস্তি করোগে' বেশ জনপ্রিয়তা লাভ করে। ২০০৮ সালে রেডিফ.কম চলচ্চিত্রে তাঁর অবদানকে হিন্দি চলচ্চিত্রের ইতিহাসে সর্বকালের চতুর্থ সেরা অভিষেক লাভকারী অভিনেত্রীরূপে চিত্রিত করে। চলচ্চিত্রটির সফলতা লাভের পর কপাড়িয়ার আধুনিক চুলের ধরণ, ব্লাউজ ভারতের ঐ সময়কার তরুণীদের ফ্যাশনে ব্যাপক প্রভাব ফেলে ও পোল্কা ছিটের পোশাকগুলো ববি প্রিন্ট নামে আখ্যায়িত হয়।


title: ডিম্পল কপাড়িয়া

text: শুরুতে তিনি জাতীয় যৌনতার প্রতীক হিসেবে চিত্রিত হয়েছিলেন। পরবর্তীকালে এ জাতীয় অভিনয় থেকে দূরে সরে এসে বহুমূখী অভিনয়ের দিকে ধাবিত হন। কাশ, দৃষ্টি, লেকিন, রুদালী'র ন্যায় চলচ্চিত্রে অভিনয় করে সুনাম কুড়ান। তন্মধ্যে, ১৯৯৩ সালে মুক্তিপ্রাপ্ত রুদালী'র জন্য সেরা অভিনেত্রী বিভাগে জাতীয় চলচ্চিত্র পুরস্কার ও সেরা অভিনেত্রী হিসেবে চলচ্চিত্র সমালোচক পুরস্কার পান তিনি। এরপর তিনি গারদিশ, ও ক্রান্তিবীর চলচ্চিত্রে পার্শ্ব ভূমিকায় অবতীর্ণ হন। তন্মধ্যে ১৯৯৪ সালে মুক্তিপ্রাপ্ত ক্রান্তিবীরের জন্য চতুর্থবার ফিল্মফেয়ার পুরস্কার লাভ করেন। তবে, ১৯৯০-এর দশক থেকে ২০০০-এর দশক পর্যন্ত অনিয়মিতভাবে অংশ নিয়েছেন তিনি।


title: ডিম্পল কপাড়িয়া

text: চলচ্চিত্র জগতে প্রত্যাবর্তনের পর থেকে তাঁকে তাঁর ববি চলচ্চিত্রের দিনগুলোর সাথে ধারাবাহিকভাবে তুলনা করা হচ্ছিল। দ্য সিনেমাটিক ইমেজিন্যাশন গ্রন্থের লেখক জ্যোতিকা বির্দির মতে, কপাড়িয়ার বিয়োগাত্মক ঘটনা অন্য যেকোনো হিন্দি মহিলা তারকাদের তুলনায় ভিন্নধাঁচের। তিনি তাঁর প্রত্যেক অসফলতাকে সফলতার দিকে টেনে আনতে সচেষ্ট ছিলেন। এইতবার, কাশ ও দৃষ্টি চলচ্চিত্রে তিনি তাঁর চরিত্র ভূমিকায় নিজস্ব অভিজ্ঞতাকে সূচারূরূপে তুলে ধরেছেন।


title: বিসপন্থী

text:
বিসপন্থী বা বিসা পন্থ হল একটি দিগম্বর জৈন সম্প্রদায়। অপর সম্প্রদায়টির নাম তেরাপন্থী।
প্রথাগতভাবে, জৈনরা দুটি প্রধান সম্প্রদায়ে বিভক্ত। যথা, দিগম্বর ও শ্বেতাম্বর। এই দুই সম্প্রদায় আবার বিভিন্ন উপসম্প্রদায়ে বিভক্ত। দিগম্বর তেরাপন্থ সম্প্রদায় মোক্ষের ১৩টি পথ নির্দেশ করে। অন্যদিকে অন্যদিকে বিসপন্থীরা ২০টি পথ নির্দেশ করে থাকে।


title: বিসপন্থী

text: বিংশ শতাব্দীর কয়েকজন বিশিষ্ট বিসপন্থী ধর্মগুরু হলেন আচার্য প্রথমাচার্য চারিত্র্য চক্রবর্তী শান্তিসাগর, আচার্য সুবলসাগর, আচার্য সন্মতিসাগর, আচার্য বিদ্যানন্দ, আচার্য বর্ধমানসাগর, আচার্য বিশুদসাগর ও আর্যিকা জ্ঞানমতী।


title: ঋত্বিকা সেন

text: ঋত্বিকা সেন ২০১২ সালে ১০০% লাভ চলচ্চিত্রের মধ্য দিয়ে বাংলা চলচ্চিত্র জগতে আত্মপ্রকাশ করেন।২০১৪ সালে রাজ চক্রবর্তী পরিচালিত বরবাদ চলচ্চিত্রে বনি সেনগুপ্তের বিপরীতে অভিনয় করে সকলের নজরে আসেন ও চলচ্চিত্রটি ব্যবসায়ীক ভাবে সফল হয়। এর পর তিনি ২০১৫ সালে আরশিনগর চলচ্চিত্রে অভিনয় করেন।


title: দেউল (স্থাপত্য)

text: দেউল হল বঙ্গ অঞ্চলের একটি মন্দির স্থাপত্যশৈলী। বাংলার সবথেকে আগের মন্দিরগুলোর মধ্যে দেউল অন্যতম। খ্রিস্টিয় ৬ষ্ঠ থেকে ১০ম শতাব্দীর মধ্যবর্তী কোনও এক সময়ে দেউল শিল্পরীতির বিকাশ ঘটে। এরপর মুসলিম শাসনেঁর পর অন্ত-মধ্য যুগে বাংলায় দেউল শিল্পে এক নবজাগরণ আসে। খ্রিস্টীয় ১৬শ-১৯শ শতাব্দী পর্যন্ত এই শৈলীর মন্দির নির্মিত হয়েছে। বাংলায় চালা শিল্পরীতি স্থানীয় মানুষের আপন হলেও পঞ্চদশ শতকের দ্বিতীয়ার্ধ থেকে ১৬ শতকের মধ্যে দেউল স্থাপত্য রীতির প্রভূত উন্নতি হয়। পরবর্তীকালে নির্মিত এই শৈলীর মন্দিরগুলি ছিল সাধারণত ছোটো এবং ইসলামি স্থাপত্যের বৈশিষ্ট্যসম্পন্ন। একরত্ন মন্দিরের চূড়াগুলি দেউল শৈলীর অনুরূপ। পঞ্চরত্ন ও নবরত্ন মন্দিরের কেন্দ্রীয় চূড়াগুলিও দেউল শৈলীর অনুরূপ।


title: দেউল (স্থাপত্য)

text: ডেভিড ম্যাকাচন বাংলার মন্দিরসমূহকে চারটি শ্রেণিতে ভাগ করেন যার একটি হচ্ছে দেউল মন্দির।


title: দেউল (স্থাপত্য)

text: দেউলকে আরো তিন ভাগে ভাগ করা যায়।


title: দেউল (স্থাপত্য)

text: মুসলিম পূর্ববর্তী যুগের বাংলার মন্দিরগুলোর মধ্যে কিছু দেউল মন্দির এখনও ভালো ভাবে টিকে আছে। তাদের মধ্যে বরাকরের সিদ্ধেশ্বরী মন্দির অন্যতম।


title: দেউল (স্থাপত্য)

text: মুঘল পূর্ববর্তী যুগে আরো একটি বিশেষ ধরনের মন্দির স্থাপত্যের নিদর্শন বাংলায় দেখা যায়। সেখানে তল বিশিষ্ঠ পিরামিডের মত কিছু মন্দির দেখা যায়। এদের পীর দেউল বা ভদ্র দেউল বলে। পরবর্তিতে রেখা দেউলের সাথে পীর দেউল মিশিয়ে আরো কিছু মন্দির গড়ে ওঠে।


title: দেউল (স্থাপত্য)

text: "মূল নিবন্ধ: বেগুনিয়া"


title: দেউল (স্থাপত্য)

text: বরাকরে দামোদর নদের প্রায় কোল ঘেঁষে চারটি মন্দির একত্রে বেগুনিয়া নামে পরিচিত। সুপ্রাচীন-ঐতিহাসিক, নান্দনিক এবং অপরিসীম প্রত্নতাত্বিক মূল্যের নিদর্শন এই মন্দিরগুলি।আগে মোট ৫টি মন্দির ছিল। বর্তমানে চারটি অপূর্ব সুন্দর পাথরের দেউল অবশিষ্ট , এদের একত্রে সিদ্ধেশ্বর মন্দির বলা হয়। তৃতীয় মন্দিরটি পশ্চিমমুখী, বাকিগুলো সব পূর্বমুখী। চতুর্থ মন্দিরটি বাংলার সর্বপ্রাচীন দেউল স্থাপত্য।গ্যালারী>


title: গজপন্থ

text:
গজপন্থ হল নাসিক জৈন মন্দিরের কাছে অবস্থিত একটি জৈন তীর্থস্থান ('সিদ্ধকক্ষেত্র')। এটি ভারতের মহারাষ্ট্র রাজ্যের নাসিক জেলার অন্তর্গত মাসরুল গ্রামে অবস্থিত। গ্রামটি নাসিক রোড রেল স্টেশন থেকে দূরে একটি উঁচু খাড়া পাহাড়ের ঢালে অবস্থিত। একটি কালো পাথরের সিঁড়ি বেয়ে এই তীর্থে পৌঁছাতে হয়। এই সিঁড়ি সরাসরি মন্দিরে পৌঁছে দেয়। পাহাড়টিতে ৪৫০টি ধাপ, 'চামার লেনি' নামে পরিচিত তিনটি গুহা এবং জৈন দিগম্বর সম্প্রদায়ের অনেকগুলি মন্দির রয়েছে। এছাড়া এই পাহাড়ে সমবসরণ (তীর্থঙ্করদের স্বর্গীয় প্রচার ভবন) চিত্র সম্বলিত একটি ভাস্কর্যও রয়েছে।
জৈন বিশ্বতত্ত্ব অনুসারে, সাতজন বলভদ্র (বীরপুরুষ) এই স্থানে মোক্ষ লাভ করেছিলেন। এঁরা হলেন বিজয়, অচল, সুধর্ম, সুপ্রভ, নন্দী, নন্দীমিত্র ও সুদর্শন। জৈনরা বিশ্বাস করেন, এই সন্তেরা মোক্ষলাভের এই স্থান থেকে আট কোটি যাদব রাজাকে নিয়ে গিয়েছিলেন। জৈনরা আরও মনে করেন যে, অনেক জৈন সন্ন্যাসী (শাধু) এখানে মোক্ষ লাভ করেছেন।


title: খেলারাম চক্রবর্তী

text: খেলারাম চক্রবর্তী (খ্রিস্টীয় ১৬শ শতাব্দী) ছিলেন একজন বাঙালি কবি। তাঁকে ধর্মমঙ্গল কাব্যের আদিতম কবি মনে করা হয়। তাঁর অপর কাব্য "গৌরকাব্য" বর্তমানে খণ্ডিত আকারে পাওয়া যায়। এই কাব্যটি ১৫২৭ সালে রচিত। ইতিহাসবিদেরা মনে করেন, তিনি অধুনা ভারতের পশ্চিমবঙ্গ রাজ্যের হুগলি জেলার অন্তর্গত আরামবাগের কাছে বদনগঞ্জ গ্রামে বাস করতেন।


title: ঠেঙ্গাল ভবন

text:
ঠেঙ্গাল ভবন (;) অসমের যোরহাট জেলায় অবস্থিত একটি প্রাচীন ভবণ। ১৯৩৫ সনের ১২ আগস্ট তারিখে এখান থেকেই প্রথম অসমীয়া দৈনিক খবরের কাগজ "দৈনিক বাতরি" প্রকাশিত করা হয়েছিল। প্রথম সম্পাদক ছিলেন নীলমণি ফুকন। বর্তমান ভবনটি অতিথিশালায় পরিবর্তন করা হয়েছে।
রায়বাহাদুর শিবপ্রসাদ বরুড়া ১৮৮০ দশকে ঠেঙ্গাল ভবন নির্মাণ করেন। ১৯২৯ সনে এখানে একটি ছাপাশালা স্থাপন করে সাপ্তাহিক খবরের কাগজ প্রকাশ করা হয়। ১৯৩৫ সনের ১২ আগস্ট তারিখে এখান থেকেই প্রথম অসমীয়া দৈনিক খবরের কাগজ দৈনিক বাতরি প্রকাশিত করা হয়।


title: আজমল খান পার্ক

text: আজমল খান পার্ক হল ভারতের রাজধানী নতুন দিল্লি শহরের করোল বাগ অঞ্চলের কেন্দ্রীয় অংশে অবস্থিত একটি শহরস্থ উদ্যান। ৫ একর আয়তনের উদ্যানটি ১৯২১ সালে খুলে দেওয়া হয়েছিল। উদ্যানটি বিশিষ্ট স্বাধীনতা সংগ্রামী তথা ইউনানি ঔষধ চিকিৎসক হাকিম আজমল খানের (১৮৬৮-১৯২৭) নামাঙ্কিত। এই উদ্যানের পাশেই হাকিম আজমল খান প্রতিষ্ঠিত তিব্বিয়া কলেজ অবস্থিত।


title: আজমল খান পার্ক

text: এই উদ্যানের কেন্দ্রস্থলে হাকিম আজমল খানের একটি মূর্তি রয়েছে। এর পাশে দিল্লি পর্যটন ও পরিবহন উন্নয়ন পর্ষদ একটি মিউজিক্যাল ফাউন্টেন স্থাপন করেছে। এই উদ্যানটি রাজনৈতিক সমাবেশের একটি জনপ্রিয় স্থান। এখানে ২০,০০০ লোক সমবেত হতে পারে।


title: বুদ্ধ জয়ন্তী স্মারক পার্ক

text: বুদ্ধ জয়ন্তী স্মারক পার্ক হল ভারতের রাজধানী নতুন দিল্লি শহরের দিল্লি শৈলশিরার দক্ষিণে অবস্থিত একটি উদ্যান। এই উদ্যানটি গৌতম বুদ্ধের ২৫০০তম জন্মজয়ন্তী উপলক্ষ্যে নির্মিত হয়। ১৯৬৪ সালের ২৫ অক্টোবর ভারতের তৎকালীন প্রধানমন্ত্রী লালবাহাদুর শাস্ত্রী শ্রীলঙ্কা থেকে আনীত বোধিবৃক্ষের একটি চারা এই উদ্যানে রোপণ করেন। উদ্যানের মধ্যে একটি কৃত্রিম দ্বীপে এক প্যাভিলিয়নে বুদ্ধের একটি মূর্তি রয়েছে। ১৯৯৩ সালে চতুর্দশ দলাই লামা এটি উৎসর্গ করেন। প্রতি বছর মে মাসে বৈশাখ পূর্ণিমায় এই উদ্যানে বুদ্ধ জয়ন্তী উদযাপিত হয়।


title: ভারতীয় পাঞ্জাবের উৎসব ও মেলাসমূহের তালিকা

text: পাঞ্জাবে সারা বছর ধরে অনেকগুলো মেলা এবং উৎসবের আয়োজন করা হয়ে থাকে। নিম্নে তারা মধ্যে থেকে কয়েকটি উল্লেখ করা হল:


text: রওজা শরিফ উর্স একটি মেলা যা সুফি সাধক শেখ আহমেদ ফারুকীর স্মরণে পালন করা হয় যিনি খাজা বাক্বী বিল্লাহর একজন সুপ্রসিদ্ধ শিষ্য ছিলেন। মেলাটির আয়োজন করা হয় ফতেহগড় সাহিবের পাঠান রোড এলাকাজুড়ে।


text: বার্ষিক তিন দিনের এই মেলাটি সাহেবজাদা জোরাওয়ার সিং ও ফতেহ সিং-এর স্মরণে ফতেহগড় সাহিবের একটি গুরুদ্বারে অনুষ্ঠিত হয়। মেলায় তিন দিনব্যাপী শিখ-ক্রীড়া এবং শোভাযাত্রা ইত্যাদির প্রদর্শন করা হয়।